<header data-type="book">
<h1>類證活人書</h1>
<dl class="元資料">
<div><dt>作者</dt><dd>朱肱</dd></div>
<div><dt>朝代</dt><dd>北宋</dd></div>
<div><dt>底本</dt><dd>電子文本整理自行政院中醫藥委員會94年文本CM080</dd></div>
</dl>
</header>

<h1>增注類證活人書卷一</h1>
<p>明  新安師古吳勉學校</p>
<p>此一卷，論經絡，治傷寒，先須識經絡，不識經絡，觸途冥行，下知邪氣之所在，往往病在
太陽，反攻少陰，證是厥陰，乃和少陽，寒邪未除，真氣受斃，又況傷寒，看外證為多未診
先問，最為有准孫真人云，問而知之，別病淺深名為巧醫病家云發熱惡寒，頭項痛腰脊強，
則知病在太陽經也，身熱目疼，鼻乾不得臥，則知病在陽明經也，胸脅痛，耳聾，口苦舌乾，
往來寒熱而嘔，則知病在少陽經也，腹滿咽乾，手足自溫或自利不渴，或腹滿時痛，則知病
在太陽經也，引飲惡寒，或口燥舌乾，則知病在少陰經也，煩滿囊縮，則知病在厥陰經也，
然後切脈以辯其在表在裏，若虛若實，以汗下之，古人所以云，問而知之為中工，切而知之
為下工，若經隧支絡懵然不分，按寸握尺妄意疾證，豈知坐授明堂藏室金蘭者耶。</p>
<h2>經絡圖</h2>
<p>足太陽膀胱經[腎與膀胱為合，故足少陰與足太陽為表裏]
從目內眥上頭連於風府分為四道，下項并正別脈上下六道，以行於背與身為經，太陽之經為
諸陽主氣，或中寒邪必發熱而惡寒，緣頭項腰脊是太陽經所過處，今頭項痛，身體疼，腰脊
強，其脈尺寸俱浮者，故知太陽經受病也。
[靈樞經云，足太陽之脈，起於目內眥上額交巔上其支別者，從巔至耳上角其直行者，從巔入
絡腦還出別下項循肩膊內俠脊抵腰中入循膂絡腎屬膀胱，其支別者，從腰中下會於後陰，下
貫臀八膕中其支別者從膊內左右別下貫胛俠脊內過髀樞循髀外從廉下合膕中下貫腨內出
外踝之後循，京骨至小指外側端。]</p>
<p>足陽明胃之經[脾與胃為合，故足太陰與足陽明為表裏]
從鼻起夾於鼻絡於目下咽分為四道，并正別脈六道上下行腹綱維於身蓋諸陽在表陽明主肌肉
絡於鼻，故病人身熱目疼，鼻乾不得臥，其脈尺寸俱長者，知陽明經受病也。
[靈樞經云，足陽明之脈起於鼻，交頞中旁約太陽之脈，下循鼻外八上齒中還出挾口環唇下交
承漿卻循頤後下廉出大迎循頰車上耳前過客主人循髮際至額顱其支者從大迎前下人迎循喉嚨
八缺盆下膈屬胃絡脾，其直者，從缺盆下乳內廉下俠臍八氣衝中，其支者，起胃口下循腹裏
下至氣衝中而合以下髀關抵伏兔下膝臏中下循脛外廉下足跗八中指內間，其支者，下廉三寸
而別以下八中指外，問其支者別跗上八大指間出其端。]</p>
<p>足少陽膽之經[肝與膽為合，故足厥陰與足少陽為表裏]
起目外眥絡於耳，遂分為四道，下缺盆循於脅，并正別脈，六道上下主經營百節流氣三部，
故病人胸脅痛而耳聾[黃帝鍼經邪在肝，則兩脅痛，又曰膽脹者，脅下痛，口中苦善太息]，
或口苦咽乾，或往來寒熱，而嘔其脈尺寸俱弦者，知少陽經受病也。
[靈樞經云，足經少陽之脈起於目銳眥上抵頭角下耳後循頸，行手少陽之，前至肩上，郤交下
手少陽之後八缺盆，其支者，從耳下入耳中出走耳前至目銳眥後其支者，別銳眥下大迎合手
少陽抵于8263下加頰車下頸合缺盆以下胸中貫膈絡肝屬膽循脅裏出氣衝繞毛際八髀厭中其
直者從缺盆下腋循胸中過季脅下合髀厭中以下循髀陽出膝外廉下外輔骨之前直下抵絕骨之端
下出外踝之前循足跗上出小指次指之端其支別者從跗上八大指循岐骨內出其端。]</p>
<p>足太陰脾之經，為三陰之首，其脈布於脾胃，絡於嗌喉，故病人腹滿而嗌乾，八寸俱沈細者，知
太陽經受病也。
脾重二斛三兩象馬蹄內包胃脘象土形也，經絡之氣交歸於中，以營運真靈之氣意之舍也。
[靈樞經云，足太陰之脈起於大指之端，循指內側白肉際過核骨後上內踝前廉上8248示袞切
內循脛骨後交出厥陰之前上循膝股內前廉八腹屬脾絡胃上膈挾咽連舌本散舌下其支者復從胃
別上膈注心中。]</p>
<p>足少陰腎之經，其脈起於小指之下，斜趣足心別行者八跟中上至股內後廉貫腎絡膀胱，直行
者從腎上貫肝膈入肺，中繫舌本傷寒，熱氣入於臟，流於少陰之經，少陰主腎，腎惡燥，故
渴而引飲，又經發汙吐中巳後臟腑空虛，津液枯竭，腎有餘熱亦渴，故病人口燥舌乾，而渴
其脈尺寸俱沈者，知少陰經受病也。
[靈樞經云，足少陰之脈起於小指之下斜趣足心出於然谷之下循內踝之後別入跟中以上踹〔時
袞切〕內出膕內廉上股內後廉貫，脊屬腎絡膀胱其直者，從腎上貫肝鬲入肺中，循喉嚨挾舌
本其支者，從肺出絡心注胸中。]</p>
<p>足厥陰肝之經，厥者盡也，靈樞曰，亥為左足之厥陰，戍為右足之厥陰，兩陰俱盡，故曰厥
陰，夫陰盡為晦，陰出為朔，厥陰者，以陰盡為義也，其脈循陰器，而脈絡於舌本也，脈弗
營則筋急，筋急則引舌與卵，故唇青舌與卵故唇舌卷而卵縮，凡病人煩滿而囊縮，其尺寸俱
微緩者，知厥陰經受病也。
[靈樞經云，足厥陰之脈，起於大指聚毛之際，出循足跗上廉，去內踝一寸，上踝八寸，交出
太陰之後，上膕內廉循股陰入毛中，環陰器扺小腹，挾胃屬肝絡膽上貫膈布脅肋循咽喉之後，
上八頏顙連目系上出額與督脈會於巔，其支者從目系下頰裏環唇內，其支者復從肝別貫膈上
注肺中。]</p>
<p>〔一〕 問傷寒一二日，發熱惡寒，頭項痛腰脊強，尺寸脈俱浮。
此足太陽膀胱經受病也[仲景云，太陽病欲解時，從巳至未上]，太陽病頭疼發熱汗出惡風，
宜桂枝湯。[正一]輕者，只與胡桂枝湯。[正方三十一]太陽病，頭痛發熱，無汗惡寒，宜麻
黃湯。〔正二十〕輕者，只與桂枝麻黃各半湯。〔正二〕麻黃湯桂枝湯二者均為解散，正分
陰陽，不可不慎也，仲景所謂無汗不得服桂枝，有汗不得服麻黃，常須識此，勿令誤也，今
人纔見身熱頭痛，便發汗，不知汗空閉而用麻黃，汗空疏而用桂枝，傷寒傷風其治不同，古
人有汗者當解肌，無汗者可發汗。</p>
<p>〔二〕 問傷寒二三日，身熱目疼，鼻乾不得臥，尺寸脈俱長。
此足陽明胃經受病也[仲景云，陽明病欲解時從申至戍上]，傷寒二日，陽明經受病可發其汗，
非正陽明也[正陽明者，身熱汗出不惡寒，反惡熱故可下也]，今言一二日，傳陽明經，身熱
目疼鼻乾不得臥，其脈俱長者是太陽陽明可表而巳，若無汗尚惡寒，宜升麻湯。[雜方一]有
汗微惡寒者，表未解也，宜桂枝湯。[正方一]無汗脈浮，其人喘者與麻黃湯。[正二十]○又
問，十二經皆一而陽明有三何也，有太陽陽明，有少陽陽明，有正陽明也，太陽陽明者，本
太陽病，若發汗若下若利小便，此亡津液，胃中乾燥，因轉屬陽明也[太陽陽明脾約是也，大
便堅，小便利，其脾為約]，少陽陽明者，本傳到少陽，因發汗利小便巳胃中燥實，大便難也，
正陽陽明者，病人本風盛氣實也，三陽明俱宜下唯惡寒，及中寒為病在經與太陽合病，屬表
可發其汗，蓋太陽與陽明合病，脈必浮大而長，外證必頭疼腰痛，肌熱目痛鼻乾也，脈浮大
者，太陽也，長者陽明也，頭疼腰痛者，太陽也，肌熱目痛鼻乾者，陽明也，尚惡寒者，可
升麻湯。[雜方一]汗之若不惡寒反惡熱，大便不秘者，可白虎湯。[正方六十四]解利之不惡
寒，反惡熱，大便秘或譫語者，屬胃家實也，可調胃承氣湯下之。[正四十三]○又問三陽有
合病，有併病何也，脈浮大而長，頭疼腰痛，肌熱目疼鼻乾者，合病也，太陽初得病時，發
其汗，汗先出不徹，因轉屬陽明，續自微汗出，不惡寒者，併病也，三陽皆有合病，唯三陰
無合病，不可不知也，太陽證罷，但發潮熱，手足漐漐汗出，大便難而讝語者，下之
愈宜大承氣湯。[正四十一]若太陽證不罷不可下，宜用桂枝麻黃各半湯。[正方二]小發汗設
面赤色者，陽氣怫鬱在表當解之熏之，若發汗不大徹，則陽氣怫鬱，不得越散，當汗不汗煩
躁不知痛處，其人短氣但坐蓋以汗出不徹故也，更以麻黃湯發其汗，則愈何以知汗出不徹，
以脈濇故知之。</p>
<p>〔三〕 問傷寒三四日胸脅痛而耳聾，或口苦舌乾，或往來寒熱而嘔其尺寸脈俱弦。
此足少陽膽經受病也[仲景云，少陽病欲解時，從寅至辰上]，太陽病不解，轉入少陽，脅下
鞕滿，乾嘔不能食，往來寒熱尚未可吐，下診其脈，弦緊者小柴胡湯主之。[正方二十九]
蓋脈弦細頭疼，發熱屬少陽，少陽受病，口苦咽乾，目眩宜小柴胡湯，以解表不可發汗[仲景
少陽證，唯小柴胡為解表藥耳]，發汗則讝語83ca語屬胃，胃和則愈，不和則煩，而燥宜
調胃承氣湯。[正四三]此屬少陽陽明也。</p>
<p>〔四〕 問傷寒四五日，腹滿咽乾，手足自溫，或自利不渴，或腹滿時痛，尺寸俱沈細。
此足太陰脾經受病也[仲景云，太陰病欲解時，從亥至丑上]，傷寒手足必微冷，若手足自溫
者，繫太陰也，自利不渴，屬太陰也，腹滿時痛屬太陰也，自利不渴者，臟寒也，當溫之宜
四逆湯。[正方七十五]理中湯也。[正方七十四]腹滿脈浮者可桂枝。〔正方一〕微發汗腹痛
者，桂枝加芍藥湯。[正十二]痛甚者桂枝加大黃湯。[正十三]○古人以四日太陰證，病在胸
膈可吐而愈何也，答曰，不然，有太陰證，脈大胸滿多痰者可吐之，脈大而無吐證者可汗而
巳，大抵在表者汗之，在裏者下之，在上者湧之，在下者泄之，瓜蒂。[正一百十一]梔豉。[雜
十九]隨證施用，不可拘以日數也。</p>
<p>〔五〕 問傷寒五六日，尺寸脈俱沈，或口燥舌乾而渴，或口中和而惡寒。
此足少陰腎經受病也[仲景云，少陰病欲解時，從子至寅上]，少陰病口燥舌乾者，急下之宜
大承氣湯。[正四十一]若不溫，不口燥舌乾而脈沈者，急溫之，宜四逆湯。[正方七十五]太
陰厥陰皆不惡寒，只有少陰有惡寒之證，不可不知也，少陰病得之一二日，口中和其背，惡
寒者，宜著炙并四逆湯也，大抵傷寒陽明證宜下，少陰證宜溫，然仲景於少陰證，口燥咽乾
即云急下之，蓋少陰主腎，繫舌本傷寒熱氣入於臟，流於少陰之經，腎汁乾咽路焦故口燥咽
乾而渴，須宜急下之，非若陽明證宜下而可緩也，雖然陽明亦有一證，發熱汗出多急下之，
陽明屬胃汗多，則胃汁乾亦須急下也。</p>
<p>〔六〕 問傷寒六七日，煩滿囊縮，其脈尺寸俱微緩。
此足厥陰肝經受病也[仲景云，厥陰病欲解時，從丑至卯上]，厥陰病其脈微浮為欲愈，不浮
為未愈，宜小建中湯。[正三十七] 脈浮緩者必囊不縮，外證必發熱惡寒，似瘧為欲愈宜桂枝
麻黃各半湯。[正方二]若尺寸脈俱沈短者，必是囊縮毒氣入臟，宜承氣湯下之。[正方四十二]
○大抵傷寒病臟腑傳變陽經先受病，故次第傳入陰經，以陽主生，故太陽水傳足陽明土，土
傳足少陽木為微邪也，陰主殺，故木傳足太陰土，土傳足少陰水，水傳足厥陰木，至六七日
當傳厥陰肝木，必移氣剋於脾土，脾再受賊邪則五臟六腑皆困而危殆，榮衛不通耳聾囊縮，
不知人而死矣，速用承氣湯下之，可保五死一生，古人云，脾熱病則五臟危，又云，土敗木
賊則死，若第六七日傳厥陰脈得微緩微浮，為脾胃脈也，故知脾氣全不再受剋，邪無所容，
否極泰來，榮衛將復，水升火降則寒熱作而大汗解矣。</p>
<p>增注類證活人書卷一終</p>

<h1>增注類證活人書卷二</h1>
<p>此一卷論切脈。治傷寒先須識脈，若不識脈則表裏不分，虛實不辨，仲景猶誚當時之士，
按寸不及尺握手不及足必欲診衝陽按太谿而後歉，況於寸關尺耶，大抵問而知之，以觀其外，
切而知之，以察其內證之，與脈不可偏廢，且如傷寒脈緊，傷風脈緩，熱病脈盛，中暑脈虛，
人迎緊盛傷於寒氣口緊盛傷於食率以脈別之非特此也，病人心下緊滿按之石硬而痛者，結胸
也，結胸證於法當下，雖三尺之童皆知用大黃甘遂陷胸湯，下之然仲景云，結胸脈浮者不可
下，下之則死，以此推之，若只憑外證，便用陷胸湯則誤矣，況傷寒尤要辯表裏，脈浮為在
表，脈沈為在裏，陽動則有汗，陰動則發熱，得汗而脈靜者，生汗巳而脈躁者死，陰病陽脈
則不成陽病陰脈則不永生死吉凶如合龜鏡其微至於禍福休咎脩短貴賤無不可考，然古人乃以
切脈為下者，特以脈理精微其體，難辯而傷寒得外證為多故也，外證易見切脈難明，弦緊之
混淆，遲緩之參差，沈與伏相類，濡與弱相似，非得之於心超然領解孰能校疑似於錙銖者，
苟知浮芤滑實弦緊洪屬於表，遲緩微濇沈伏濡弱屬於裏，表裏內外陰陽消息以經處之亦過半
矣。</p>
<h2>脈穴圖</h2>
<p>氣口脈[帝曰，氣口何以獨為五臟主，岐伯曰，胃者水穀之海六腑之大源也，五味入口藏於胃，
以養五氣氣口亦太陰也，是以五臟六腑之氣味，皆出於胃變見於氣口。
右手關前一分氣口之位〔氣口〕，左手關前一分人迎之位〔人迎〕。
人迎氣口在頸法象天地要會始終之門戶[人迎氣口屬太陰肺之經，而黃帝乃云，人迎亦胃脈何
也，左手關前一分者，人迎之位挾喉嚨兩傍者，人迎之穴，人迎之位，屬手太陰肺之經，人
迎之穴屬足陽明胃之經，故素問云，人迎亦胃脈也。]</p>
<p>太谿脈
傷寒何以須診太谿脈耶，答曰太谿穴是足少陰腎之經，男子以右腎為命門女子以左腎為命門
[三十六難曰命門者，神精所舍原氣所擊，男子藏精，女子繫包]，主生死之要，病人有命門
脈者，活無者死，仲景云，少陰病手足逆冷發熱者，不死，脈不至者，炙太谿七壯，故傷寒
必診太谿，以察其腎之盛衰也[太谿二穴在足內踝後跟骨上動脈陷中]。</p>
<p>衝陽脈
傷寒何以須診衝陽脈耶，答曰，衝陽穴是足陽明胃之經人受氣於穀，穀入於胃，乃傳與五臟
六腑，臟腑皆受氣於胃，其清者為榮濁者，為衛榮行脈，中衛行脈外陰陽相貫如環無端胃為
水穀之海主稟四時，皆以胃氣為本，是謂四時之變，病死生之要會，故傷寒必診衝陽以察其
胃之有無也[衝陽二穴一名會源在足跗上五寸骨間動脈上去陷骨三寸]。</p>
<p>風池穴
仲景云，太陽病初服桂枝湯，反煩不解者，先刺風池風府，卻與桂枝湯。[正一]愈謂服桂枝
湯後其證，尚自汗發熱惡寒脈尚寸浮尺弱而反煩為邪，痺在陽維經故可先鍼風池[風池二穴是
足少陽陽維之會，在項後髮際陷中是穴，甲乙經云，風池穴在顳顬後髮際陷者中是穴針八
一寸一分]，風府[風府一穴是督脈陽維之會，在項後入髮際一寸大筋宛中，不可炙針，入四
分留三呼]，此二穴陽維之會非太陽經也，太陽經穴在夾頂後髮際大筋外廉陷中名曰天柱不鍼
此者，桂枝巳主太陽病故也。</p>
<p>期門穴，
期門穴在乳直下筋骨，近腹處是也，凡婦人病法當鍼期門，不用行子午法，恐纏臟膜引氣上
但下鍼合病人吸五吸停，鍼良久徐徐出鍼，此是平瀉法也，凡鍼期門必瀉勿補可肥人二寸瘦
人寸半深。</p>
<p>關元穴，
臍下一寸五分名氣海，二寸名丹田，三寸名關元，關元穴是小腸募足少陰任脈之會鍼，入八
分留三呼瀉五吸灸亦良然不及鍼[氣海穴或作臍下一寸，按鍼灸經云，臍下一寸曰陰交穴，陰
交下五分曰氣海]。</p>
<p>〔七〕問三部之位
左右手去魚一寸名曰寸口，去澤一尺名曰尺部，兩境之間名為關位，關位六分陽部出三分陰
部入三分，關前為陽，關後為陰，為陰陽之關津寸脈下不至關為陽絕，尺脈上不至關為陰絕，
陽得寸內九分取陽奇之數，陰得尺內一寸取陰耦之數，是名寸關尺也，寸上一分為魚際，關
下一分為神門，左關為人迎，右關為氣口，三陽從地長故，男子尺脈常沈三陰從天生故，女
子尺脈常浮，男子陽多而陰少，其脈在關上故寸盛而尺弱，女子陰盛而陽微，其脈在關下，
故寸沈而尺盛，所以男子不可以久瀉，女子不可以久吐，男得女脈為不足，女得男脈為太過，
所謂反也[今人以男子尺脈常弱，女子尺脈常盛謂之反，非也，男子陽有餘脈在上尺脈必弱，
女子陰有餘脈在下寸脈必微，乃是正也，非反也，又以男子以右尺為命門，女子以左尺為命
門，謂之反亦非也，男子得陰以生先生右腎，女子得陽以長先生左腎，乃是正也，非反也，
所謂反者，只是男子尺脈當弱今反盛，女子尺脈應盛今反弱，謂之反耳。]，聖人以察陰陽以
決生死，雖經絡流注如環無端豈能逃於三部者耶。</p>
<p>〔八〕問診候之法
凡初下指先以中指揣按得關位乃齊下前後二指為三部脈，前指寸口也，後指尺部也，若人臂
長乃疏，下指若臂短乃密，下指先診寸口[男先左手，女先右手]，浮按消息之，次中按消息
之，次重按消息之，次上竟消息之，次下竟息之，次指消息之，次推指內消息之[醫家責肥人
脈浮，為肌肉厚實重取乃得，若舉手而得則其浮也，甚矣責瘦人脈沈，為皮脈相附而易見，
若按之始應，則其沈也，亦甚矣。]凡診脈以氣息平定，方下指以一呼一吸為一息，其一息之
間，脈息四至或五至，不大不小與所部，分四時相應者，為平和脈也，過則為至，不及則為
損，損至之脈，難經言之詳矣[所屬部分謂心位洪，肺位浮，腎位沈，肝位弦，脾位緩也，四
時謂春脈弦，夏脈洪，四季脈緩，秋脈浮，冬脈沈也，假令心脈本位雖當見洪得冬脈須微帶
沈下，是四時相應餘皆倣此。]。</p>
<p>〔九〕問脈息之證
脈之字從肉從瓜，又作⿺瓜血，蓋脈以肉為陽，⿺瓜血以血為陰，華陀云，脈者氣血之先也，氣血
盛則脈盛，氣血衰則脈衰，氣血熱則脈數，氣血寒則脈遲，氣血微則脈弱，氣血平則脈緩，
又長人脈長，短人脈短，性急則脈急，性緩則脈緩，反此者，逆按內經云，形盛脈細，氣少
不足以息者危，形瘦脈大胸中氣多者死，形氣相得者生，參伍不調者病，難經云，數者腑也，
遲者臟也，數則為熱，遲則為寒，諸陽為熱，諸陰為寒，三叔和云，脈沈為在裏，脈浮為在
表，遲則在臟，數則在腑，滑為實為下，數為虛為熱，張仲景云，脈大浮數動滑此名陽也，
脈沈濇弱弦微此名陰也，陰病見陽脈者生，陽病見陰脈者死，大抵陽脈當浮而速，陰脈常沈
而遲，七表屬腑，病在於陽，春夏見之，易治，八裏屬臟，病在於陰，秋冬見之猶輕，假令
數在左寸，浮之得者熱入小腸，沈之得者熱入於心，餘皆倣此，脈理精微，非言可盡，論其
梗概，不出於此矣，王叔和云，在心易了，指下難明，亦在乎人熟之而已矣。</p>
<p>〔十〕問七表
七表陽也，陽數奇浮，按之不足，舉之有餘[寸口浮，其人傷風發熱頭疼，關上浮，腹滿尺中
者，小便難，跌陽浮即為虛]，芤浮大而軟，按之中央空，兩邊實[芤主失血，寸口芤主吐血，
微芤者衄，關上芤大便血，尺中芤小便血]，滑往來前卻流利，替替然與數相似[脈滑為陽，
寸口滑為陽盛，關上滑為嘔逆，尺中滑小便赤，婦人經脈不利，然而尺脈滑者亦本形也，跌
陽脈滑者胃氣實]實脈大而長，按之隱指愊愊然浮沈皆得[寸口實主上焦熱關上見之腹脹尺中
有此主小腹痛并小便澀]，弦舉之無有，按之如弓弦狀又曰浮緊乃為弦狀，如弓弦按之不移[陽
弦則頭痛，陰弦則腹痛，大抵傷寒脈須弦，蓋人迎緊盛傷於寒，人迎者少陽之分，少陽脈主
弦故也，寒邪中人其脈必弦，弦則多兼洪數為其先有邪熱也，洪數甚者正為陽證，若沈細而
弦疾乃正陰證也]，緊按之實數似切繩狀[緊則為寒，寸口緊，頭痛，關緊，心中滿痛，尺緊，
臍下痛，陰陽俱緊當清邪中於上，濁邪中於下]，洪極大在指下舉按滿指[寸口洪，主胸膈煩
熱，關洪主胃熱口乾，尺中洪主大小便血，三部洪三焦俱熱]。</p>
<p>〔十一〕問八裏
八裏陰也，陰數耦微，若有若無，極細而軟[微則為虛，寸口微為，陽不足陽微則惡寒，陰微
則下利]，沈舉之不足，按之有餘[沈為在裏，尺寸俱沈者，少陰受病也，然沈而遲者，乃陰
證也，宜溫之，沉而數者，有熱也，宜下之]，緩去來亦遲，小駛於遲[緩則為虛，太陽病其
脈緩者，為傷風惟脾得之即是本形]，濇細而遲，往來難時一止[濇則少血，寸口澀少氣，上
焦冷，關上澀，胃冷脾痛，尺中澀，小便數，小腹冷，三部俱澀，腹中氣結，王冰曰，陽有
餘則血少，故脈濇也，又曰，濇者陽氣有餘，陽氣有餘，為身熱無汗]遲呼吸三至去來極遲[遲
則為寒，寸口遲則上焦冷，關上遲胃冷，不欲食，吞酸吐水，尺中遲小便多并白濁]伏極重按
之指著骨乃得[伏主物聚，寸口伏胸中逆氣，關上伏有水氣溏泄，尺中伏水穀不化，大抵關前
得之多為熱，關後得之多為冷，關中得之陰陽結，或冷或熱不定，當以餘證參之]濡按之似無
舉之全無力[形與緩濇遲脈，雖稍殊其為冷證皆一也]，弱極軟而沈細按之欲絕指下[弱為虛，
寸口弱陽氣虛汗自出，關弱無胃氣，胃中有熱，脈弱為虛，熱病作，不可大攻，熱去寒起，
尺中弱，氣少發熱也]。</p>
<p>〔十二〕問脈，按之來緩時一止復來，又脈來動而中止，不能自還因而復動。
有結脈，有促脈，有代脈，結者，陰也，陰盛則結，脈來緩時一止復來，曰結，主胸滿煩躁，
促者，陽也，陽盛則促，脈來數時一止復來曰促，主積聚氣痞憂思所成[太陽病下之後脈促胸
滿者，桂枝去芍藥湯主之〔正方七一〕，若微寒，桂枝去芍藥加附子湯主之〔正八〕，太陽
病，桂枝證，醫反下之利遂不止，脈促者表未解也，喘而汗出者，葛根黃芩黃連湯主之〔正
二十八〕]，大抵結促之脈，雖時一止為病，脈非死脈也，惟代脈者，真死矣，往來緩動而中
止，不能自還，因而復動，名曰代也，代者死也，仲景傷寒脈結代心動悸，炙甘草湯主之〔正
五十六〕。</p>
<p>增注類證活人書卷二終。</p>

<h1>增注類證活人書卷三</h1>
<p>此一卷論表裏治傷寒，須辯表裏，表裏不分，汗下差誤，古人所以云，桂枝下咽，陽盛即
斃，承氣八胃，陰盛以亡，傷寒有表證，有裏證，有半在表半在裏，有表裏兩證俱見，有無
表裏證，在表宜汗，在裏宜下，半在裏半在表宜和解，表裏俱見隨證滲泄，無表裏證用大柴
胡湯下之〔正方三十〕，又四逆湯〔正七十五〕，證有先溫裏，乃發表桂枝湯〔正方一〕，
證有先解表乃攻裏，仲景云，下利清穀，身體疼，急當救裏，身體疼痛，清便自調，急當救
表，如響應桴間不容櫛，非特此也均是發熱身熱不渴，為表有熱，小柴胡加桂主之〔正二十
九〕，厥而脈滑，為裏有熱，白虎加人參主之〔正六十五〕[黃帝所謂發表不遠熱，攻裏不遠
寒也]均是水氣乾嘔，微利發熱而欬為表有水，小青龍加蕘花主之〔正三十六〕，身體涼表證
罷，欬而脅下痛，為裏有水，十棗湯主之〔正八十九〕，均是惡寒發熱而惡寒者，發於陽也，
麻黃桂枝小柴胡主之[無麻黃桂枝小柴胡湯，只有柴胡桂枝湯〔見正方三十一〕]，無熱而惡
寒者，發於陰也，附子四逆湯主之〔正七十五〕，均是身體痛，脈浮發熱頭疼，身體痛者，
為表未解，麻黃湯主之〔正二十一〕，脈沈自利身體痛者，為裏不和，四逆湯主之〔正七十
五〕，以此觀之，仲景之於表裏亦詳矣，學者宜深究之，雖然傷寒六七日，目中不了了，無
表裏證，脈雖浮亦有下之者，少陰病二三日，無陽證亦有發汗者，非表裏之所能拘，又不可
不知也。</p>
<p>〔十三〕問表證
發熱惡寒，身體痛而脈浮者表證也[浮表陽也，其脈按之不足舉之有餘，素問云，寸口脈浮而
盛，曰病在外，寸口脈沈而緊，曰病在中，仲景云，脈浮者，病在表可發汗，又曰表有病者，
脈當浮又曰結胸證，脈浮者，不可下則知脈浮表證也]，表證者，惡寒是也，惡寒者，表之虛，
此屬太陽宜汗之，然傷寒發表須當隨病輕重而汗之，故仲景有發汗者，有和解之者，兼四時
發汗亦自不同，○春不可大發汗以陽氣尚弱，不可亟奪，使陰氣勝於時，天寒初解，榮衛腠
理，緩可用小柴胡湯〔正三十九〕之類，○冬不可汗者，以陽氣伏藏，不可妄擾，不問傷寒，
中風以輕藥解利之傷寒無汗者，只與桂枝麻黃各半湯〔正方二〕，傷風有汗，只與柴胡桂枝
湯〔正三十一〕，或得少汗而解，或無汗自解[病勢甚者不拘此]，○夏月大氣大熱，玄府開
脈洪大宜正發汗，但不可用麻黃桂枝，熱性藥須是桂枝麻黃湯加黃芩石膏知母升麻也[加減法
在第十二卷藥方中]，夏月有桂枝麻黃證，不加黃芩輩服之，轉助熱氣便發黃斑出也，白虎湯
雖可用，然治中暑與汗後一解表藥耳，一白虎未能驅逐表邪，況夏月陰氣在內，或患熱病而
氣虛，人妄投白虛往往有成結胸者，以白虎性寒，非治傷寒藥也，○凡發汗欲令手足俱周濈
濈然一時許為佳，不欲如水淋漓服湯中病即止，不必盡劑，然發汗須如常，覆腰以上厚衣，
覆腰以下蓋腰以上流漓而腰以下至足心微潤病終不解，凡發汗病證仍在者，三日內可二三汗
之令腰腳周遍為度，又問三陰有可汗者乎陰病不當發汗，發汗即動經，然太陰脈浮，少陰發
熱，亦須微微取汗，但不正發汗耳，大抵風寒中人與榮衛俱薄而發熱，又未曾行諸汗藥雖無
陽證，須少汗解逐之，王叔和云，表中風寒八裏則不消，故知初病脈沈細數，雖裏不消，本
表中風寒須宜溫覆少汗而解，仲景太陰證脈浮，可汗宜桂枝湯〔正方一〕，少陰病發熱脈沈，
宜麻黃細辛附子湯〔正二十三〕，少陰二三日，常見少陰證，無陽證者，宜麻黃附子甘草湯
〔正二十二〕，微發汗皆陰證表藥也，要知脈沈細數病在裏，不可發汗，此大略之言耳，脈
應裏而發熱，在表宜以小辛之藥取微汗而溫散也，○大抵傷寒，太陽證發熱惡寒，宜發其汗，
然熱多寒少，其脈微弱，或尺脈遲者，不可表也[太陽病，發熱惡寒，熱多寒少，脈微弱者，
此無陽也，不可發汗宜桂枝二越婢一湯〔正方四〕，尺脈遲者，血少也，先以小建中加黃蓍
湯〔正三十七〕，以養其血，晬時用小柴胡桂枝二越婢一湯小分劑以和解之]，其人當汗而衄
血，下血者不可表也[太陽病，脈浮而緊，發熱身無汗，自衄者愈不可汗，汗出必額上陷脈緊
急直視不得瞬，又云太陽病不解，熱結膀胱，其人如狂，血自下，下者愈不愈宜桂枝湯〔正
方一〕]，壞病者不可表也[太陽病，三日已發汗，若吐若下，若溫針仍不解者，為壞病，桂
枝不中與也，當犯何逆，隨證治之，又云太陽病不解，傳入少陽者，脅下鞭滿，乾嘔不能食，
往來寒熱，尚未吐下，脈沈緊者與小柴胡湯〔正二十九〕，若已吐下發汗，柴胡證罷此為壞
病，知犯何逆以法治之]，婦人經水適來者，不可表也[婦人病經水適下而發其汗，則鬱冒不
知人，此為表裏俱虛故令鬱冒也]，風溫者不可表也[脈尺寸俱浮，頭疼身熱，常自汗體重，
其息必喘，其形不仁，嘿嘿但欲眠者，風溫證也，復發其汗者死宜萎蕤湯〔雜四十五〕]，濕
溫者不可表也[兩脛逆冷，胸腹滿，頭目痛，苦妄言，必多汗者，濕溫證也，不可發汗，發汗
者名曰重暍，如此死者醫殺之耳，宜桂附湯〔正十七〕，白虎加蒼朮湯〔雜一百十七〕]，虛
煩者不可表也[諸虛煩熱，與傷寒相似，然不惡寒身不疼故知非傷寒也，不可發汗，頭不痛，
脈不緊故知非裏實也，不可下宜服竹葉湯〔正九十五〕]，病人腹間左右上下有築觸動氣者不
可表也[動氣在左不可發汗，發汗則項眩，汗不止，筋惕肉瞤，此為逆難治，先服防風白
朮牡蠣湯〔雜方二〕，汗止，次當服建中湯〔正三十七〕，動氣在右不可發汗，發汗則衄，
而渴心苦煩飲則吐水，先服五苓散一二服〔正六十六〕，次服竹葉湯，動氣在下，不可發汗，
發汗則氣上衝，正在心端宜服李根湯〔雜方三〕，動氣在下，不可發汗，發汗則無汗，心中
大煩，骨節疼煩，目運惡寒食，即反吐穀不得化，先服大橘皮湯〔雜方四〕，吐止後服小建
中湯〔正三十七〕]，以此見古人慎用表藥如此。</p>
<p>〔十四〕問裏證
不惡寒反惡熱，手掌心并腋下，濈濈汗出，胃中乾涸，燥糞結聚，潮熱，大便硬，小便如常，
腹滿而喘，或譫語，脈沈而滑者，裏證也[仲景云，手足濈然汗出者，此大便已硬也，傷寒欲
下而小便少，手足心并腋下不滋潤者，不可攻也]，裏證者[內熱是也，內熱者，裏之弱]，此
屬陽明也，宜下之，○傷寒始，發熱惡寒，今汗後，不惡寒，但倍發熱而躁，始脈浮大，今
脈洪實，或沈細數，始惺靜，今狂語，此為胃實陽盛，再汗即死，須下之即愈，○亦有始得
病便變陽盛之證，須便下之，不可拘以日數，更有心胸連臍腹大段疰悶腹中疼坐臥不安，冐
悶喘急極者，亦不候他證便下之[凡大便秘妨悶，恐尚有表證者，亦須少小飲小承氣湯〔正四
十二〕，微解之不可過多，令大泄也]，失下則氣血不通，四肢便厥，醫人不知，反疑是陰厥，
復進熱藥，禍如反掌，不可不察也。又問三陰有可下者乎，三陰大約可溫然須自積證方可也，
何謂積證，太陰腹滿時痛[桂枝加芍藥湯〔正十二〕，痛甚者桂枝加大黃湯〔正十三〕]，少
陰口燥咽乾，或腹滿不大便，或下利清水，心下痛皆積證也[仲景云，少陰病得之二三日，口
燥咽乾者，急下之，宜大承氣湯〔正四十二〕，少陰病，自利清水心下痛，口乾者宜大承氣
湯，少陰病，六七日腹滿不大便者，宜大承氣湯也]，下證悉具服湯已更衣者，止後服不爾盡
劑服之[更衣謂病人服承氣湯後得下利故勿與也]，下後慎不中服補藥，孫真人云，服大承氣
湯，得利差慎不中服補藥也，熱氣得補復成更復下之是重困也，宜消息安養之。大抵傷寒最
慎於下，若表證未罷，不可亂投湯劑，虛其胃氣[仲景云，表解而內不消，非大滿猶生寒熱，
則病不除也，表己解而內不消，大滿大實堅有燥屎，乃可下之，雖四五日不能為禍，若不宜
下而便攻之內虛熱入協熱遂利煩躁諸變不可勝數，輕者困篤重者必死矣，古人所以傷寒有承
氣之戒]，脈浮者不可下[仲景云，脈浮者病在表，可發其汗，應汗而下寫懊憹為痞為結胸]，
脈虛細者不可下[王叔和云，脈微不可吐，虛細不可下]，惡寒者不可下[惡寒者，表之虛，雖
是陽明證，尚惡寒，即與太陽合，病屬表可發其汗，少陰惡寒當溫之]，嘔吐者不可下[仲景
云，嘔多雖有陽明證不可下，陽明病脅下硬滿，不大便而嘔，舌上白胎者，宜與小柴胡湯〔正
二十九〕，上焦得通津液得下，胃氣因和身濈然汗出得屎而解]，不轉失氣者不可下[轉失氣，
今人所謂下泄也，傷寒論云，陽明病不大便六七日，恐有燥屎，欲知之，法少與小承氣湯，
腹中轉失氣者此有燥屎也，乃可攻之，若不轉失氣者，此但頭硬後必溏，不可攻之，攻之必
脹滿不能食也，又云，陽明病讝語發潮熱，脈滑而疾者，小承氣湯主之〔正四十二〕因與
小承氣湯一升，腹中轉失氣者更服一升，若不轉失氣者勿更與之，仲景無治法，今詳宜與小
柴胡湯〔正二十九〕，明日又不大便，脈反微濇者，裏虛也，為難治，仲景亦無治法，宜與
黃耆建中湯]，大便堅小便數，不可用承氣攻之[跌陽脈浮而濇，浮則胃氣強，濇則小便數浮
濇相薄，大便則硬，其脾為約麻子人丸主之〔正九十二〕，千金云，脾約者大便堅小便利，
宜枳實丸，太陽陽明者，脾約乃是也]，小便清者不可下[仲景云，傷寒不大便，六七日，頭
疼有熱與承氣湯，小便清者，知不在裏]，大便硬小便少者，未可攻[恐津液還入胃，必先鞭
後溏也，小便自如，乃可攻之，當問其小便日幾行，若本小便日三四行，今日再行，故知大
便不久出，今為小便數少，以津液當還入胃中，故知不久必大便也]，陽明病，自汗出，若發
汗，小便自利者不可下[此為津液內竭，雖硬不可攻之，當須自大便蜜導之，若土瓜根大豬膽
汁皆可導之〔正一百十一〕]，以此知古人慎用轉藥如此。</p>
<p>〔十五〕問表裏兩證俱見
傷寒表證當汗，裏證當下，不易之法也，發表攻裏，本自不同，甘遂神丹不可以合飲桂枝承
氣安可以並進。然而，假令病人脈浮而大，是表證，當汗，其人發熱煩渴，小便赤郤當下，
此是表裏證俱見，五苓散主之[〔正六十六〕仲景云，中風發熱，六七日不解，而煩有表裏證，
渴欲飲水者，水入則吐名曰水逆，五苓散主之]。假令，傷寒不大便，六七日，頭痛有熱者，
是裏證，當下，其人小便清者，知不在裏，仍在表，當須發汗，此是兩證俱見，即未可下宜
與桂枝湯〔正方一〕。假令，病入心下滿，口不欲食，大便硬，脈沈細，是裏證，當下，其
人頭汗出，微惡寒，手足冷，郤當汗，此兩證俱見者，仲景所謂半在裏半在表也，小柴胡湯
主之〔正二十九〕。假令，太陽病表證未除，而醫數下之遂協熱而利，利不止心下痞硬，仲
景謂之，表裏不解桂枝人參湯主之〔正十六〕。本太陽病，醫反下之，因爾腹痛，是有表復
有裏，仲景用桂枝加芍藥湯〔正十二〕，痛甚者桂枝加大黃湯〔正十三〕，此皆仲景治傷寒，
有表復有裏之法，學者當以意＠之也。</p>
<p>〔十六〕問無表裏證
傷寒四五日後以至過經[十三日為過經]，無表證又於裏證，未可下者，但非汗證，亦非下證
者，皆可用小柴胡〔正二十九〕，隨證加減用之[加減法在第十二卷藥方中也]，以至十餘日
者，亦可用，十餘日外，用小柴胡湯，不愈者，若大便硬看證可下，則用大柴胡下之〔正三
十〕，以過經，其人氣稍虛，當下者，用大柴胡湯則穩，蓋恐承氣湯太緊病人不禁也。仲景
云六七日，目中不了了睛不和，無表裏證，大便難身微熱，此為實也，當下之，宜大承氣湯
〔正四十一〕。又云，病人無表裏證，發熱七八日，脈雖浮數可大柴胡下之〔正三十〕，假
令已下脈數不解至六七日，不大便者，有瘀血也，屬抵當湯〔正九十一〕。</p>
<p>〔十七〕問病人有身大熱，反欲得衣，有身大寒，反不欲近衣者。
此名表熱裏寒，表寒裏熱也，病人身大熱反欲得衣，熱皮膚寒在骨髓也，仲景無治法，宜先
與陰旦湯〔雜方六〕，寒已，次以小柴胡加桂〔雜三十九〕，以溫其表，病人身大寒反不欲
近衣，寒在皮膚熱在骨髓也，仲景亦無治法，宜先與白虎加人參湯〔正六十五〕，熱除，次
以桂枝麻黃各半湯〔正方二〕，以解其外大抵病有標本，治有先後，表熱裏寒者，脈須沈而
遲，手或微厥下利清穀也，所以陰證亦有發熱者，四逆湯〔正七十五〕，通脈四逆湯主之〔正
八十一〕，表寒裏熱者，脈必滑而厥，口燥舌乾也，所以少陰惡寒而踡，時時自煩不欲厚衣，
用大柴胡下之〔正三十〕而愈，此皆仲景之餘議也。
增注類證活人書卷三終。</p>

<h1>增注類證活人書卷四</h1>
<p>此一卷論陰陽治傷寒，須識陰陽二證，手足各有三陰三陽，合為十二經，在手背者為陽，屬
表為腑，在手掌裏者為陰，屬裏為臟，足經倣此，傷寒只傳足經不傳手經，素問熱論，亦只
說足三陰三陽受病，巢氏言一曰太陽，屬小腸誤矣，足之陽者，陰中之少陽，足之陰者，陰
中之太陰，足之三陽，從頭走足，足之三陰，從足走腹，陽務於上，陰務於下，陽行也速，
陰行也緩，陽之體輕，陰之體重，陰家脈重，陽家脈輕，陽候多語，陰證無聲，陽病則旦靜，
陰病則夜甯，陽虛則暮亂，陰虛則夜爭，陰陽消息證狀各異，然而物極則反，寒暑之變，重
陽必陰，重陰必陽，陰證似陽，陽證似陰，陰盛隔陽，似是而非，若同而異，明當消息以法
治之。</p>
<p>〔十八〕問陰證
太陰少陰厥陰皆屬陰證也，太陰者脾也，少陰者腎也，厥陰者肝也。何謂太陰證，太陰脾之
經主胸膈8250脹，甲乙經云，邪生於陽者，得之風雨寒暑，邪中於陰者，得之飲食，居處陰
陽喜怒，又曰賊風虛邪者，陽受之，飲食不節，起居不時者，陰受之，陽受之則入腑，陰受
之則入臟，入六腑，則身熱不時上相喘呼，入五臟則8250滿閉寒，下為飧泄久為腸澼。何謂
少陰證，少陰腎之經，主脈微細，心煩但欲寐，或自利而渴，又問，經云，一二日，少陰病
者何也，謂初中病時，腠理寒便入陰經，不經三陽也[傷寒雖是三陰三陽，大抵發於陽則太陽
也，發於陰則少陰也，此二經為表裏，其受病最為多，陽明太陰受病頗稀，至於少陽厥陰陰
肝膽之經，又加少焉，凡病一日至十二三日，太陽證不罷者，但治太陽有元得病便見〔去聲〕
少陰證者，直攻少陰亦不必先，自太陽次傳而至]，蓋寒氣入太陽即發熱而惡寒，入少陰經只
惡寒而不發熱也，三陰中寒微則理中湯〔正七十四〕，稍厥或中寒下利即乾薑甘草湯[〔正五
十五〕，手足指頭微寒冷謂之清〔音去聲〕，此未消喫四逆蓋疾輕故也，只可服理中乾薑之
類]，大段重者，用四逆湯〔正七十五〕，無脈者，用通脈四逆湯也〔正八一〕。何謂厥陰證，
厥陰肝之經，主消渴氣上衝，心中疼熱饑不欲食，食則吐蚘，下之利不止也，若陰氣獨盛，
陽氣暴絕，則為陰毒，其證四肢逆冷，臍腹築痛，身如被杖，脈沈疾或吐或利，當急炙臍下，
服以辛熱之藥，令陽氣復而大汗解矣，古人云，辛甘發散為陽，謂桂枝甘草乾薑附子之類，
能復而陽氣也，微用辛甘，甚則用辛苦，陰極發躁，陰證似陽，學者當以脈別之。</p>
<p>〔十九〕問陽證
太陽陽明少陽皆屬陽證也，太陽者膀胱也，發熱惡寒，項疼腰痛，而脈浮也，陽明者，胃也
不惡寒，反惡熱，濈濈汗出，大便秘，潮熱而脈長也，少陽者，膽也，口苦咽乾，脅下滿，
發熱而嘔，或往來寒熱而脈弦也，麻黃湯〔正二十〕，大青龍湯〔正三十五〕，桂枝湯，治
太陽經傷風寒也，大柴胡湯〔正三十〕，調胃承氣湯〔正四十三〕，小承氣湯〔正四十二〕，
大承氣湯〔正四十一〕，治陽明傷寒也，小柴胡湯〔正二十九〕，治少陽傷寒也，其他藥皆
發汗吐下後證也。若陽氣獨盛，陰氣暴絕即為陽毒，必發躁狂走妄言，面赤咽痛，身班班如
錦紋，或下利赤黃，脈洪實或滑促，當以酸苦之藥令陰氣復而大汗解矣，古人云，酸苦湧泄
為陰，謂苦參大青葶藶苦酒之類〔雜十六〕，能復其陰氣也，微用苦，甚兼用酸苦，折熱復
陰，若熱極發厥陽證似陰，學者當以脈別之。</p>
<p>〔二十〕問手足逆冷，臍腹築痛咽喉疼，嘔吐下利，身體如被杖，或冷汗煩渴脈細欲絕。
此名陰毒也，陰毒之為病，初得病，手足冷，背強，咽痛，糜粥不下，毒氣攻心，心腹痛短
氣，四肢厥逆，嘔吐下利，體如被杖，宜服陰毒甘草湯〔雜七〕，百朮散〔雜八〕，附子散
〔雜九〕，正陽散〔雜十〕，肉桂散〔雜十一〕，回陽丹〔雜十二〕，返陰丹〔雜十三〕，
天雄散，正元散，退陰散〔並雜十四〕之類可選用之。大抵陰毒本因腎氣虛寒，或因冷物傷
脾，外傷風寒，內既伏陰，外又感寒，或先感外寒而內伏陰，內外皆陰則陽氣不守，遂發頭
疼腰重，腹痛眼睛疼，身體倦怠，四肢逆冷，額上手背冷汗不止，或多煩渴，精神恍惚，如
有所失，三二日間，或可起行，不甚覺，重診之，則六脈俱沈細而疾，尺部短小寸口脈或大[六
脈俱浮大或沈取之大而不甚疾者，非陰證也，大抵陽毒傷寒，其脈多弦而洪數，陰毒傷寒，
其脈沈細而弦疾不可不知也]，若誤服涼藥則渴轉甚躁轉急，有此病證者，便須急服辛熱之藥，
一日或二日便安。若陰毒漸深，其候沈重，四肢逆冷，腹痛轉甚或咽喉不利，心下脹滿結硬
躁渴，虛汗不止[陽盛則身熱而無汗，陰盛則身冷而有汗，岐伯云，陽勝則身熱，腠理閉喘麤
為之俛仰汗不出而熱，陰勝則身汗出身寒汗出身常清數慓而寒，寒則厥]，或時鄭聲，指甲面
色青黑，六脈沈細而疾，一息七至已來有此證者，速於氣海或關元二穴，炙三二百壯以手足
和煖為效，仍兼服正陽散，肉桂散，回陽丹，返陰丹，天雄散，白朮散，內外通逐令陽氣復
而大汗解矣[陰獨盛而陽氣暴絕則為陰毒，若陽獨盛而陰氣暴絕則為陽毒，大凡陰陽離絕非大
汗不能復其正氣也]。若陰毒已深，疾勢困重，六脈附骨，取之方有，按之即無，一息八至已
上或不可數，至此則藥餌難為攻矣但於臍中用蔥熨法〔雜十五〕，或灼艾三五百以來，手足
不溫者不可治也，如得手足溫，更服前熱藥以助之，若陰氣散陽氣來，即漸減熱藥而調治之[陽
氣乍復往往卻頫躁慎不可投涼藥，煩躁甚者再與返陰丹，即定常須識此勿令誤也]。</p>
<p>〔二十一〕問發躁，狂走妄言，面赤咽痛，身斑斑若錦文，或下利赤黃而脈洪實。
此名陽毒也，傷寒病若陽氣獨盛，陰氣暴絕，必發躁狂走，安言面赤，咽痛，身斑斑若錦文，
或下利赤黃，脈洪實或滑促，宜用酸苦之藥，令陰氣復而大汗解矣，葶藶苦酒湯〔雜十六〕，
陽毒升麻湯〔雜十七〕，大黃散〔雜十八〕，梔子仁湯〔雜十九〕，黑奴圓〔雜二十〕，可
選而用之。近人治傷寒，脈洪大，內外結熱，舌卷焦黑，鼻中如煙煤，則宜以水漬布薄之疊
布數重新水漬之稍捩去水，搭於胸上，須臾蒸熱，又漬令冷，如前薄之仍數換新水日數十易，
熱甚者，置病人於水中，熱勢纔退則已亦良法也。</p>
<p>〔二十二〕問病人潮熱，獨語如見鬼狀，發則不識人，尋衣撮空直視微喘。
仲景云，傷寒若吐若下後不解，不大便五六日，上至十餘日，日晡所發潮熱，不惡寒，獨語
如見鬼狀，若劇者，發則不識人，循衣摸床，惕而不安，微喘直視，但發熱讝語者，大承
氣湯主之〔正四一〕，若一服利則止後服脈弦者生濇者死[弦者陽也，濇者陰也，陽證見陰脈
者死，病人有陽證而脈濇者慎不可下]。</p>
<p>〔二十三〕問胸膈不快，8250滿閉塞，唇青手足冷，脈沈細，少情緒或腹痛。
此名太陰也，近人多不識陰證，纔見胸膈不快，便投食藥，非其治也，大抵陰證者，由冷物
傷脾胃，陰經受之也主胸膈8250滿面色及唇皆無色澤，手足冷，脈沉細，少情緒，亦不因嗜
慾但內傷冷物，或損動胃氣，遂成陰證，復投巴豆之類，胸膈愈不快，或吐而利，經一二日，
遂致不救，蓋不知寒中太陰也，太陰者脾之經也。又問萬一飲食不節，胸膈不快，寒中陰經，
何法以治之，答云，急作理中湯加青橘陳橘剉如麻豆大，服一二劑，胸膈即快，枳實理中圓
〔雜八一〕，五積散〔雜二十一〕，尤良。</p>
<p>〔二十四〕問脈微細欲吐，不吐心煩但欲寐五六日自利而渴。
此名少陰也，少陰之為病欲吐，不吐心煩但欲寐五六日，自利而渴者，虛故引水自救，若小
便色白者，少陰病形悉具小便白者，以下焦虛有寒不能制水，故令色白也，四逆湯主之〔正
七五〕。少陰病，若口燥舌乾而渴者，須急下之不可緩也，大承氣湯主之〔正四一〕，若脈
沈而遲者須溫之，四逆湯主之，蓋以口燥而渴者，知其熱脈沈而遲者，別其寒也[少陰屬腎，
古人謂之，腎傷寒也，腎傷寒口燥舌乾而渴，固當急下，大抵腎傷寒亦多表裏無熱，但苦煩
憒默默而極不欲見光明，有時腹痛，其脈沉細，舊用四順湯，古人恨其熱不堪用，云腎病而
體猶有熱者，可服仲景四逆散〔正七十六〕，若已十餘日下利不止，手足徹冷，乃無熱候可
增損四順湯〔雜一百十九〕。少陰病若惡寒而踡，時時自煩，不欲厚衣者，用去大黃大柴胡
湯〔正三十〕。少陰病，始得之反發熱，脈沈者麻黃細辛附子湯〔正二十三〕，微汗之。少
陰病得之二三日，常見少陰無陽證者，亦須微發汗，宜麻黃附子甘草湯〔正二十二〕，此學
者不可不知也。</p>
<p>〔二十五〕問身微熱煩躁，面赤脈沈而微。
此名陰證似陽也，陰發躁熱發厥物極則反也，大率以脈為主，諸數為熱，諸遲為寒，無如此
最驗也，假令身體微熱，煩躁面赤，其脈沈而微者，皆陰證也，身微熱者裏寒故也，煩躁者
陰盛故也，面戴陽者下虛故也，若醫者不看脈，以虛陽上膈躁誤以為實熱，反與涼藥，則氣
消成大病矣，外臺秘要云，陰盛發躁名曰陰躁，欲坐井中，宜以熱藥治之，仲景少陰證，面
赤者，四逆加蔥白主之。</p>
<p>〔二十六〕問手足逆冷，而大便秘小便赤，或大便黑色，脈沈而滑。
此名陽似陰也，重陽必陰，重陰必陽，寒暑之變也，假令手足逆冷，而大便秘小便赤，或大
便黑色，其脈沈而滑者皆陽證也，輕者白虎湯〔正六四〕，甚者承氣湯〔正四二〕，傷寒失
下血氣不通，令四肢逆冷，此是伏熱深故厥亦深速用大承氣〔正四一〕，加分劑下之汗出立
差[仲景所謂厥應下之者此也]。兼熱厥與陰厥自不同熱厥者微厥即發熱，若陰厥即不發熱，
四肢逆冷，惡寒脈沈而細，大小便滑泄矣。</p>
<p>〔二十七〕問身冷脈細沈疾，煩躁而不飲水。
此名陰盛隔陽也，傷寒陰盛，隔陽者病人身冷，脈細沈疾，煩躁而不飲水者是也，若欲引飲
者，非也，不欲飲水者，宜服霹靂散〔雜二十二〕，須臾躁止，得睡汗出即差，此藥通散寒
氣，然後熱氣上行，汗出乃愈，火焰散〔雜二十三〕丹砂丸〔雜二十四〕並主之。</p>
<p>〔二十八〕問手足逆冷
此名厥也，厥者逆也，陰陽不相順接手足逆冷也，陽氣衰陰氣盛，陰勝陽，故陽脈為之逆不
通於手足，所以逆冷也，傷寒熱多厥少者，其病當愈，厥多熱少者，其病為進。然有冷厥，
有熱厥，當子細辨認。冷厥者，初得病日便四肢逆冷，脈沈微而不數，足多孿臥而惡寒，或
自引衣蓋覆不飲水，或下利清穀，或清便自調[清便自調即是大便如常]，或小便數，外證多
惺惺而靜，脈雖沈實，按之遲而弱者，知其冷厥也[四逆湯〔正七五〕，理中湯〔正七四〕，
通脈四逆湯〔正八一〕，當歸四逆湯〔正七九〕，當歸四逆加茱萸生薑湯〔正八十〕，白通
加豬膽湯〔正九八〕，皆可選用也]。熱厥者，初中病必身熱，頭痛外別有陽證，至二三日乃
至四五日方發厥兼熱厥者厥至半日卻身熱，蓋熱氣深則方能發厥，須在二三日後也，若微厥
即發熱者，熱微故也，其脈雖沈伏，按之而滑，為裏有熱，其人或畏熱，或飲水，或揚手擲
足，煩躁不得眠，大便秘小便赤，外證多昏憒者，知其熱厥也[白虎湯〔正六四〕，承氣湯〔正
四三〕，隨證用之]，仲景云，傷寒一二日至四五日，厥者必發熱，前熱者後必厥，厥深者熱
亦深，厥微者熱亦微，厥應下之而反發汗者，必口傷爛赤[熱厥當下故云厥應下之者，若反發
汗必口傷爛赤熱也]，又有下證悉具，而見四逆者，是失下後血氣不通，四肢便厥，醫人不識
卻疑是陰厥，復進熱藥，禍如反掌，大抵熱厥須脈沈伏而滑，頭上有汗，其手雖冷時復指爪
溫，須便用承氣湯下之不可拘忌也[諸手足逆冷，皆屬厥陰不可下，不可汗，然有須下有須汗
證者，謂手足雖逆冷，時有溫時，手足掌心必煖，非正厥逆也，當消息之]。若病人寒熱而厥
面色不澤，冒昧而兩手忽無脈，或一手無脈者，必是有正汗也，多用綿衣包手足，令溫暖急
服五味子湯〔雜二十五〕，或兼與麻黃細辛甘草湯之類，服之晬時必大汗而解矣。或傷寒厥
逆而心下怔忡者，宜先治水，當服茯苓甘草湯〔正五三〕，卻治厥不爾水漬入胃必下利也。
又有病人手足厥冷，脈乍結者，邪氣結在胸也，心下滿而煩，饑不能食者，病在胸中當吐之，
宜瓜蒂散〔正一百十一〕，蓋病在胸中亦能令人手足厥，但認脈乍結者是也[陰虛則結脈來緩
時一止復來曰結主胸滿煩躁]。若傷寒發厥至七八日，膚冷而躁無時暫安者，為臟厥，此為難
治。又問仲景少陰四逆湯，又有四逆散何也，答曰大抵少陰病不可便用熱藥，且如少陰病亦
有表熱者，仲景謂之，冕發熱用麻黃細辛之類，以發汗終不成少陰證便不得發汗耶，今少陰
病，四肢冷，亦有內熱者，仲景用四逆散〔正七六〕是也，四逆湯用附子乾薑，而四逆散主
四逆，而其人或欬，或悸，或小便不利，或腹中痛，或泄利下重，已上病皆熱證耳。</p>
<p>〔二十九〕問吐長蟲
此名蚘厥也，蚘厥者，臟寒蚘上入膈，其人吐蚘也，此是厥陰證，或病人有寒復發其汗，胃
中冷，及因發汗後身熱重發其汗，胃中虛冷，故長蟲逆上，先服理中圓〔正七四〕，次用烏
梅圓〔正一百六〕。</p>
<p>〔三十〕問身體重少氣陰腫，入裏腹內絞痛，熱上衝胸，頭重不欲舉，眼中生花，婦人則裏
急腰胯連腹內痛。
此名陰陽易也，傷寒病新差，陰陽氣未和，因合房室則令人陰腫入腹絞痛，婦人則裏急腰胯
連腹內痛，名為陰陽易也，其男子病新差未平復，而婦人與之交接得病，名曰陽易，其婦人
病新差未平復男子與之交接得病，名曰陰易，所以呼為易者陰陽相感動其毒疫著於人如換易
然，其病狀身體重，熱上衝胸，頭重不舉，眼中生花，四肢拘急，小腹絞痛，手足拳則皆死，
其亦有不即死者，病苦小腹裏急熱上衝胸，頭重不欲舉，百節解離，經脈緩弱血氣虛，骨髓
枯竭，便恍恍翕翕氣力轉小，著床而不能搖動起止仰人，或引歲月方死，燒褌散〔正一百十
三〕，豭[音加]鼠糞湯〔雜二十六〕，竹皮湯，乾薑湯，青竹茹湯，當歸白朮湯〔並雜二十
七〕，可選用之。終。</p>

<h1>增注類證活人書卷五</h1>
<p>此一卷論治法，古人治傷寒有法，非雜病之比五種不同六經各異，陰陽傳受日數淺深，藥
劑溫涼，用有先後，差之毫釐，輕者危殆，況不識法者乎傷寒唯兩感不治，其餘證候雖感異
氣能消息之無不愈者，其有差失，仲景所謂，醫殺之耳，知其法者，若網在綱如此，而汗如
此而吐，如此而下，桂枝承氣以蒂四逆用之無不差，唯其應汗而下為痞，為結胸，為懊憹，
應下而汗為亡陽，為讝語，為下厥上竭，又有當溫反吐，療熱以溫變證百出，無復紀律，
擾擾萬緒起矣，大抵傷於寒，為病熱，孫真人云，服承氣湯得利差慎不中補也，熱氣得補復
成，王叔和云，虛熱不可大攻之，熱去則寒起，二人之論疑，若相戾然，熱氣有實有虛，非
深得仲景之意，豈能至此耶。</p>
<p>〔三十一〕 問冬謂之傷寒，春謂之溫病，夏謂之熱病。
素問云，冬三月是謂閉藏水冰地坼無擾乎陽，又云，彼春久暖為夏之暑，彼秋之忿為冬之怒，
是以嚴寒冬令為殺厲之氣，君子善攝生，當嚴寒之時，行住坐臥，護身周密，故不犯寒毒，
彼奔馳荷重勞房之人皆辛苦之徒也，當陽閉藏而反擾動之則鬱，發腠理津液強漬為寒所薄，
膚腠絰密，寒毒與榮衛相渾，當是之時，壯者，氣行則已，怯者則著而成病矣，其即時而病
者，頭痛身疼，肌膚熱而惡寒，名曰傷寒，其不即時而病者，寒毒藏於肌膚之間，至春夏陽
氣發生，則毒與陽氣相薄於榮衛之間，其病與冬時即病無異，但因春溫氣而變名曰溫病，因
夏熱氣而變名曰熱病，溫熱二名直以熱之多火為義，陽熱未盛為寒，所制病名為溫，陽熱已
盛寒不能制病，名為熱故，大醫均謂之傷寒也。</p>
<p>〔三十二〕問三日已前當汗三日已後當下
古人云，未滿三日者可汗而已，其滿三日者，可泄而已，此大略之言耳，病人有虛有實，邪
氣傳受遲速不等，豈可拘以日數，仲景云，日數雖多但有表證而脈浮者，由宜發汗日數雖少，
若有裏證而脈沈者，即宜下之正應隨脈以汗下之[傷寒固有始得病便變陽盛之證，須便下之又
有腠理寒一二日，便成少陰病者須急溫之]，又況六氣之邪，乘虛入經，自背得之則入太陽，
或入少陰[緣少陰有伏脈在背]自面感之則入陽明之類，不必皆始於太陽，兼寒邪有首尾，止
在一經或間傳一二經，不可以一理推，但據脈與外證治之，此活法也，假令有人脈浮頭項強
痛發熱而惡寒，每日如此，不以日數多少止是太陽經受之，其餘經絡皆倣此，大抵傷寒憑脈
與外證以汗下之，若過日多脈尚大浮數，按之不足者尚責太陽也，可發汗而愈，若按之實者，
汗之必死，須下之而愈也，若始得病，脈細沈數外證，或腹滿咽乾，或口燥舌乾而渴為正責
屬裏可下之而愈，若無此證但發熱，脈沈者誤下必死，須行麻黃附子甘草湯〔正二十二〕，
麻黃細辛附子湯〔正二十三〕，小發汗，此仲景之確論也。</p>
<p>〔三十三〕問陽虛陰盛汗之則愈，下之則死，陽盛陰虛汗之則死，下之則愈。
素問云，陽虛則外寒，陰虛則內熱，陽盛則內熱，陰盛則外寒，故治傷寒者陽虛陰盛汗之則
愈，下之則死，陽盛陰虛汗之則死，下之則愈也，陰陽虛盛非謂分脈尺寸也，表陽也，裏陰
也，外臺云，表病裏和汗之則愈，表和裏病下之則愈，亦只是論表裏陰陽以汗下之[難經云，
陰陽虛實者說脈也，素問云，陰陽虛盛者說表裏也，仲景論傷寒汗下，故引素問表裏之義，
與外臺所論合矣]。大抵榮衛為表屬陽，胃腑為裏屬陰，寒毒爭於榮衛之中必發熱而惡寒，尺
寸俱浮大內必不躁設有微煩，其人飲食欲溫而惡冷，為陽虛陰盛也，汗之則愈，誤下則死。
若寒毒相薄於榮衛之內，而陽勝陰衰，極陰變陽，寒盛生熱，而陽熱之氣盛而入裏，熱毒居
胃水，液乾涸燥糞結聚，其人外不惡寒，必蒸蒸發熱而躁，甚則讝語，其脈浮滑而數，或
洪實為陽盛陰虛也，下之則愈，誤汗則死。</p>
<p>謹按黃帝素問調經論云，陽虛則外寒，陰虛則內熱，陽盛則外熱，陰盛則內寒，蓋陽主外而
陰主內，又曰陽虛陰盛，汗出而愈下之則死，陽盛陰虛，汗出而死下之則愈，今三十二問誤
寫作陽盛則內熱，陰盛則外寒，竊詳內外寒熱不同，則汗下差誤便分死生，又按將作監簿王
宗正難經疏義有陰陽盛虛汗下圖與素問合以理考之，此是三十三問誤寫合行刊正勿誤後人。</p>
<p>〔三十四〕問仲景有發汗者，有和解之者
傷寒素證須看榮衛淺深，故仲景有正發汗，湯劑如麻黃湯〔正二十〕，桂枝湯〔正一〕，大
青龍湯〔正三五〕是也，有和解其表如小青龍湯〔正三六〕，桂枝麻黃各半湯〔正二〕，白
虎湯〔正六四〕，桂枝二越婢一湯〔正四〕，柴胡桂枝湯〔正三十一〕，小柴胡湯〔正二十
九〕之類是也，後人不能深究寒熱淺深，藥性緊慢一概用藥，因茲天傷其間，縱獲生全，往
往汗後虛乏，遂致勞復或變生百病，淹引歲月至不救，此皆由汗下過度陰陽，並竭血氣羸損
以致此禍，如遇病輕但當和解之，所謂和其榮衛以通津液令其自解也。</p>
<p>〔三十五〕問仲景有宜下之，有微和其胃氣者。
傷寒裏證，須看熱氣淺深，故仲景有宜下之，如大承氣湯〔正四一〕，小承氣湯〔正四二〕，
十棗湯〔正八九〕，大柴胡湯〔正三十〕是也，有微和其胃氣，如調胃承氣湯〔正四三〕，
脾約圓〔雜六六〕，少與小承氣〔正四二〕微和之之類是也，金匱玉函云，虛者十補勿一瀉，
強實者瀉之，虛實等者瀉勿大洩之，故王叔和序傷寒有承氣之戒。又問轉藥孰緊，荅曰，大
承氣最緊，小承氣次之，調胃承氣湯又次之，大柴胡又次之，仲景治法，蕩滌熱積皆用湯液
不得用圓子藥，不可不知也[大柴胡加大黃，小柴胡加芒硝，方為轉藥，蓋為病輕者設也]。</p>
<p>〔三十六〕問傷寒一日，頭疼口乾，煩滿而渴，二日，腹滿身熱，不欲食讝語，三日，耳
聾囊縮而厥水漿不入不知人。
此名兩感傷寒也，兩感者表裏俱病也，太陽與少陰為表裏，陽明與太陰為表裏，少陰與厥陰
為表裏，陰陽雙傳臟腑俱病，此為難治，六日而死矣，故一日太陽與少陰俱病，則頭痛口乾
煩滿而渴，二日陽明與太陽俱病，則腹滿身熱，不欲食，讝語，三日少陽與厥陰俱病，則
耳聾囊縮而厥，仲景無治法，但云兩感病俱作，治有先後，發表攻裏，本自不同，尋至第三
卷中，言傷寒下之後復下利不止，身疼痛者，當急救裏，宜四逆湯〔正七五〕，復身體疼痛
清便自高者，急當救表，宜桂枝湯〔正一〕，遂以意尋比倣佼治兩感，有先後，宜先救裏，
若陽氣內正，即可醫也，內才正急，當救表，蓋內尤為急才溫內則急救表亦不可緩也。</p>
<p>〔三十七〕問傷寒，已經發汗吐下，仍不解[古人謂之壞病]。
仲景云，太陽病三日，已發汗，若吐，若下，若溫鍼，仍不解者，為壞病，桂枝不中與也，
當知何逆，隨證治之，又云，太陽病不解轉入少陽者，脅下鞭滿，乾嘔不能食，往來寒熱，
尚未吐下，其脈沈緊者可與小柴胡湯〔正二十九〕，若己吐下發汗，小柴胡證罷此為壞病知
犯何逆以法治之，蓋為病中又感異氣變為壞病，以時令寒暑燥濕風氣不節，脈息與少陽相異[小
柴胡證罷]，證候與傷寒不同[麻黃桂枝不中與也]，明當消息其由以法治之，若脈尺寸俱盛，
重感於寒變為溫瘧[先熱後寒名曰溫瘧，在第六卷四十四問]，陽脈浮滑陰盛濡弱，更遇於風
變為風溫[四支不收，頭疼身熱常自汗出，在第六卷四十五問]，陽脈洪數，陰脈實大，更遇
溫熱變為溫毒，為病最重[春月肌肉發斑名曰溫毒，在第六卷五十一問]，陽脈濡弱，陰脈弦
緊，更遇溫氣，變為溫疫[一歲之中，長幼疾狀多相似，感四時不正之氣，在第六卷四十六問]，
脈證之變方治不同，仲景謂溫病之脈行在諸經不知何經之動，隨其經而取之也，又有傷寒過
經，再受熱邪留畜臟腑，病候多變，久而不差，陰陽無復綱紀，及傷寒解後，虛羸少氣皆名
壞傷寒也[知母麻黃湯〔雜二八〕，鱉甲散〔雜九九〕，黑奴圓〔雜二十〕，檢方與病證相參
選用之，若傷寒解後虛羸少氣，氣逆吐者，竹葉石膏湯主之〔正九五〕]。
增注類證活人書卷五終。</p>

<h1>增注類證活人書卷六</h1>
<p>此一卷論傷寒，傷風，熱病，中暑，溫病，溫瘧，風溫，溫疫，中濕，濕溫，痓病，溫毒
之名，天下之事，名定而實，辨言順則事成，又況傷寒之名，種種不同，若識其名，縱有差
失，功有淺深，效有遲速，耳不得其名，妄加治療，往往中暑乃作熱病治之，反用溫藥，濕
溫乃作風溫，治之復加發汗，名實混淆，是非紛亂，性命之寄危於風燭，今於逐問下，詳載
疾狀而名之，曰某病庶幾因名識病，因病識證，如暗得明，胸中曉然而處病不差矣。</p>
<p>〔三十八〕問脈浮而緊濇，頭疼身體拘急，惡寒無汗，寒多熱少，面色慘而不舒，腰脊疼痛，
手足指未微厥不煩躁。
此名傷寒也，傷寒之候發熱惡寒，頭疼腰脊痛，脈緊無汗，宜發汗而解，麻黃湯主之〔正二
十〕，輕者只與桂枝麻黃各半湯[〔正二〕又人參順氣散〔雜三十〕蔥豉湯〔雜七四〕，蒼朮
散〔雜三乙〕，麻黃葛根湯〔雜三十二〕，可選而用之。]然太陽病亦有熱多寒少者，須子細
看脈與證也，熱多寒少，不嘔清便，自可宜桂枝麻黃各半湯，曰脈浮者，雖熱多寒少，自可
發汗，若脈弱者，無陽也，桂枝二越婢一湯主之〔正四〕，熱多寒少，而大脈遲者，榮氣不
足，血少故也，先以小建中湯〔正三十七〕，加黃蓍最良，尺脈尚遲再作一劑。或太陽證宜
汗而其人適失血，及下利則頻頻與少桂枝湯〔正乙〕，使體潤漐漐連日當自解。假如淋家
衄血家法不可汗，亦可以小柴胡〔正二十九〕之類和解之。</p>
<p>〔三十九〕問脈浮而緩寸大而尺弱自汗體，頭疼惡風，熱多寒少，其面光而不慘，煩躁手足
不冷。
此名傷風也，傷風之候，頭疼發熱，脈緩汗出，惡風當須解肌，宜桂枝湯主之〔正乙〕，輕
者只與柴胡桂枝湯[〔正三十一〕，敗毒散〔雜三十三〕，獨活散〔雜三十四〕，可選用之]，
治太陽中風，有汗用桂枝湯[凡脈緊必無汗，唯濡而緊卻自汗勿誤用小建中湯也〔正三十七〕，
須是脈浮而緩者方可用桂枝也]，項背強者，桂枝湯加葛根也[〔正十八〕本草葛根，主傷風
有濕，開竅解肌，蓋桂枝加葛根者，謂中風有濕當加之，去其風濕，取微汗者，風濕去也]，
裏寒者桂枝去芍藥加附子湯也[〔正八〕不飲水者是也]，凡發汗，後汗不止為漏風，桂枝加
附子湯主之〔正六〕，腹滿者，太陰證脈浮者，可服桂枝湯，微發汗腹痛者，桂枝加芍藥湯
〔正十二〕，痛甚者桂枝加大黃湯也〔正十三〕。雖然桂枝湯自西北二方居人四時行之，無
不應驗，自汗淮間，唯冬及春初可行，自春末及夏至已前，桂枝證可加黃芩半兩[陽旦湯是也
〔雜一百十六〕]，夏至後有桂枝證，可加知母一兩，石膏二兩，或加升麻半兩，若病人素虛
寒者，用古方不在加減也[岐伯所謂，同病異治者此也，大抵用溫藥當避春，用熱藥當避夏，
素問所謂，用溫遠溫，用熱遠熱者也]。又問傷寒與傷風何以別之，傷寒者脈緊而澀，傷風者
脈浮而緩，傷寒者無汗[脈澀故也]，傷風者有汗，傷寒者畏寒，不畏風，傷風者畏風，不畏
寒，大抵太陽病者必脈浮發熱，惡風惡寒也，惡寒者不當風而自增寒，惡風者當風而增寒也，
六經皆有傷寒傷風，其證各異，太陽脈浮有汗為中風，脈緊無汗為傷寒，陽明善饑為中風，
不食為傷寒，少陽兩耳聾目赤，胸滿而煩為中風，口苦咽乾，目眩為傷寒，若三陰傷風無變
異形證，但四肢煩疼餘證同三陽。</p>
<p>〔四十〕問有發熱惡寒，煩躁，手足溫而脈反浮緊者，有寒多熱少，不煩躁，手足微冷而脈
反浮緩者。
此名傷風見寒脈，傷寒見風脈也，蓋發熱惡風煩躁，手足溫為中風候，脈浮緊為傷寒脈，是
中風見寒脈也，寒多熱少不煩躁，手足微厥為傷寒候，脈浮緩為中風脈，是傷寒見風脈也，
中風見寒脈，傷寒見風脈宜服大青龍湯〔正三十五〕，蓋大青龍證，脈似桂枝反無汗，病似
麻黃反煩躁是也[脈弱有汗為桂枝證，脈緊不煩躁為麻黃證]，大青龍湯治病與麻黃湯證相似，
但病尤重而又加煩躁者，用大青龍湯也，以其中風并傷寒俱盛，故青龍湯添麻黃作六兩，又
似合桂枝湯藥味在內添石膏，以為緊，此治榮衛俱病，若證不審誤用大青龍湯，則發汗多傷
人[以其有煩躁一證，故可用大青龍湯]，大抵感外風者為傷風，感寒冷者為傷寒，故風則傷
衛，寒則傷榮，桂枝主傷衛，麻黃主傷榮，大青龍主榮衛俱傷故也[風傷衛者病在皮膚之間也，
以衛行脈外為陽主外皮膚之間，衛氣之道路故也，其病淺寒傷榮者，寒氣中於肌肉也，以榮
行脈中為陰主內，肌肉之間榮氣之道路故也，其病深所以桂枝與麻黃所施各異，戒勿誤用以
有淺深之別風寒之殊大，醫當宜審諦大青龍尤宜慎用，仲景云，脈微弱汗山惡風者，不可服
青龍，服之則厥逆筋惕肉瞤，此為逆也，類纂云，凡發汗過多，筋愓肉瞤，振搖動人，
或虛羸之人微汗出便有此證，俱宜服真武湯〔正百五〕以救之，羸甚者，芍藥或量多少與之，
惡熱藥者，去附子餘依加減法，仲景製真武湯乃為合用桂枝卻用麻黃之類，發汗多亡陽有此
證，故用真武湯，若調理順者無此證也。</p>
<p>〔四十一〕問夏月，發熱惡寒，頭疼身體支節痛重其脈洪盛者。
此名熱病也，冬傷於寒，因暑氣而發，為熱病治熱病與傷寒同，有汗宜桂枝湯〔正乙〕，無
汗宜麻黃湯〔正二十〕，加煩躁者宜大青龍湯〔正三十五〕，然夏月藥性須帶涼不可太溫，
桂枝麻黃大青龍須用加減法，夏至前桂枝加黃芩半兩，夏至後桂枝麻黃大青龍加知母一兩，
石膏二兩，或加升麻半兩也，蓋桂枝麻黃湯性熱，地暖之處非西北之比，夏月服之必有發黃
斑出之失熱病三日外與湯不差，脈勢仍數，邪氣猶在，經絡未入臟腑者，桂枝石膏湯主之〔雜
三十五〕，此方夏至後代桂枝證用，若加麻黃半兩可代麻黃青龍湯用也，古方三月至夏，為
晚發傷寒梔子升麻湯〔雜三十六〕，亦可選用之。又問夏至後皆可行白虎湯液耶，白虎湯治
中暑與汗後一解表藥耳[今之醫者，見六月中病多云中暑，不辨熱病用藥大涼，又況夏月陰氣
在內最難調治，白虎湯尤宜戒之]。</p>
<p>〔四十二〕問夏月自汗惡寒身熱而渴，其脈微弱者。
此名中暑也，大抵中暑與熱病外證相似，但熱病者脈盛，中暑者脈虛，以此別之，甲乙經云，
脈盛身寒得之傷寒，脈虛身熱得之傷暑，蓋寒傷形而不傷氣，所以脈盛，熱傷氣而不傷形，
所以脈虛，傷寒即身體支節痛重其脈洪盛按之有力，此是冬月感寒深至夏發耳中最即背寒面
垢[其面如塗油，類纂云，面垢者陽證也一名面塵，若塵埃之著面]，手足微冷，煩渴口燥，
但覺倦怠四肢，卻不痛重，其脈微弱，按之無力白虎湯主之〔正六四〕，痰逆惡寒者橘皮湯
主之〔雜四〕，不惡寒者竹葉湯主之〔正九五〕，頭疼惡心，煩躁心下不快者，五苓散〔正
六六〕最妙。又問中暑何故，洒然毛聳惡寒，荅曰，經云四時八風之中人也，因有寒暑，寒
則皮膚急腠理閉，暑則皮膚緩腠理開，開則洒然，寒閉則熱而悶，近人多不明中暑或作熱病，
法治之復用溫熱藥，必致發黃斑出更為畜血，尤宜戒之。</p>
<p>〔四十三〕問夏至已前發熱惡寒，頭疼身體痛，其脈浮緊。
此名溫病也，春月傷寒謂之溫病，冬傷於寒，輕者夏至已前發為溫病，蓋因春溫暖之氣而發
也[又非溫疫也]，治溫病與冬月傷寒，夏月熱病不同，蓋熱輕故也[春初秋末陽氣在裏，其病
稍輕縱不用藥治之五六日亦自安]，升麻湯〔雜一〕，解肌湯〔雜三八〕，柴胡桂枝湯〔正三
一〕最良，熱多者小柴胡湯主之〔正二九〕，不渴外有微熱者小柴胡加桂枝也，嗽者小柴胡
加五味子也，或煩渴發熱不惡寒與虛煩者，並竹葉石膏湯〔正九五〕，次第服之麻黃桂枝大
青龍，唯西北二方四時行之，無有不驗，若汗淮間地偏暖處，唯冬月及正初乃可用正方，自
春末至夏至已前桂枝麻黃大青龍內宜加減也[加減法在熱病門]。</p>
<p>〔四十四〕問病人先熱後寒，尺寸脈俱盛。
此名溫瘧也，先熱後寒名曰溫瘧，病人尺寸俱盛重感於寒，變成溫瘧，小柴胡湯主之〔正二
九〕，瘧疾寒熱相等及先熱後寒者，俱宜與小柴胡湯，先寒後熱者，小柴胡加桂湯〔雜三九〕，
有多熱但熱者，白虎加桂湯〔雜四十〕，有多寒但寒者，柴胡桂薑湯〔雜四一〕，有汗多煩
渴，小便赤澀，素有瘴氣及不伏水土，嘔吐甚者，可服五苓散〔正六六〕，脈小緊寒熱嘔吐
間日頻日發作無時大便秘者，可服大柴胡湯下之〔正三十〕，脈浮大寒熱往來者，可服祛邪
丸吐之〔雜四三〕，久不愈者，服瘧母煎圓〔雜四一〕，當自愈治瘧之法無以過也。大抵瘧
脈自弦，弦數者多熱，弦遲者多寒，弦小緊者可下之，弦遲者可溫之，弦緊者可發汗，浮者
可吐之，夏傷於暑，秋必病瘧，此非傷寒之謂，以其壞傷寒有溫瘧一證，故因而及之。</p>
<p>〔四十五〕問脈尺寸俱浮，頭疼身熱，常自汗出體重，其息必喘，四肢不收，嘿嘿但欲眠。
此名風溫也，其人素傷於風，因復傷於熱風，熱相薄即發風溫，主四肢不收[左傳曰風淫末疾]，
頭疼身熱，常自汗出不解，治在少陰厥陰[少陰火厥陰風]，不可發汗，發汗即譫言獨語內煩
躁擾，不得臥，若驚8259目亂無精療之者，復發其汗，如此死者，醫殺之也，風溫不可發汗，
宜萎蕤湯〔雜四五〕，風溫身灼熱者，知母乾葛湯〔雜四六〕，風溫加渴甚者，栝樓根湯〔雜
四七〕，風溫脈浮，身重汗出，漢防己湯〔雜四八〕。</p>
<p>〔四十六〕問一歲之中，長幼疾狀多相似。
此名溫疫也，四時皆有不正之氣，春夏亦有寒清時，秋冬或有暄暑時，人感疫厲之氣，故一
歲之中，病無長少率相似者此則時行之氣，俗謂之天行是也，老君神明散〔雜四九〕，務成
子螢火圓聖散子〔並雜五十〕，敗毒散[〔雜三十三〕冬氣溫春氣寒夏氣冷秋氣熱為時氣，時
氣與傷寒同，而治有異者，蓋因四時不正之氣而變更，不拘以日數，淺深汗吐下，隨證施行，
所以聖散子不問表裏陰陽者此也，唯聖散子性差熱，用者宜詳之。]若春應暖而清，氣折之，
則責邪在肝[三四月或有暴寒，其時陽氣尚弱，為寒所折病，熱猶輕，升麻散〔雜一〕，解肌
湯主之〔雜三十八〕]夏應暑而寒，氣折之，則責邪在心[五月六月陽氣已盛，為寒所折，病
熱則重，七月八月陽氣已衰，為寒所折，病熱亦微，調中湯〔雜五一〕，射于湯〔雜五二〕，
半夏桂枝甘草湯〔雜五三〕，可選而用之]，秋應涼而反大熱，抑之則責，邪在肺[濕熱相薄
民多病癉，癉者黃也，白虎加蒼朮湯〔雜一百十七〕，煎茵蔯汁調五苓散〔正六十六〕]，冬
應寒而反大溫，抑之則責邪在腎[其冬有非節之暖者，名為冬溫，此屬春時陽氣發於冬時，則
伏寒變為溫病，宜萎蕤湯〔雜四五〕]，仲景云，冬溫之毒與傷寒大異，蓋傷寒者，傷寒氣而
作冬溫者，感溫氣而作寒疫者，暴寒折人非觸冐之過，其治法不同，所施寒熱溫涼之劑亦
異，不可拘，以日數發汗吐下，隨證施行要之治熱以寒溫而行之，治溫以清冷而行之，治寒
以熱涼而行之，治清以溫熱而行之，以平為期不可以過此為大法。</p>
<p>〔四十七〕問一身盡痛，發熱身黃，小便不利，大便反快者。
此名中濕也，風雨襲虛山澤蒸氣，人多中濕，濕流關節，須身體煩痛，其脈沈緩為中濕[脈細
者，非也]，主一身盡痛，發熱身黃，小便自利者，朮附湯〔正七十〕，若小便不利，大便反
快，當利其小便，宜甘草附子湯〔正七一〕，五苓散〔正六六〕主之[至真要論云，治濕之法，
不利小便，非其治也，金匱要略云，濕家身煩痛，可與麻黃湯加白朮四分，發其汗，慎不可
以火攻之，濕家雖身體痛，不可太發汗，汗出則作痓，大抵中濕者，水濕之蒸氣及汗出當
風取冷過度，或中霧露與風寒氣合者，日痺皆由中於濕，而後挾以異氣，其寒多者為痛，為
浮腫，非附子桂米不能去也，其風多者，為煩為流走為拘急，非朮黃薏苡烏頭輩不能散也，
其中氣者為堅滿為癃閉，非甘遂葶藶枳朮不能泄也。</p>
<p>〔四十八〕問支體痛重不可轉側，額上微汗不欲去被或身微腫。
此名風濕也，脈浮為風濕，是風氣與濕氣相薄，肢體疾重不可轉側，額上微汗不欲去被，或
身微腫欲發汗，但漐漐身潤則風濕俱去，若大發其汗則風氣去，濕氣在矣，麻黃杏子薏苡
甘草湯〔雜五四〕，防己黃蓍湯〔雜五五〕，桂枝附子湯〔正六九〕，桂枝加白朮湯，甘草
附子湯〔正七一〕，朮附湯〔正七十〕，杏仁湯〔雜五六〕，敗毒散〔雜三十三〕可選而用
之，身腫者甘草附子湯加防風。</p>
<p>〔四十九〕      問兩脛逆冷胸腹滿，多汗頭目痛苦妄言。
此名濕溫也，其人嘗傷於濕，因而中暑，濕熱相薄，則發濕溫病苦，兩脛逆冷，腹滿又胸多
汗，頭目痛苦妄言，其脈陽濡而弱，陰小而急，治在太陰[脾屬土主濕]，不可發汗，汗出必
不能言，耳聾不知痛所在，身青面色變，名曰重𦝲，如此死者，醫殺之耳，白虎加蒼朮湯〔雜
百十七〕主之[此方出傷寒微旨亦倣金匱白虎加桂湯〔雜四十〕]。</p>
<p>〔五十〕問發熱惡寒，頸項強急，腰身反張，如中風狀或瘈瘲口噤。
此名痓也，傷風頸項強急，身體反張，屬太陽經，先因傷風又感寒濕，而致然也，古人謂
之痓病[痓音職又作痙巨郢反痓者強直也，古人以強直為痓，金匱要略云，太陽
病其身體几几便為痓也]，外證發熱惡寒與傷寒相似，但其脈沈遲弦細，而項背反張強硬，
如發8259之狀，此為異耳[新產血虛多汗出喜中風，亦有此證]，當察其有汗無汗，以分剛
痓，柔痓[無汗惡寒名剛痓，有汗不惡寒名柔痓]，無汗葛根湯主之〔正二十六〕，
有汗桂枝加葛根湯〔正十八〕主之[本草葛根主傷風有濕，開竅解肌]，凡剛柔二痓，小續
命湯〔雜五七〕，並可與之[有汗者小續命湯，去麻黃加葛根也]，若審知剛痓胸滿口噤，
其人臥不著席，腳攣急咬齒當行大承氣湯[〔正四一〕外臺云，熱而痓者死熱病痙者反折
瘈瘲齒噤齘也]。又問剛柔二痓與陰陽二痙是如何，痓亦作痙，陽痙屬剛痓，陰痙屬
柔痓，附朮散〔雜五八〕，桂心白朮湯〔雜五九〕，附子防風散〔雜六十〕，八物白朮散
〔雜六一〕，桂枝煮散可選而用之[活人續集解感論云，合面而臥為陰痙，仰目者為陽痙，又
云或因濕家發汗多則發痓也]。</p>
<p>〔又五十〕問初春病人肌肉發斑，癮疹如錦紋，或咳心悶但嘔清汁。
此名溫毒也，溫毒發斑者，冬時觸冐疹毒至春始發，病初在表，或已發汗吐下而表證未罷，
毒氣不散，故發斑黑膏主之，又有冬月溫煖人感乘戾之氣，冬未即病至春或被積寒所折，毒
氣不得泄，至天氣暄熱，溫毒始發，則肌肉斑爛，癮疹如錦紋，而咳心悶但嘔清汁，葛根橘
皮湯主之〔雜九十四〕，黃連橘皮湯〔雜百二十五〕尤佳。
增注類證活人書卷六終。</p>

<h1>增注類證活人書卷七</h1>
<p>此一卷論痰證會積，虛煩腳氣與傷寒相似，實非傷寒也，所謂朱紫相陵，玉石不分，醫者處
病滅裂，見其發熱惡寒，往往作傷寒治之，發汗吐下，因茲夭橫者多矣，今特立一門，別而
論之，庶幾覽者，知其非傷寒也。</p>
<p>〔五十一〕問增寒發熱，惡風自汗，寸口脈浮，胸膈痞滿，氣上衝咽喉不得息而頭不疼，項
不強。
此為有痰也，中脘有痰亦令人憎寒發熱胸膈痞滿，有類傷寒，但頭不疼項不強為異，宜服柴
胡半夏湯〔雜六二〕，金沸草散〔雜六三〕，大半夏湯〔雜六四〕，若氣上衝咽喉不得息者，
用瓜蒂散吐之，古法服瓜蒂散〔正百十一〕，凡服一錢匕藥下，便臥欲吐，且忍之良久不吐，
取三錢匕湯二合，和以手指擿之便吐矣，不吐復稍增之以吐為度，若吐少病不除，明日如前
法再服之，可至再三，不可令人虛也，藥力過時，不吐者啜熱湯一升以助藥力，吐訖便可食，
無復餘毒，若服藥過多者，飲水解之。</p>
<p>〔五十二〕問頭疼脈數，發熱惡寒而身不痛，左手脈平和。
此名食積也，傷食亦令人頭痛，脈數發熱，但驗本手人迎脈平和，身不疼痛者是也，甲乙經
云，人迎盛緊傷於寒，氣口盛緊傷於食[左手關前一分者，人迎之位也，右手關前一分者，氣
口之位也]，蓋人迎主外，氣口主中，以此別之，傷食之證由脾胃伏熱因食不消發熱，似傷寒
卻身不疼痛，此為異耳，若膈實嘔吐者，食在上脘，宜吐之，若心腹滿痛者，宜下之治中湯
〔雜百十五〕，五積散〔雜二一一〕，黑祖圓〔雜六七〕可選而用也。</p>
<p>〔五十三〕      問不惡寒，身不痛，頭不疼，脈不緊，但煩熱者。
此名虛煩也，諸虛煩熱與傷寒相似，然不惡寒，身不疼痛，故知非傷寒也，不可發汗，頭不
痛，脈不緊數，故知非裏實也，不可下如此者，內外皆不可攻，攻之必遂損竭多死也，此虛
煩但當與竹葉湯〔正九五〕，若嘔者與橘皮湯〔雜三十七〕，一劑不愈再與之，孫真人云，
此法數用甚有效，傷寒虛煩亦宜服之，王叔和云，有熱不可大攻之，熱去則寒起，正宜服竹
葉湯。</p>
<p>〔五十四〕問傷寒頭疼身熱，支節痛，大便秘或嘔逆而腳屈弱者。
此名腳氣也，傷寒只傳足經，不傳手經，地之寒暑風濕皆作蒸氣，足常履之遂成腳氣，所以
病證與傷寒相近[其脈浮而弦者起於風濡，而弱者起於濕洪，而數者起於熱遲，而澀者起於寒，
風者汗而愈，濕者溫而愈，熱者下而愈，寒者熨而愈]，腳氣之病始得不覺，因他病乃知毒氣
入心，則小腹頑痺不仁，令人嘔吐，死在朝夕矣，然終是與傷寒不同者，孫真人云，卒起腳
屈弱不能轉動有此為異耳，要之有腳氣之人，先從腳起，或先緩弱疼痺[寒氣勝者為痛，痺有
寒故痛也]，或行起忽倒或兩脛腫痛[亦有不腫者]，或腳膝枯細，或心中忪悸，或小腹不仁[病
久入深榮衛之行濇皮膚不榮，故為不仁，不仁者皮頑不知有無也]，或舉體轉筋，或見食嘔逆
惡聞食氣，或胸滿氣急，或遍體酸痛，皆腳氣候也，黃帝所謂緩風濕痺是也，頑弱名緩風疼
痛為濕痺[痺者閉也，閉而不仁故曰痺也]，寒中三陽所患必冷[越婢湯〔雜六五〕，小續命湯
〔雜五十七〕主之，小續命煎湯成旋入生薑自然汗最快]，暑中三陰所患必熱[小續命湯去附
子減桂一半，大煩躁者紫雪最良]，大便秘者[脾約圓〔雜六十六〕，神功丸〔雜六八〕，五
柔丸〔雜六九〕，大三脘散〔雜七十〕，木瓜散〔雜七三〕主之，腳氣之疾皆由氣實而始，
終無一人以服藥致虛而殂者]，頭痛身熱肢節痛而腳屈弱者是其素有腳氣，此時發動也腳腫者
[檳榔散主之〔雜七十一〕]，腳氣方論千金外臺最詳此，不復敘，大抵越婢湯，小續命湯，
薏苡仁酒法〔雜七二〕，脾約神功圓皆要藥也，仍鍼炙為佳，服補藥與用湯淋洗者，皆醫之
大禁也。
增注類證活人書卷七終。</p>

<h1>增注類證活人書卷八</h1>
<p>此一卷論發熱，大抵傷寒，寒多易治，熱多難愈，傷寒發熱者，以其寒極則生熱，治法多
用冷藥，故令熱不去，仲景熱多寒少用桂枝二越婢一湯，不渴外有微熱者，用小柴胡加桂湯，
皆溫表之義也，近時多行小柴胡湯，不問陰陽表裏，凡傷寒家皆令服之，此藥差寒不可輕用，
雖不若大柴胡湯，小承氣湯之緊，然藥病不相主其為害一也，往往因服小柴胡湯，而成陰證
者甚多，仲景雖云，傷寒中風有柴胡證，但見一證便是不必悉具此為是，少陽證當服小柴胡，
不必少陽證悉具耳，況本方又有加減隨證增損，古人方治審諦如此，後人妄投良可怪也。</p>
<p>〔五十九〕問發熱
發熱而惡寒者，屬太陽也[太陽病必發熱而惡寒，蓋太陽主氣以溫皮膚分內寒氣留於外皮膚緻
密則寒慓而發熱，宜發其汗，麻黃湯〔正方二十〕，大青龍湯〔正方三十五〕主之，若發熱
微惡寒者，柴胡桂枝湯〔正方三十一〕，桂枝二越婢一湯〔正方四〕主之，若吐利而發熱惡
寒者，霍亂也，太陽病發熱而渴，不惡寒為溫病，若發汗已身體灼熱者，為風溫也]。身熱汗
出濈濈然者，屬陽明也[陽明病脈浮者宜桂枝〔正方一〕，微汗之脈實者，調胃承氣湯下之〔正
方四三〕，大便不秘者白虎湯和解〔正六十四〕，若陽明病發汗多者，宜大承氣急下之〔正
四十一〕，蓋汗多發熱者，胃汁乾故也，仲景云，太陽證汗後不惡寒，但熱者實也，當和其
胃氣宜調胃承氣湯〔正四三〕，太陽病三日發汗不解，蒸蒸發熱者，屬於胃也宜下之]。脈細
頭疼，嘔而發熱者，屬少陽也[少陽發熱，小柴胡湯主之〔正二十九〕，不可發汗，發汗即
讝語。病人不渴，外有微熱者，小柴胡加桂也[〔雜三十九〕小柴胡加桂，主表熱，最良
此法，不特傷寒也，仲景表有熱者，小柴胡加桂也，裏有熱者，白虎加人參也〔正六五〕，
大抵身熱不飲水者，為表熱也，口燥煩渴者，為裏熱也，二藥均治發熱，然分表裏，不可不
知也]。發汗已身灼熱者，名風溫[素問云，汗出而身熱者，風熱也，其人素傷於風，因復傷
於熱風，熱相薄即身熱常自汗出，此名風溫，在第六卷第七問也]。病人無表裏證，發熱七八
日，脈雖浮數，宜大柴胡湯下之[〔正方三十〕大便秘者加大黃]。假令已下脈數不解，今熱
則消穀善饑至六七日，不大便者有瘀血也，抵當湯主之〔正九十一〕。若傷寒差後更發熱者，
小柴胡湯〔正二十九〕主之[脈浮者以汙解，脈實者可下之]。又問陰證，有發熱者乎，太陰
厥陰皆不發熱，只少陰發熱，有二證，仲景謂之，反發熱也，少陰病初得之發熱，脈沈者麻
黃細辛附子湯〔正二十三〕主之[少陰病脈沈發汗則動經，此大略之言耳，脈應裏而發熱，在
表亦當以小辛之藥泄汗而溫散也，仲景云，傷寒之病從風寒得之，表中風寒入裏則不消，須
用溫藥少汙而解]，少陰病，下利清穀，裏寒外熱，手足厥逆，脈不出者，通脈四逆湯主之〔正
八十一〕，大抵陰證，發熱終不同，脈須沈或下利手足厥也。</p>
<p>〔五十六〕問熱多寒少
太陽熱多寒少有三證，有熱多寒少而不嘔，清便自可者，有熱多寒少而脈微弱者，有熱多寒
少而大脈遲者，其用藥皆不同也。太陽病八九日，如瘧狀，熱多寒少不嘔，清便自可，宜桂
枝麻黃各半湯〔正方二〕。熱多寒少而脈都大微弱者，無陽也，不可發汗，宜桂枝二越婢一
湯〔正方四〕主之[若脈浮雖熱多寒少，亦自可發汗也]。熱多寒少而尺中遲者，血少也，先
以小建中加黃耆〔正三十七〕以養其血，尺尚遲再作一劑然後晬時用小柴胡湯〔正二十九〕，
桂枝二越婢一湯〔正方四〕，輩小劑隨證治之。</p>
<p>〔五十七〕問潮熱
潮熱者，大率當下，仲景云，潮熱者實也，大承氣湯證云，其熱不潮未可與也，則知潮熱當
下無疑矣，雖然更看脈與外證，脈若弦，若浮及外證惡寒，猶有表證且與小柴胡湯以解之〔正
二十九〕，若腹大滿不通者，可與小承氣〔正四十二〕，微和其胃氣勿令大泄也[仲景云，日
晡發熱者，屬陽明也，脈實者大承氣〔正四一〕大柴胡也〔正三十〕，脈虛者桂枝也〔正方
一〕]，縱便潮熱當行大承氣亦須先少與小承氣，若不轉失氣不可攻之，後發熱復硬者，大柴
胡下之〔正三十〕。若胸滿而嘔，日晡發潮熱者，小柴胡加芒硝〔正三十四〕主之。又有日
晡發潮熱已而微利者，又有微發潮熱而大便溏者，或潮熱而咳逆者，皆當用小柴胡也[〔正二
十九〕傷寒十二日不解胸滿而嘔，日晡發潮熱已而微利，潮熱者實也，先服小柴胡以解外，
後以柴胡加芒硝湯下之，陽明潮熱大便溏胸滿不去者，小柴胡湯主之]。冬陽明潮熱當行黃芩
湯[冬陽明病脈浮而緊，必發潮熱，發作有時，但脈浮者，必盜汗，黃芩湯主之〔正八十五〕]，
已上潮熱並屬陽明也。太陽有潮熱乎，仲景大陷胸湯一證〔正三十八〕，結胸有潮熱者為大
結胸，屬太陽也。</p>
<p>〔五十八〕問往來寒熱者，陰陽相勝也，陽不足則先寒後熱，陰不足則先熱後寒。
往來寒熱有三證，小柴胡湯，大柴胡湯，柴胡桂枝乾薑湯。有表證而往來寒熱者，用小柴胡
也〔正二十九〕。有裏證而往來寒熱者，大柴胡也〔正三十〕。已表或已下而往來寒熱者，
皆可用柴胡桂枝乾薑湯也〔正三十二〕。仲景云，血弱氣盡腠理開，邪氣因入與正氣分爭，
往來寒熱休作有時，小柴胡主之，又云，傷寒五六日，中風往來寒熱，胸脅苦滿，默默不欲
食，心煩喜嘔，或胸煩而不嘔，或渴，或腹中痛，或脅下痞鞭，或心下悸，小便不利，或不
渴，身有微熱，或欬者，小柴胡主之，傷寒十餘日，熱結在裏，往來寒熱者，大柴胡主之，
傷寒五六日已發汗復下之胸脅滿，小便不利，渴而不嘔，頭汗出，往來寒熱，心煩，柴胡桂
枝乾薑湯也。</p>
<p>〔五十九〕問傷寒瘧狀
形證似瘧有太陽證，有陽明證，有婦人熱入血室證。太陽證服桂枝湯〔正方一〕，大汗出脈
洪大者，桂枝湯如前法，若形似瘧，一日再發者，汗出必解，宜桂枝二麻黃一湯〔正三〕，
傷寒八九日，如瘧狀，熱多寒少，其人不嘔，清便欲自可日一二發者麻黃桂枝各半湯[太陽證
形似瘧寒熱等者與桂枝二麻黃一湯，熱多寒少者麻黃桂枝各半湯〔正方二〕]。有陽明證，病
人煩熱汗出，如瘧狀，日晡發熱，而脈浮虛者，與桂枝湯，脈實者，宜承氣湯〔正四二〕。
婦人熱入血室，其血必結，故使如瘧狀，小柴胡湯主之〔正二十九〕。</p>
<p>〔六十〕問汗之而寒熱者
太陰證發汗後，依前寒熱者，須看脈如何，若脈浮數或洪大，則表證猶在，當再表也如桂枝
湯〔正方一〕，或桂枝二麻黃一〔正方三〕之類，醫人為見已汗，或已下而發寒熱，不敢再
表誤矣，蓋脈浮為在表，表之必愈也。或得汗而解，復如瘧狀日晡而發者，此屬陽明也，若
脈實者，可下之，宜大柴胡〔正三十〕，大承氣〔正方四一〕也。若發汗後只惡寒者，虛也，
發汗後只發熱者，實也，只惡寒屬芍藥甘草附子湯〔正七二〕，只發熱屬調胃承氣湯〔正方
四三〕。若厥陰證，大汗出，熱不去，內拘急，四肢疼又下利，厥逆而惡寒者，四逆湯主之
〔正七十五〕。</p>
<p>〔六十一〕問汗之而仍發熱者
素問云，溫病汗出輒復，熱而脈躁疾不為汗衰狂言不能食謂之陰陽交，交者死也，又云，熱
病已得汗而脈躁盛者死，今不與汗相應是不勝其病也，其死明矣，大抵病人得汗而脈靜者生，
今汗之而仍發熱者，若脈浮數則表證猶在，汗之必愈也[仲景云，發汗解半日許，復熱煩脈浮
數者，可更發汗，宜桂枝湯〔正一〕]發汗後不敢再表者，為脈沈實耳，脈若浮者須再汗也，
發汗後不惡寒只發熱，脈沈實或狂語，此為胃實陽盛，即不可再汗也，須當下之設合下後又
不解表裏邪亦衰矣[仲景云，太陽病三日發汗不解，蒸蒸發熱者，宜調胃承氣湯〔正四十三〕，
和其胃氣也，太醫云，若傷寒得汗後，熱不退發昏及狂言者，便可用承氣湯〔正四十二〕，
下之立愈未差再服]，若汗後熱不解，但心下痞，嘔逆又自利，大柴胡去大黃主之〔正方三十〕。
又有太陽證合行桂枝卻用麻黃之類，發汗多亡陽，仍發熱者，真武湯〔正方一百一五〕主之。
更有風溫一證，初得病發熱而渴，不惡寒，雖發汗，已身灼熱者，為風溫屬萎蕤湯[〔雜四十
五〕岐伯所謂，汗出而身熱者，風熱也]。若傷寒得汗後，病解虛羸微熱不去，可行竹葉石膏
湯〔正方九五〕，隨其虛實而治之。</p>
<p>〔六十二〕問下之而熱不退者[勞復食復附]。
仲景云，病人脈微而濇，為醫所病，大發其汗使陽氣微，又大下之使陰氣弱，其人亡血，病
當惡寒，後乃發熱無休止時，蓋陽微則惡寒，陰弱則發熱，陽微惡寒，四逆湯主之〔正七十
五〕，陰弱發熱為內熱葶藶苦酒湯主之〔雜方十六〕，大抵傷寒八日，已上大發熱者，此為
難治[仲景云，脈陰陽俱虛，熱不止者死]，又有醫人多用圓子藥，下之身熱不去，微煩者，
梔子乾薑湯主之〔正方四九〕，傷寒五六日，大下之後身熱不去心中結痛者，未欲解也，梔
子豉湯主之〔正方四十五〕。又問傷寒差後發熱者何也，此名勞食復也，病新差血氣尚虛，
津液未復，因勞動生熱，熱氣既還復八經絡名曰勞復，仲景云，傷寒差已後更發熱，小柴胡
湯主之〔正二十九〕，脈浮者以汗解[宜柴胡桂枝湯〔正三十一〕]，脈實者以下解[宜大柴胡
湯〔正方三十〕]，又大病差後，勞復者，枳實梔子湯主之〔正方九十六〕，麥門冬湯〔雜一
百二十六〕，雄鼠屎湯〔雜七十七〕，七味蔥白湯〔雜一百十八〕皆可選用。又食復者，大
病新差，脾胃當弱，穀氣未復，強食過多，停積不化，因爾發熱，名曰食復[大抵新病差，多
因傷食，便作痞乾，噫食臭腹中雷鳴下利等證，可與生薑瀉心湯〔正方六十三〕]，仲景於枳
實梔子湯證云，若有宿食內大黃如薄棋子五六枚，服之愈[黃帝曰，熱病已愈，時有所遺者，
何也，岐伯曰，諸遺者，熱甚而強食，故有所遺也，若此者，皆病已衰而熱，有所藏，因其
穀食相薄，兩熱相合，故有所遺也，帝曰，善治遺奈何，岐伯曰，視其虛實，調其逆從，可
使必已，食肉則復，多食則遺，此其禁也]。
活人書卷八終。</p>

<h1>增注類證活人書卷九</h1>
<p>此一卷首論惡寒，大抵太陽病必發熱而惡寒，惡寒家慎不可過當覆衣被，及近火氣，寒熱相
薄，脈道沈伏愈，令病人寒不可遏，但去被徹火兼飲以和表之，藥自然不惡寒矣，婦人惡寒
尤不可近火，寒氣入腹血室結聚鍼藥所不能治矣。</p>
<p>〔六十三〕問惡寒
惡寒有二證，發熱而惡寒者，發於陽也，無熱而惡寒者，發於陰也，發於陽者，宜解表，脈
必浮數屬桂枝湯〔正方一〕，桂枝二越婢一湯〔正四〕，麻黃湯〔正方二十〕，青龍湯〔正
方三十六〕證也，發於陰者，宜溫裏脈必沈細屬理中湯〔正方七十四〕，四逆湯〔正方七十
五〕證也[少陰病下利已惡寒，而踡手足溫者，可治宜建中湯〔正方二十七〕，若少陰病惡寒
而踡，時時自煩，不欲厚衣，用大柴胡湯下之〔正方三十〕]，若發熱，微惡寒者，屬柴胡桂
枝湯也〔正方三十一〕，發汗後反惡寒者，虛故也，屬芍藥甘草附子湯〔正七十二〕，脈微
而惡寒者，此陰陽俱虛也，不可更吐下也，發汗面色赤，有熱者為欲解，宜桂枝麻黃各半湯
〔正方二〕，傷寒大下後復發其汗，心下痞惡寒者，表未解也，不可攻其痞，當先解表，表
解乃可攻痞，解表宜桂枝湯〔正方一〕，攻痞大黃黃連瀉心湯〔正方五十九〕，雖然太陽陽
明少陰皆有惡寒，要之太陽病或已發熱，或未發熱，必惡寒也，陽明證俱宜下唯惡寒中寒為
病在經，與太陽合病屬表，發其汗耳，若吐若下後，七八日不解，熱結在裏，表裏俱熱，時
時惡寒者，白虎證也〔正方六十四〕。又問有汗出惡寒者，有汗出多而微惡寒者，有頭汗出
而微惡寒者何也，仲景云，太陽病其人發熱汗出，復惡寒，不嘔，但心下痞者，此以醫下之
也，心下痞而復惡寒汗出者，附子瀉心湯主之〔正方六十〕，陽明病，脈遲汗出多微惡寒者，
表未解也，可發汗宜桂枝湯也〔正方一〕，頭汗出而微惡寒者，屬少陽，宜小柴胡湯也〔正
方二十九〕。又問，背惡寒者何也，背惡寒有兩證三陽合病背惡寒者，口中不仁，口燥舌乾
也，少陰病，背惡寒者，口中和也，以此別之，口中不仁，口燥舌乾，而背惡寒者，白虎加
人參湯主之〔正六十五〕，口中和而背惡寒者，附子湯主之〔正方六八〕仍炙之[仲景云少陰
病得之一二日，口中和其背惡寒者，當炙之附子湯主之]。</p>
<p>〔六十四〕問惡風
惡風者，衛中四時之虛風，所以惡風也，其人當汗出，而脈緩也，數與桂枝湯〔正方一〕，
桂枝加葛根湯〔正方十六〕，使遍體微潤連日，當自解矣。又有太陽病，發汗多亡陽，遂漏
不止，衛虛而惡風者，當溫其經也，其人惡風小便難，四肢微急，難以屈伸者，桂枝加附子
也〔正方六〕。若傷寒四五日，身熱惡風，頸項強脅下滿，手足溫而渴者，小柴胡湯也〔正
方二十九〕。風濕相薄骨節疼煩，掣痛不得屈伸，汗出短氣，小便不利，惡風不欲去衣，或
身微腫者，甘草附子湯主之〔正方七十一〕。</p>
<p>〔六十五〕問傷寒不得汗
甲乙經云，熱病脈常躁盛而不得汗者，此陽脈之極也，死脈盛躁而得汗者，生大抵傷寒榮衛
俱病，則無汗麻黃湯〔正方二十〕，葛根湯〔正方二十六〕，大青龍湯〔正方三十五〕，蔥
豉湯〔雜方七十四〕，可選而用之。若傷寒連服湯劑而汗不出者，𣦸如中風法蒸之溫熱之
氣於外迎之無不得汗也[薪火燒地良久掃除去火可以水洒之，取蠶沙柏葉桃葉糠麩皆可用，相
和鋪燒地上可側手厚上鋪席，令病人當上臥溫覆之，夏月熱只布單覆之汗，移時立至俟周身
至角心，皆汗漐漐，乃用溫粉撲止，汗移上床最得力者，蚕沙桃柏葉也，無蚕沙亦得單桃
葉，葉亦得蒴藋亦可，用麩糠乃助添合多不爾不用亦得]。傷寒亦有氣虛不能作汗者，仲景云，
脈浮而遲，遲為無陽不能作汗，其身必羍，宜桂枝麻黃各半湯主之〔正方二〕，陽明病法多
汗反無汗，如蟲行皮中狀者，此久虛故也[宜朮附湯〔正方七十〕，黃耆建中湯〔正方三十七〕]。</p>
<p>〔六十六〕問自汗
傷寒無汗者七證，自汗者九證，太陽傷寒剛痓病，太陰病，少陰病，厥陰病，陰易病，冬
陽明病，皆無汗[几少陰證無汗，類麻黃湯之證，然類麻黃證脈陰陽俱緊，少陰脈微細為異也，
又汗出為陽微，故仲景云，陰不得有汗，脈陰陽俱緊而反汗出，為亡陽屬少陰經也]，汗出者
九證，衛不和自汗[病人藏無他病，時發熱自汗出而不愈者，衛不和也，先其時發汗則愈，屬
桂枝也〔正方一〕，太陽病發熱汗出者，此為榮弱衛強，故汗出欲救風邪者，宜桂枝湯，又
云病常自汗出者，此為榮氣和，榮氣和者外不諧也，以衛氣不與榮氣諧故爾，以榮行脈中，
衛行脈外，復發其汗，榮衛和則愈]，傷風自汗[太陽病發熱汗出惡風，脈緩為中風，屬桂枝
湯〔正方一〕，又云太陽病，項背強几几，反汗出惡風，桂枝加葛根湯〔正方十八〕主之，
汗出而渴者，五苓散〔正方六十六〕，不渴者，茯苓甘草湯〔正五十三〕，雖然仲景云，傷
風自汗，用桂枝，然桂枝湯難用，須是子細消息之，假令傷風自汗，若脈浮而弱，設當行桂
枝湯，服後無桂枝脈息證候而煩者，即不可再服也，若傷風自汗出而小便數者，切不可與桂
枝也，仲景云，太陽病自汗四支拘急，難以屈伸，若小便難者，可桂枝湯內加附子服之〔正
方六〕，若小便數者，慎不可與桂枝附子湯，宜服芍藥甘草湯〔正方五七〕，若誤行桂枝附
子攻表便咽乾煩燥，厥逆嘔吐，作甘草乾薑湯〔正五十五〕，與之以復其陽，若厥愈足溫，
更作芍藥甘草湯與之，其腳即伸，若胃氣不和，讝語者，與調胃承氣湯〔正四十三〕，微
溏則止其讝語，緣芍藥甘草湯，主脈浮自汗，小便數者，寸口脈浮為風大為溫風則生，微
熱虛則兩脛攣，小便數，仍汗出為津液少不可誤用桂枝宜服芍藥甘草補虛退風熱通治，誤服
桂枝湯後，病證仍存者]，風溫自汗[太陽病發熱而渴，不惡寒者，為溫病，若發汗已身灼熱
者，名風溫，風溫為病脈陰陽俱浮，自汗出身重，多眠睡鼻息必鼾，語言難，屬萎蕤湯〔雜
四十五〕]，中濕自汗[難經云，何以知傷濕得之，然當喜汗出不可止，何以言之，腎主濕，
故知腎入心為汗出不可止也]，中暑自汗[太陽中熱者，暍是也，其人汗出，惡寒身熱，而渴
屬白虎湯〔正六十四〕]，陽明病自汗[不惡寒反惡熱，濈濈然汗自出者，屬陽明也，若陽明
病，汗出多而渴者，不可與五苓散，以汗多胃中燥豬苓復利，其小便故也，故仲景云，陽明
病發熱汗多者，急下之，陽明病，其人汗多以津液外出，胃燥大便必硬，讝語者屬調胃承
氣湯〔正四十三〕，雖然陽明汗多急下，若小便自利者，此為津液內竭，雖爾不可攻之，須
自大便導之，宜用蜜煎導法〔正一百十二〕，陽明病汗出而脈遲，微惡寒者，表未解也，宜
桂枝湯〔正方一〕，陽明法多汗則脈浮，無汗而喘者，發汗則愈宜麻黃湯〔正方二十〕]，亡
陽自汗[太陽病發汗多遂漏不止，其人惡風當溫其經，宜桂枝加附子湯〔正方六〕，傷寒尺寸
脈俱緊而汗出者，亡陽也，此屬少陰法當咽痛而復吐利，其人熱不去內拘急四肢疼，厥逆而
惡寒者，四逆湯〔正七十五〕主之，汗多不止者，可用溫粉撲之，若汗多不止必惡風，煩躁
不得臥者，先服防風白朮牡蠣湯〔雜二〕，次服小建中湯〔正三十七〕]，柔痓自汗[太陽
病發熱脈沈細，搖頭口噤，背反張汗出而不惡寒者，名柔痓，小續命湯主之也〔雜五十七〕]，
霍亂自汗[吐利汗出，發熱惡寒，四肢拘急，手足厥冷者，四逆湯主之〔正七十五〕]，雖然
少陰不得有汗而少陰亦有反自汗出之證[陰證，四肢逆冷，額上及手背冷汗濈濈者，亡陽也]，
陽明病法多汗而陽明亦有反無汗之證，不可不察也。</p>
<p>〔六十七〕問頭汗出
病人表實裏虛，玄府不開，則陽氣上出，汗見於頭，凡頭汗出者，五內乾枯，胞中空，虛津
液少也，慎不可下下之者，謂之重虛，然頭汗出者，有數證，傷寒五六日，頭汗出，微惡寒，
手足冷，心下滿，口不欲食，大便鞭，脈細者此為陽微結必有表復有裏也，脈沈亦有裏也，
汗出為陽微，假令純陰結不得，復有外證悉入在裏，此為半在裏半在外也，脈雖沈緊不得為
少陰病所以然者，陰不得有汗，今頭汗出，故知非少陰也[小柴胡湯主之〔正二十九〕]。傷
寒五六日已汗下，胸滿微結，小便不利，渴而不嘔，但頭汗出，往來寒熱，心煩者，此表未
解也[柴胡桂枝乾薑湯主之〔正方三十二〕]，病人但頭汗出，身無汗劑頸而還，小便不利，
渴引水漿者，此為瘀熱在裏，身必發黃[五苓散〔正六十六〕，茵蔯湯〔正方九十三〕]。陽
明病下之，其外有熱，手足溫不結胸，心中懊憹，饑不能食，但頭汗出者[梔子豉湯主之
〔正四十五〕]。心下緊滿，無大熱頭汗出者[茯苓湯主之〔雜八十四〕，仲景云，傷寒心下
緊滿，無大熱，但頭汗出者，此名為水結，在胸脅以頭汗出別水結證小半夏加茯苓湯〔雜方
八十二〕]。陽明病，下血讝語者，為熱入血室，但頭汗出者，刺期門隨其實而瀉之，汗
出則愈[汗出讝語者，有燥屎也，過經乃可下也，下之早語言必亂，以表實裏虛故也]。</p>
<p>〔六十八〕問頭疼
頭疼者，陽證也，太陽證頭疼，必發熱惡寒，無汗者，麻黃湯〔正方二十〕，有汗者，桂枝
湯，若已發汗，或未發汗，頭痛如破者，連鬚蔥白湯〔雜七十五〕，服湯不止者，葛根蔥白
湯主之〔雜七十六〕，脈弦細，頭痛發熱者，屬少陽也，少陽不可發汗，小柴胡主之〔正二
十九〕，陽明證，頭疼，不惡寒，反惡熱，胃實故也，陽明氣實故，攻頭也，調胃承氣湯〔正
四十三〕主之[仲景云，傷寒不大便，六七日，頭疼有熱者，與承氣湯，其小便清者，知不在
裏，續在表也，當須發汗，若頭疼者，必衄，屬桂枝湯〔正方一〕]， 太陰少陰經從足至胸，
俱不至頭，唯厥陰經挾胃屬肝，絡膽循喉嚨上頏顙連目出額故太陰少陰並無頭疼之證，仲景
只有厥陰一證，吳茱萸湯〔正方一百〕，治乾嘔吐涎沬頭疼而已，大抵屬三陽者，頭疼為多
也[孫真人云，陽傷寒者體熱頭疼是也，陰傷寒者，不壯熱不頭痛是也]，若非次頭疼胸中滿
及發寒熱，脈緊而不大者，即是膈上有涎，宜用瓜蔕末一錢，暖水調下吐涎立愈。又問，病
人頭疼鼻塞而煩者，何證也，此屬濕家頭中寒濕，故鼻塞而頭疼也[丙瓜蔕末鼻中則愈法在發
黃門中]。</p>
<p>〔六十九〕問身體痛[身痒附]
太陽少陰厥陰皆有身體痛，當以外證與脈別之，太陽證表未解，脈浮緊，法當身體痛，宜麻
黃湯〔正方二十〕以汗之[脈浮緊當身體疼痛，宜以汗解，假令尺脈遲者不可發汗，何以知其
然，榮氣不足，血少故也，尺脈遲者，先以小建中湯以養之〔正三十七〕，脈浮者麻黃湯主
之]，太陽中濕，一身盡痛，發熱身黃，小便不利，病人中濕，因而傷風風濕相薄一身痛重是
名風濕，當於風濕中求之[麻黃加朮湯主之〔雜方一百二十二〕]，若脈沈自利，而身體痛者，
陰證也，急當救裏，宜四逆湯〔正七十五〕，附子湯〔正六十八〕，真武湯〔一百五〕之類，
以溫之[大抵大便利而身體疼者，當救裏，大便如常而身體痛者，急當救表，此不可不知也]，
或身重背強，腹中絞痛，咽喉不利，身如被杖者，當作陰毒治之。又問，發汗後身疼痛，脈
沈而遲，當用何藥，仲景有桂枝加芍藥生薑人參新加湯〔正方十一〕，蓋為此證也，小建中
湯〔正三十七〕兼治汗後身疼，脈沈而遲者，若霍亂吐瀉止，而身疼痛不休者，少與桂枝湯
〔正方一〕即愈，金匱要略云，瘡家雖身體痛，不可發汗，汗出則痓。又問身痒者何也，
脈浮而遲，遲為無陽不能作汗，其身必痒，太陽病七八日，脈微而惡寒，以陰陽俱虛，不可
更發汗，更下更吐也[小柴胡湯主之〔正二十九〕，若重反發汗，則氣虛必兩耳聾無聞，素無
熱人可芍藥甘草附子湯〔正七十二〕，素有熱人可黃耆建中湯〔正三十七〕]，面赤有熱者，
未欲解也，以其不能得小汗出，身必當痒，宜桂枝麻黃各半湯〔正方二〕。</p>
<p>〔七十〕問筋惕肉瞤，頭眩身搖
太陽病，發汗不解，發熱心悸，頭眩身瞤，動欲擗地者屬真武湯〔正一百五〕，大凡發汗
過多，即身瞤動振搖虛羸之人，微發汗便有此證，俱宜服真武湯，羸甚者，去芍藥，或少
用之，有熱證惡熱藥者，去附子餘依本方加減法詳之。傷寒若吐若下後，心下逆滿，氣上衝
胸，起則頭眩脈沈緊，發汗則動經，身為振搖者，茯苓桂枝白朮甘草湯主之〔正方五十一〕。
傷寒應發汗而動氣，在左不可發汗，發汗則頭眩汗出，筋惕肉瞤，此為逆難，治且先服防
風白朮牡蠣散〔雜方二〕，次服建中湯〔正三十七〕。</p>
<p>〔七十一〕問喘
傷寒喘只有太陽陽明二證。太陽病，頭疼發熱，身疼惡風，無汗而喘者，宜汙屬麻黃湯[〔正
方二十〕桂枝證醫反下之，利遂不止，脈促者表未解也，喘而汗出者，葛根黃芩黃連湯也〔正
一十八〕，太陽病下之微喘者，表未解故也，桂枝加厚樸杏子湯也〔正方十九〕，發汗後不
可更行桂枝湯，汗出而喘，無大熱者，可與麻黃杏子甘草石膏湯也〔正方二十一〕]。陽明病，
汗出不惡寒，腹滿而喘，有潮熱者，宜下屬承氣湯[〔正四十二〕然陽明病，脈浮無汗而喘，
發汗則愈，宜麻黃湯〔正方二十〕]。太陽與陽明合病，喘而胸滿者，不可下，宜麻黃湯。又
發汗後，飲水多欬而微喘者，水停心下腎氣乘心故也，小青龍去麻黃加杏仁〔正三十六〕。
小腹滿者，去麻黃加茯苓也[〔正三十六〕又問，麻黃主喘何故去之，此治心下有水而喘不留
汗也，小便不利，小腹滿，故去麻黃加茯苓也。</p>
<p>〔七十二〕問渴
脈浮而渴，屬太陽[傷寒表不解，心下有水氣而渴者，小青龍去半夏加栝蔞根〔正三十六〕，
太陽病，服桂枝大汗出後大煩渴者白虎加人參〔正六十五〕，脈浮小便不利，微熱消渴者五
苓散〔正六十六〕，傷寒四五日，身熱惡風，脅下滿，手足溫而渴者，小柴胡去半夏加人參
括樓根主之〔正二十九〕，太陽證，身體灼熱而渴者，為風溫括樓根湯主之〔雜方四十七〕]，
有汗而渴屬陽明[白虎加人參湯主之，虛人老人及春秋月可與竹葉石膏湯〔正九十五〕，陽明
病，但頭汗出，小便不利渴，引水漿身必發黃，宜茵蔯湯〔正九十三〕，小柴胡去半夏加人
參括樓根〔正二十九〕]，傷風寒熱，或發熱惡風而渴屬少陽[少陽脅下鞭不大便而嘔，舌上
白胎而渴，小柴胡去半夏加人參括樓湯〔正二十九〕]，自利而渴，屬少陰[傷寒熱入於臟，
流於少陰之經，少陰主腎，腎惡燥故渴，而引飲少陰下利，欬而嘔渴，豬苓湯主之〔正六十
七〕，下利欲飲水者，以有熱也，白頭湯主之〔正方一百八〕]。切戒太陽證無汗而渴者，不
可與白虎湯[仲景云，渴欲飲水無表證者，白虎加人參湯，脈浮發熱無汗是表未解也，不可與
白虎湯薏苡小青龍去半夏加括樓也〔正方三十六〕，傷寒四五日，身熱惡風，脅下滿手足溫
而渴者，小柴胡去半夏加人參括樓也〔正二十九〕]，陽明證，汗多而渴者，不可與五苓散[汗
多胃中燥，豬苓復利其小便故也，薏苡竹葉湯可與之，仲景云，陽明病發作有時汗出者，急
下也]，太陽病，渴終不可與白虎耶，太陽證，得汗後脈洪大而渴者，方可與之也，陽明病，
渴終不可與五苓耶，陽明證，小便不利，汗少脈浮而渴者，方可與之，此皆仲景之妙法也[仲
景豬苓湯證亦云，脈浮發熱渴欲飲水，小便不利者，豬苓湯與之〔正六十七〕]。凡病，非大
渴不可與水，若小渴咽乾者，只小呷滋潤之，令胃中和，若大渴煩躁，甚能飲一斗者，與五
升飲之，若全不與則乾燥無由，作汗發喘而死，常人見因渴飲水得汗小渴遂劇飲之致停飲，
心下滿結，喘死者甚眾，當以五苓散〔正六十六〕，或陷胸丸〔正三十九〕與之[金匱要略云，
得時氣至五六日，而飲欲飲水不得多不當與也，何者以腹中熱，尚少不能消之，便更為人作
病矣，至七八日大渴，欲飲水猶當依證與之，常令不足勿極意也，凡人但見，仲景云，得病
反能飲水，此為欲愈，遂小渴者乃強飲之，因成其禍，不可勝數，大抵傷寒水氣，皆因飲水
過多所致，水停心下氣上乘心則為悸，為喘結於胸脅則為水結，胸胃中虛冷則為嘔，為噦，
冷氣相薄則為噎，上迫於肺則為咳，漬入腸中則為利，邪熱所薄畜於下焦則為小便不利，小
便滿或裏急溢於皮膚則為腫]。若陽毒倍常躁盛大渴者，黑奴丸主之〔雜方二十〕。中暑伏熱
深累取不差其人，發渴不已，酒蒸黃連丸主之〔雜七十九〕。</p>
<p>〔七十三〕問鼻衄
傷寒太陽證，衄血者乃解，蓋陽氣重故也，仲景所謂陽盛則衄，若脈浮緊無汗，服麻黃湯〔正
方二十〕，不中病，其人發煩目瞑劇者必衄，小衄而脈尚浮緊者，宜再與麻黃湯也，衄後脈
己微者，不可行麻黃湯也，若脈浮自汗，服桂枝湯〔正一〕，不中病桂枝證尚在，必頭疼甚
而致衄，小衄而脈尚浮者，宜再與桂枝也，衄後脈已微者，不可行桂枝湯也，大抵傷寒衄血
不可發汙者為，脈微故也[治法衄家火可發汗，汗出額上陷，脈緊急直視不能瞬，不得眠然而
無汗而衄，脈尚浮緊者，須再與麻黃湯，有汗而衄，脈當浮緩者，須再與桂枝湯]，脈已微者，
黃芩芍藥湯〔雜七十八〕，犀角地黃湯〔雜八十六〕，衄血不止者，茅花湯〔雜方八十〕，
若衄而渴，心煩，飲則吐水，先服五散〔正方六六〕，次服竹葉湯〔正九十五〕。又問，陰
證有衄血者乎，陰證自無熱何緣有衄，若少陰病但厥無汗，強發之，必動血未知從何道出，
或從口鼻，或從耳目，是謂下厥上竭為難治。</p>
<p>〔七十四〕問腹滿身重，難以轉側，口中不仁，面垢讝語遺尿
此三陽經合病也，白虎湯主之〔正六十四〕，不可發汗，汗之則讝語，下之則額上生汗，
手足逆冷，若自汗者，白虎加人參也〔正六十五〕[又第二問論合病]。
增注類證活人書卷九終。</p>

<h1>增注類證活人書卷十</h1>
<p>此一卷首論結胸與痞，蓋病發於陽下之早即為結胸，發於陰下之早即為痞，然結胸與痞相似，
但以痛不痛為異，耳心下滿而硬痛者為結胸，但按之滿不痛者為痞，醫家不審一有差，互立
致危殆，結胸屬陷胸證，痞屬瀉心證，其詳各於逐問備論之矣。</p>
<p>〔七十五〕問心下緊滿按之石硬而痛。
此名結胸也，傷寒本無結胸，應身熱下之早熱氣乘虛而入痞，結不散便成結胸[若巳誤轉了初
未成結胸者，急頻與理中湯服〔正七十四〕，自然解了，更不作結胸，蓋理中治中焦故也，
此古人亦說不到，後因人消息得之，若大段轉損有厥證者，兼與四逆湯〔正七十五〕，便安
胃中雖和傷寒未退者，即候日數足可下卻以承氣再下之〔正四十二〕，蓋前來下得未是故也]，
其證心下緊，滿按之石硬而痛，項強如柔痓狀[發熱汗出不惡寒，名曰柔痓]，其脈寸口
浮關尺皆沈，或沈緊名曰結胸也，治結胸大率當下[仲景云，下之則和]，然脈浮與大皆不可
下，下之則𣦸尚宜發汗也[仲景云，結胸脈浮者，不可下，只可用小陷胸湯〔正方四十〕，
大抵脈浮是尚有表證，兼以小柴胡湯等〔正二十九〕，先表表證罷，方用下結胸藥便安]。西
晉崔行功云，傷寒結胸欲絕，心膈高起手不得近用大陷胸湯〔正三十八〕皆不差者，此是下
後虛逆氣已不理而毒復上攻，氣毒相薄結於胸中，當用枳實理圓〔雜八十一〕，先理其氣，
次療諸疾，古今用之，如神應手而愈。然結胸有三種，有大結胸[不按而痛，胸連臍腹堅硬，
為大結胸，大陷胸丸主之〔正三十九〕]，有小結胸[按之心下痛為小結胸，小陷胸湯主之〔正
四十〕]，有水結在胸脅間亦名結胸[頭微汗出，但結胸無大熱，此水結在胸脅證，小半夏加
茯苓湯〔雜八十二〕，小柴胡去棗加牡礪主之〔正二十九〕]。又有寒熱二證，有熱實結胸[胸
中煩躁，心內懊憹，舌上燥渴，脈沈滑者，皆熱證也，大陷胸渴主之〔正三十八〕]，有
寒實結胸[寒實結胸，無熱證者，三物白散〔正八十八〕，枳實理中丸主之〔雜方八十一〕]，
近世治結胸多行金鍼丸，用硫黃陽起石者，若寒實結胸行之或有差者，若熱實結胸行之必死
也。又問，大陷胸湯與大陷胸丸如何，大陷胸用甘遂太峻，不可輕用，須量虛實輕重不得已
即大陷胸丸最穩。又問，聖餅子炙臍中如何，此尤不可用也。又云，臟結無陽證，不往來寒
熱，其人反靜，舌上胎滑者，不可攻也，二者病人脅下舊有痞連在臍傍，痛引小腹入陰筋者，
亦名臟結死不治。又問臟結者，何也，臟結者死，仲景無治法，大抵臟結其證如結胸狀，飲
食如故時，時下利，陽脈浮，關脈小細沈緊，名曰臟結，舌上白胎滑者，難治也。</p>
<p>〔七十六〕問心下滿而不痛。
此名痞也，傷寒本無痞，應身冷，醫反下之，遂成痞，枳實理中丸〔雜八十一〕最良[仲景治
痞氣，諸湯中有生薑瀉心湯〔正六十三〕，半夏瀉心湯〔正六十一〕，此二方平和宜常用之]，
仲景云，滿而不痛者為痞，柴胡不中與也，半夏瀉心湯主之[此湯藥味蓋本理中人參黃芩湯方
也]，審知是痞，先用桔梗枳殼湯尤妙〔雜八十三〕，緣桔梗枳殼行氣下膈先用之無不驗也，
結胸與痞關脈須皆沈。若關脈浮者，大黃黃連黃芩瀉心湯〔正方五九〕主之[關浮則結熱，三
黃以瀉肝]。若復惡寒汗出者，附子瀉心湯〔正方六十〕主之。病人心下痞與瀉心湯痞不解，
發渴口燥煩，小便不利者，五苓散〔正六十六〕主之。汗山表解而胃中不和，心下痞鞭，乾
噫食臭，脅下有水氣，腹中雷鳴下利者，生薑瀉心湯主之〔正六十三〕。下利日數十行，穀
不化腹中雷鳴，心下痞鞭而滿，此以醫下之也，若復下之其痞益甚，甘草瀉心湯主之〔正六
十二〕，蓋此非結熱以胃中虛客氣上逆故使鞭也。下利而心下痞，服生薑瀉心湯，甘草瀉心
湯，利不止者，當治其下焦，赤石脂禹餘糧湯主之〔正一百九〕，蓋生薑瀉心甘草瀉心皆治
中焦，此利在下焦，若只治中焦則利益甚耳，服赤石脂禹餘糧湯利復不止，當利其小便，五
苓散主之。凡痞服瀉心湯，不愈然後可用陷胸丸〔正三十九〕下之[不可用陷胸湯，蓋太猛，
只用陷胸丸]。大抵結胸與痞皆應下，然表未解者，不可攻也，仲景云，當先解表，表解乃可
攻痞，解表宜桂枝湯〔正方一〕，攻痞宜大黃黃連瀉心湯[〔正五十九〕，外證未解心下⿰日羽3
悶者非痞也，謂之支結，柴胡桂枝湯主之〔正三十一〕，胸脅滿微結，小柴胡湯加乾薑牡蠣
湯主之〔正二十九〕]。若太證未除而數下之，遂協熱而利，利不止，心下痞鞭，表裏不解者，
桂枝人參湯主之〔正方十六〕，十棗湯〔正八十九〕，大柴胡湯〔正三十〕，皆治心下痞，
此方尤難用，須是表證罷，不惡寒身涼，其人漐漐汗出發作有時，頭疼心下痞鞭滿引脅下
疼，乾嘔短氣者，乃可行十棗湯，表未解者，慎不可用也，大柴胡湯治傷寒，發熱汗出不解，
心下痞鞭，嘔吐而下利者，非大柴胡湯不可也〔正方三十〕。若發汗吐下後，心下痞鞭，噫
氣不除者，旋復代赭湯主之〔正方百十〕。有旋復代赭湯證，其人或欬逆，氣虛者先服四逆
湯〔正七十五〕，胃寒者，先服理中丸〔正七十四〕，次服旋復代赭湯為良[旋復花代赭湯是
解後心下痞漐證]。</p>
<p>〔七十七〕問嘔者[乾嘔附]
無陽則厥，無陰則嘔，嘔者足陽明胃之經，足陽明之氣，下行今厥而上行，故為氣逆，氣逆
則嘔，仲景云，嘔多雖不大便，不可下可與小柴胡湯〔正二十九〕，上焦得通津液得下胃氣
因和浹然汗出而解，大抵嘔證不一，各有治法，要之小柴胡湯尤相主當耳，與小柴胡湯，胸
脅滿而嘔，日晡發潮熱者，可小柴胡湯加芒硝也〔正方三十四〕，若嘔不止心下急，鬱鬱微
煩者，與大柴胡湯也〔正方三十〕，大便秘老方加大黃[大柴胡治嘔最妙為內有枳實故也，枳
實去穢壓虛氣須是去大黃，仲景云，嘔多雖有陽明，慎不可下，官局桔梗湯最良，亦用枳實
耳方具第十七卷中]，古人治嘔，多用半夏生薑，孫真人云，生薑是嘔家聖藥，仲景治嘔皆用
之[太陽與陽明合病，必下利，若不利但嘔者，葛根加半夏生薑湯主之〔正二十七〕，胸中有
熱，胃中有邪氣，腹痛欲嘔者，黃連湯主之〔正八十三〕，太與少陽合病而自利，若嘔者，
黃芩加半夏生薑湯主之〔正八十六〕]，金匱，諸嘔吐，穀不得下者，小半夏湯，小半夏加茯
苓湯〔雜八十二〕，小半夏加橘皮湯皆可選用也，嘔而發熱者，豬苓湯主之〔正六十七〕，
先嘔卻渴者，此為欲解急與之，先渴卻嘔者，為水停心下，此屬飲家，仲景云，本渴飲水而
嘔者，柴胡不中與也，宜治膈間有水赤，茯苓湯主之〔雜八十四〕，若少陰證而嘔者，真武
湯去附子加生薑也〔正一百五〕，若汗，若吐，若下後，虛煩不得眠，若嘔者，梔子生薑湯
〔正四十七〕主之，傷寒差後，嘔者有餘熱在胃脘，竹葉湯加生薑主之〔正九十五〕。又問
有乾嘔者何也，大凡嘔者，飲食不下，乾嘔者今人所謂啘也，或因汗出，或因有水，或因
下利脾胃有熱，故使乾嘔官局中桔梗湯最佳〔雜方一百二十一〕仲景治法汗自出，乾嘔者桂
枝證也〔正方一〕，表不解心下有水氣，乾嘔發熱者，小青龍也〔正三十六〕，身涼汗出，
兩脅痛，或乾嘔者，十棗湯也〔正八十九〕，少陰下利，脈微與白通湯〔正方九十八〕，利
不止厥逆無脈，乾嘔煩者，白通加豬膽汁湯也〔正九十八〕，少陰下利，裏寒外熱，脈微欲
絕，或乾嘔者，通脈四逆湯也〔正八十一〕，乾嘔吐涎沫，頭痛者，吳茱萸湯也[〔正方一百〕
傷寒詩云，食穀欲嘔，屬陽明也，吳茱萸湯主之，得湯反劇者，屬上焦也，仲景無治法，大
抵吳茱湯治少陰證也，穀入胃而嘔，屬陽明，宜與小柴胡湯〔正二十九〕]。若病人直患嘔吐
而復腳弱，或疼乃是腳氣，當作腳氣治之[法在第七卷第四問]。</p>
<p>〔七十八〕問吐
吐有冷熱二證，寸口脈數，手心熱煩，渴而吐以有熱在胃脘，五苓散主之[〔正六十六〕傷寒
有表證，渴欲飲水也，水入口即吐者，名曰水逆，由心經受熱而小腸不利故也，宜服五苓散，
發汗後水藥不得入口為逆，若更發汗必吐下不止，小半夏加茯苓湯，大半夏加橘皮湯主之]，
曾經汗下關脈遲，胃中虛冷而吐，乾薑黃芩黃連人參湯主之〔正方一百七〕，寒多不飲水而
吐者，理中湯去朮加生薑主之〔正七十四〕少陰病飲食入口則吐，心中溫溫欲吐，復不能吐，
始得之手足寒，脈弦遲者，此胸中實不可下也當吐之，若膈上有寒飲乾嘔者，不可吐也，當
溫之，宜逆湯〔正方七五〕，吐利手足逆冷，煩燥甚者，吳茱萸湯主之〔正方一百〕，若傷
寒解後虛羸少氣，氣逆欲吐，竹葉石膏湯主之〔正方九十五〕。</p>
<p>〔七十九〕      問嘔吐而利
嘔吐而下利有兩證，仲景云，傷寒發熱，汗出不解，心中痞硬，嘔吐而下利者，大柴胡湯下
之〔正方三十〕，又有霍亂證，霍亂嘔吐而利，熱多而渴者，五苓散〔正方六十六〕，寒多
不飲水者，理中丸[〔正七十四〕或有寒腹滿痛，或四支拘急，下利腳轉筋，理中湯加附子一
枚生用，並粗未作湯服之〔正方七十四〕]吐利汗出，發熱惡寒，四支拘急，手足厥冷者，四
逆湯主之〔正七十五〕，少陰病吐利，手足逆冷，煩躁欲死，吳茱萸湯主之〔正方一百〕，
吐利止而身體痛不休者，當消息和解其外，宜桂枝湯[〔正方一〕仲景大柴胡一證云，傷寒發
熱，汗出不解，心中痞，嘔吐而下利者，大柴胡主之，即非霍亂也]，吐利已汗出而厥，四支
拘急不解，脈微欲絕者，通脈四逆加豬膽湯〔正八十二〕，若夏月中暑霍亂，上吐下利，心
腹撮痛，大渴煩躁，四支逆冷，冷汗自出，兩腳轉筋，宜服香薷散〔雜八十五〕，須井中沈
令，極冷頓服之乃效[香薷散，夏月預宜，合下以備此證，其他藥不能救，仍須極冷併服之]。</p>
<p>〔八十〕問咳嗽
傷寒咳嗽有兩證，有太陽證咳嗽小青龍〔正三十六〕，小柴胡也〔正三十九〕，有少陰證咳
嗽真武湯〔正一百五〕，四逆散〔正七十六〕，豬苓湯也〔正六十七〕，大抵熱在上焦，其
人必飲水，水停心下則肺為之浮肺，主於咳水氣乘之，故咳而微喘，仲景云，傷寒表不解，
心下有水，乾嘔發熱而咳，小青龍湯主之[小便不利，小腹滿者，去麻黃加茯苓]，往來寒熱，
胸脅滿痛，或咳者，小柴胡湯主之[小柴胡去人參，大棗，加五味子，乾薑]，若少陰證，咳
嗽四支沈重疼痛，小便不利，自下利而咳，真武湯主之[真武湯加五味子，乾薑，大抵傷寒水
氣皆因飲水過多，古人治水氣而咳者，病在陽，則小青龍湯主之，病在陰，則真武湯主之]，
四支厥逆，腹中痛或泄利而咳，四逆散主之[四逆散加五味子，乾薑]，下利六七日欬而嘔渴
心煩不得眠，豬苓湯主之。古今錄驗橘皮湯治嗽佳〔雜方一百二十四〕。</p>
<p>〔八十一〕問咽喉痛
咽喉痛有陰陽二證，脈浮數，面赤班班如錦文，咽喉痛唾膿血者，此陽毒也[在第四卷中第四
問]，脈沈遲，手足厥冷，或吐利而咽中痛，此少陰證也，病源云，此為下部脈都不至陰陽隔
絕，邪客於足少陰之絡，毒氣上衝，故咽候不利，或痛而生瘡也，傷寒脈陰陽俱緊，及汗出
者亡陽也，此屬少陰，法當咽痛而復吐利，此候汗下熏熨俱不可汗山者，藁本粉傅之咽喉
痛者甘草湯〔正五十四〕，桔梗湯〔正方百二〕，豬膚湯〔正方一百一〕，半夏散〔正方一
百三〕，通脈四逆去芍藥加桔梗湯〔正方八十一〕，麻黃升麻湯〔正二十五〕可選而用之。
又有伏氣之病，謂非時有暴寒中人，伏氣於少陰經始不覺，病旬月乃發，脈微弱法先咽痛，
似傷寒非喉痺之病，次必下利始用半夏桂廿湯〔雜五十三〕，次四逆散主之〔正七十六〕，
此病只一二日便差，古方謂之腎傷寒也。</p>
<p>〔八十二〕問口燥咽乾
脾臟有熱則津液枯少，故令口燥而舌乾，仲景云，傷寒無大熱，口燥渴而煩，背微寒者，白
虎湯加人參也〔正六十五〕，又云陽明病，渴欲飲水，口乾舌燥者，白虎加人參湯主之。若
咽乾者，慎不可發汗，發汗則重亡津液，少陽證，口苦咽乾者，小柴胡主之〔正二十九〕，
少陰證，口燥咽乾者，急下之，病人默默欲眠，目不能開，起居不安，其聲嚘或咽乾者，當
作狐惑治之[狐惑證在第十一卷第十三問]。</p>
<p>〔八十三〕問病人但漱水，不欲嚥。
陽明證，頭疼身熱口燥，但漱水不欲入咽者，必衄也，若病人無表證，不發寒熱，胸腹滿唇
燥，但欲漱水不欲嚥者，此為有瘀血，必發狂也，輕者，犀角地黃湯〔雜八六〕，甚者抵當
湯〔正九十一〕。</p>
<p>〔八十四〕問不欲眠
陰陽證發汗，大汗出胃中乾，煩躁不得眠，欲飲水者，當少少與之，胃中和即愈，若脈浮，
小便不利發渴者，五苓散〔正六十六〕主之，下後復發汗，晝日煩躁不得眠，夜而安靜，不
嘔不渴無表證，脈沈微，身無大熱者，乾薑附子湯主之〔正七十三〕，若發汗，若吐，若下
後虛煩不得眠，劇則反覆顛倒，心中懊憹者，宜梔子豉湯〔正四十五〕吐之[梔子豉湯一
盞半為一劑，分再服，一服得吐，止後服]，傷寒大熱乾嘔，呻吟錯語，不得眠，黃連解毒湯
主之〔雜八十七〕，傷寒吐下後，心煩乏氣，晝夜不得眠，酸棗湯主之〔雜八十八〕，少陰
病得之二三日已上，心中煩不得眠，黃連阿膠湯主之〔雜一百四〕，若少陰病下利而渴不得
眠，豬苓湯主之〔正六十七〕。又問傷寒差後，不得眠何也，蓋熱氣與諸陽相并，陰氣未復，
所以病後仍不得睡也，梔子烏梅湯主之〔雜八十九〕。</p>
<p>〔八十五〕問多眠
多眠有四證，有風溫證，有小柴胡證，有少陰證，有狐惑證。，病人尺寸脈俱浮，頭疼身體
常自汗出體重其息必喘，四支不收，默默但欲眠者，風溫證也，風溫不可發汗，宜萎蕤湯[〔雜
四十五〕在第六卷中第四十五問]。病人脈浮，頭項強痛而惡寒者，太陽證也，十日已去脈浮
細而嗜臥者，外已解也，設胸滿脅痛者與小柴胡湯〔正二十九〕，脈但浮者麻黃湯主之〔正
二十〕，病人尺寸脈俱沈細但欲寐者，少陰證也，急作四逆湯〔正七十五〕，復其陽不可緩
也。若狀如傷寒，四支沈重，忽忽喜眠，須看上下脣，上脣有瘡蟲五臟，下脣有瘡蟲蝕下部，
當作狐惑治之[在十一卷中第十三問]。</p>
<p>〔八十六〕問身涼汗出兩脅疼痛或乾嘔
此十棗湯證也，仲景云，太陽中風，下利嘔逆表解者，乃可攻之，其人漐漐汗出發作有時，
頭痛心中痞鞭滿引脅下痛，乾嘔短氣，汗出不惡寒者，此表解裏未和也，十棗湯主之〔正八
十九〕。大抵脅下痛此，為有飲，須分表裏，乾嘔微利，發熱而咳為表有水，小青龍湯加蕘
花主之〔正三十六〕，身體涼表證罷，乾嘔而脅下痛為裏有水，十棗湯主之，十棗湯非小青
龍湯之比，須量人虛實不可妄投。
增注類證活人書卷十終。</p>

<h1>增注類證活人書卷十一</h1>
<p>此一卷首論咳逆，傷寒咳逆此證極惡，仲景經中不載，孫真人云，咳逆遍尋方論論無此名稱，
深窮其狀咳逆者，噦逆之名，蓋古人以咳逆為噦耳，大抵咳逆者古人所謂噦是也，啘者，
今人所謂乾嘔是也。</p>
<p>〔八十七〕問咳逆
咳逆者，仲景所謂噦者是也[乙芮切逆氣]，噦胃寒所生傷寒本虛攻其熱必噦，又云，傷寒大
吐下之極虛，復發汗者，其人外怫鬱復與之水，以發其汗，因得噦所以然者，胃中寒故也，
橘皮乾薑湯〔雜方九十〕，羌活附子散〔雜九一〕，半夏生薑湯〔雜九十二〕，退陰散主之
〔雜方十四〕，若服藥不差者，炙之必愈[其法婦人屈乳頭向下盡處骨間炙三壯，丈夫及乳小
者以一指為率，正以男左女右，艾炷如小豆許，與乳相直間陷中動脈處是]，然亦有陽證咳逆
者，小柴胡湯〔正二十九〕，橘皮竹茹湯〔雜方五〕，仲景又云，傷寒噦而腹滿，視其前後
知何部不利，利之即愈[仲景無方，前部宜豬苓湯〔正六十七〕，後部宜調胃承氣湯〔正四十
三〕]。扁鵲中藏經治傷寒咳逆，丁香散，丁香稊蒂各一分，甘草，良薑各半錢沸湯點作一服，
乘熱猛喫極效。三因第十一卷又有竹茹湯等方，亦丁香散方竹茹湯治陽證也。本事方第八卷，
治傷寒候咳逆豆蔻湯，治陰證咳逆丁香茴香肉豆蔻等藥，若陽證不可用。凡咳逆多有先熱而
喫生冷或涼藥，多相激而成，蓋陰陽二氣相摶，林人之僕本發大熱以涼藥下之，想大甚咳逆
四五日，竟至於服丁香稊蒂，而后卻再以小柴胡之屬解其餘熱，遂愈下后，蓋有身熱不解。
治傷寒咳逆後二方出撫州華蓋山周先生惟一備急方救急，方香附子橘核各半兩，細剉用酒半
盞，先將藥在石銀器內炒，漸漸滴酒炒藥，燋黃色研細末，每二錢水一小盞，煎至八分，細
細旋呷服。一方單用香附子末。又方大蒜頭二箇煨動研爆入白薑末[丸得為度]，研和如梧桐
子大，搗薤菜自然汁，吞下二十圓，病退再服一十五圓。</p>
<p>〔八十八〕問發黃
病人寒濕在裏不散，熱畜於脾胃，腠理不開，瘀熱與宿穀相薄，鬱蒸不消化故發黃[漢贊南方，
暑濕，近夏癉熱，蓋癉者黃也，古人以黃為癉，濕熱相薄，民多病癉甚為跗腫也]，然發黃與
瘀血外證及脈俱相似，但小便不利為黃，小便自利為瘀血，要之發黃之人心脾蘊積發熱引飲
脈必浮滑而緊數，若瘀血證，即如狂，大便必黑，此為異耳，凡病人身體發熱，頭面汗出身
無汗，劑頸而止，渴飲水漿，小便不利，如此必發黃，茵蔯蒿湯〔正九十三〕加五苓散〔正
六十六〕也[茵蔯蒿湯十分，五苓散五分，三件拌和，每服一錢溫水調下日三服]，病人服湯
得小便利如皂莢汁赤，一宿腹減則黃從小便中出也，古人云，治濕不利，小便非其治也[大抵
發黃者，瘀熱在裏，由小便不利而致之也]，梔子蘗皮湯〔正方五十〕，麻黃連翹赤小豆湯〔正
二十四〕，可選而用之，又方傷寒欲發黃者，急用瓜蒂末，口含水搐一字許入鼻中出黃水甚
驗，即用茵蔯蒿湯調五苓散服之最良。又問白虎證，亦身熱煩渴，引飲小便不利，何以不發
黃，荅曰，白虎與發黃證相近，遍身汗出，此為熱越白虎證也，頭面汗出頸以下都無汗，發
黃證也。又問太陽病，一身盡痛，發熱身如熏黃者何，太陽中濕也，仲景云，傷寒發汗已身
目為黃所以然者，以寒濕在裏不解故也，以為不可下也，於寒濕中求之[第八卷第十問]。又
問，病人脈弦浮大而短氣，腹都滿脅下，及心痛久按之氣不通，鼻乾不得汗，嗜臥，一身及
目悉黃，小便難有潮熱，時時咳嗽者何也，少陽中風也，小柴胡湯主之〔正方二十九〕。</p>
<p>〔八十九〕問發狂
發狂有二證，陽毒發狂，畜血如狂，其外證與脈皆不同，病人煩躁，狂走妄言，面赤咽痛，
脈實潮熱，獨語如見鬼狀，此陽毒也[治藥方在二十一問]，病人無表證，不發寒熱，唇燥但
欲嗽，水不欲入咽，其脈微而沈，小腹鞭滿，小便反利，大便必黑，身黃發狂，此血證諦也[病
入如熱狀，煩滿口燥，其脈反無熱，此為陰伏其血證審矣，仲景云，太陽病不解，熱結膀胱，
其人如狂其血，自下者愈，若外不解者，尚未可攻，當先解其表，宜桂枝湯〔正方一〕，外
已解，但小腹急結者，乃可攻之屬桃仁承氣湯主之〔正四十四〕]，大抵傷寒，當汗不汗，熱
畜在裏，熱化為血，其人喜忘而如狂血，上逆則喜忘，血下畜則內爭，甚者，抵當湯〔正九
十一〕，抵當圓〔正方九十〕，輕者，桃仁承氣湯〔正四十四〕，犀角地黃湯〔雜八十六〕，
須取盡黑物為效[夫血熱畜在膀胱經，若用抵當湯更須仔細審其有無表證，若有畜血證而外不
解，亦未可便用抵當湯，先用桂枝湯以解其外，緣熱在膀胱太陽經故也]。又有火邪發驚狂者，
醫以火於臥床下，或周身用火迫劫汗出，或熨而成火邪，其人亡陽煩躁驚狂，臥起不安，桂
枝去芍藥加蜀漆牡礪龍骨救逆湯〔正方十〕，桂枝甘草龍骨牡礪湯〔正方十四〕主之[凡炙及
燒鍼後證似火劫者，並用切法治之，金匱風引湯尤良，柴胡加龍骨牡蠣湯更捷〔正三十三〕]。</p>
<p>〔九十〕問發班
發班有兩證[溫病發班，熱病發班]，溫毒發班者，冬月觸冒，寒毒至春始發，或已汗下，表
證未除，毒氣未解，故發班黑膏主之〔雜九十三〕，或冬月溫暖，人感乘戾之氣，至春初為
積寒，所折毒氣未得泄迨，天氣暄暖，溫毒始發，肌肉班爛，癮疹如錦紋，而咳心悶嘔清汁
葛根橘皮湯〔雜九十四〕，屢用之驗，黃連橘皮湯亦佳[〔雜百二十五〕廣州⿰日羽4倅子班如壞
梨靨]，熱病發班者，與時氣發班同，或未汗下，或已汗下，熱毒不散，表虛裏實，熱毒乘虛，
出於皮膚，遂發班瘡，癮疹如錦紋，俗呼瘡麩，素問謂之胗[發班者，下之太早，熱氣乘虛故
也，下之太遲，熱留胃中亦發班，服熱藥過多亦發班，微者赤班出，五死一生，劇者黑班出，
十死一生]，大抵發班不可用表藥，表虛裏實，若發汗開泄，更增班爛也，皆當用化班湯〔雜
百二十〕，玄參升麻湯〔雜九十五〕，阿膠大青湯〔雜九十六〕，豬膽梔子湯〔雜四十四〕，
或與紫雪大妙可下者，與調胃承氣湯[〔正四十三〕暑月陽氣重者，常宜體候才有赤點，如蚊
蚤咬卻急治之]。又有陽毒發班見十九問二十一問宜參酌之。</p>
<p>〔九十一〕問讝語
病人有讝語，有鄭聲二證，鄭聲為虛，當用溫藥，白通湯主之〔正九十七〕，讝語為
實，當須調胃承氣湯主之〔正四十三〕，服調胃承氣而讝語止，或更衣者，停後服，不爾
再與之，仲景云，實則讝語虛，則鄭聲鄭重也，重語也，世多不別，然讝語，鄭聲，
亦相似難辨，須更用外證與脈別之，若大小便利，手足冷，脈微細者，必鄭聲也，大便秘，
小便赤，手足溫，脈洪數者，必讝語也，以此相參，然後用藥萬全矣，夫抵傷寒不應發汗
即讝語[仲景云，傷寒四五日，脈沈而喘滿，沈為在裏，反發其汗，津液越出，大便為難，
表虛裏實，實則讝語]，讝語屬胃和中，則愈不和則煩而躁，宜調胃承氣湯，然亦有三
陽合病讝語者[三陽合病，腹滿身重，難以轉側，口中不仁，面垢讝語遺溺，其脈必滑
實，不可汗下，宜白虎湯〔正六十四〕]，有胃實譫語者[病人身熱汗出，大便硬為胃實，宜
調胃承氣湯〔正四十三〕，大承氣〔正四十一〕，外臺承氣湯無芒硝尤穩]，或發汗多亡陽
讝語者[仲景云，發汗多亡陽讝語者，不可下，此為津液不和，與柴胡桂枝湯〔正三十
一〕，和其榮衛以通津液後自愈，恐人作燥屎攻之，慎不可攻也]，有下利讝語者[下利譫
語有燥屎也，調胃承氣湯〔正方四十三〕，小承氣湯主之〔正四十二〕]，有下後讝語者[傷
寒八九日，下之胸滿煩驚，小便不利，讝語身重不可轉側者，柴胡加龍骨牡礪湯〔正三十
三〕]，有婦人熱入血室讝語者[婦人傷寒發熱，經水適來，晝日明了暮則讝語，如見鬼
狀者，此為熱入血室，無⿰日羽5胃氣及上二焦，速用小柴胡湯主之〔正二十九〕，若行湯遲，
熱八胃令津燥中焦，上焦不榮成血結胸狀，須當針期門也，婦人中風發熱惡寒，經水適來，
入血室也，當刺期門，隨其實而取已上二焦熱結在期門也，若犯胃氣，晝夜讝語喜忘，小
腹滿小便利，屬抵當湯證中〔正九十一〕]。又問仲景云，無犯胃氣何也，荅曰，熱因經水適
來，乘虛入室，故血室有熱，遂令讝語，當以小柴胡解之〔正二十九〕，即與胃實讝
語不同，胃實有燥糞，故宜調胃承氣湯下之〔正四十三〕，若血實有熱讝語，非胃家實，
仲景恐人作胃實攻之，故曰無犯胃氣也，大抵讝語是熱屬陽而反見陰證者逆。</p>
<p>〔九十二〕問吐血
傷寒吐血，由諸陽受邪熱，初在表，應發汗而不發汗，熱毒入深結於五臟，內有瘀積故吐血
也，瘀血甚者，抵當圓〔正方九十〕，輕者桃仁承氣湯〔正四十四〕，兼服犀地黃湯〔雜八
十六〕，三黃圓〔雜九十八〕。</p>
<p>〔九十三〕問腹痛[腹脹滿附]
本太陽病醫反下之，因爾腹滿時，痛是有表，復有裏，仲景所以用桂枝加芍藥湯主之〔正方
十二〕，痛甚者加大黃[〔正方十三〕桂枝，加芍藥即是小建中也，太陰脈弱自利設當行大黃
芍藥者宜減之，其人胃虛陽氣易動故也，下利者先煎芍藥十餘沸]，難經云，痛為實大抵痛宜
下[仲景云，發汗不解腹滿痛者急下之，宜大承氣湯〔正四十一〕，又曰腹中滿痛，此為實當
下之，屬大柴胡湯〔正方三十〕[腹痛有二證，有熱痛，有冷痛，尺脈弦，腸鳴泄利而痛者冷
痛也，小建中湯主之〔正三十七〕，仲景云，陽脈濇，陰脈弦，法當腹中急痛，先與小建中
湯不差者與小柴胡湯[小柴胡去黃芩加芍藥〔正方二十九〕]，陰證腹痛即四逆散〔正七十六〕，
通脈四逆加芍藥湯〔正八十一〕，腹痛小便不利者真武湯〔正一百五〕，關脈實，腹滿大便
秘按之而痛者，實痛也，桂枝加大黃湯〔正方十三〕，黃連湯〔正八十三〕，大承氣湯主之
〔正四十一〕。又問，腹脹滿者何也，陰陽不和也，桔梗半夏湯最良〔雜九十九〕，仲景論，
太陽證發汗後腹脹滿也，厚樸生薑半夏甘草人參湯〔正五十八〕，下後心煩腹滿，臥起不安
者，梔子厚樸湯〔正四十八〕，吐後腹脹滿者，與調胃承氣湯〔正四十三〕，少陰病六七日，
腹脹不大便者急下之，宜承氣湯〔正四十三〕。</p>
<p>〔九十四〕問煩躁
傷寒煩躁太陽與少陰經為多[蓋太與少陰為表裏]，陽明經或因不大便中有燥屎，故煩躁耳[仲
景云，病人不大便五六日，遶臍痛煩躁發作有時者，此有燥屎也，宜承氣湯，大抵得病二三
日，脈弱，無太陽柴胡證，煩躁心下鞭，小便利，屎定鞭，以小承氣湯〔正四十二〕少少與，
微利之然有病巳差尚微煩，必大便鞭，當問其小便日幾行，若小便少津液當還入胃不須攻也]，
大抵陰氣少陽氣勝則熱而煩，故太經傷風多煩而躁也[仲景云，太陽傷風服桂枝湯〔正一〕，
煩不解先刺風池，風府，卻與桂枝湯，又云太陽傷風，脈浮緊，發熱惡寒，身疼痛，無汗而
煩躁者，大青龍湯主之〔正三十五〕，又云，傷寒二三日，心中悸而煩者，小建中湯主之〔正
三十七〕，又云，傷風發熱六七日，不解而煩，有表裏證，渴欲飲水，水入則吐，五苓
缺276-277</p>
<p>夏生薑也[〔正八六〕下利而頭疼胸滿，或口苦咽乾，或往來寒熱而嘔，其脈浮大而弦者是其
證也]，陽明少陰合病必下利，其脈不負者順也，負者失也，互相剋賊名為負也[下利而身熱，
胸脅病滿乾嘔，或往來寒熱，其脈長大而弦者，是其證也，蓋陽明者土其脈長大，少陽者木
其脈弦，若合病土被木賊更下利為胃已困，若脈不弦者順也，為土不負負者死]，自利不渴屬
太陰[四逆湯〔正七十五〕，理中湯主之〔正七十四〕]，自利而渴屬少陰[白通湯〔正九十七〕，
白通加豬膽湯〔正九十八〕，通脈四逆湯〔正八十一〕，豬苓湯〔正六十七〕，真武湯〔正
一百五〕，四逆加人參湯〔正七十七〕，可檢證而用之]，其餘下利皆因汗下後證也，大抵傷
寒下利須看脈與外證，下利而脈大者虛也，脈微弱者為自止，下利日十餘行，脈反實者逆，
下利脈數而滑者，有宿食也，下之愈脈遲而滑者實也，其利未得便止更宜下之，下利三部脈
皆平，按其心下硬者，急下之，協熱利者，臍下必熱大便赤黃色及腸間津汁垢膩[謂之腸垢]，
寒毒入胃則臍下必寒，腹脹滿，大便或黃白，或青黑，或下利清穀，濕毒氣盛則下利，腹痛
大便，如膿血或如爛肉汁也，下利欲飲水者以有熱也，下利讝語者，有燥屎也，寒毒入胃
者，四逆湯〔正七十五〕，理中湯〔正七十四〕，白通湯加附子〔正九十七〕，四逆散加薤
白〔正七十六〕主之，協熱利者黃芩湯〔正八十五〕，白頭翁湯〔正一百八〕，二黃熟艾湯
〔雜方一百〕，薤白湯〔雜一百一〕，赤石脂圓〔雜一百二〕，濕毒下膿血者，桃花湯〔正
九十九〕，地榆散〔雜一百三〕，黃連阿膠湯〔雜一百四〕，雖然自利而渴，屬少陰，然三
陽下利亦有飲水者，乃有熱也，三陰下利宜溫之，然少陰自利清水心下痛，口乾燥者卻宜下
之，此又不可不知也[少陰泄利下重，不可投熱藥，先濃煎薤白湯〔雜一百〕，內四逆散，緣
四逆散用枳實芍藥之類，又尋常胃中不和，腹中腸鳴下利，生薑瀉心湯最妙〔正六十三〕，
此二法不特傷寒證也]。</p>
<p>〔九十六〕問小便不利小便難
傷寒發汗後，汗出多亡津液，胃中極乾，故小便不利，醫見小便不利，往往利之誤矣，類纂
云，胃中乾則無小便，慎不可利，故仲景云，下之後復發汗，小便不利者亡津液耳，若傷寒
引飲下焦有熱，小便不通，脈浮者，五苓散〔正六十六〕，脈沈者，豬苓湯也〔正六十七〕，
表不解心下有水發熱而咳，小腹滿小便不利者，小青龍湯去麻黃加茯苓也〔正三十六〕，傷
寒無汗，翕翕發熱，頭項強痛，小便不利者，桂枝湯去桂加茯苓白朮也〔正方九〕，嘔而發
熱，胸脅滿，心下怔忪，小便不利者，小柴胡湯去黃芩加茯苓〔正二十九〕，少陰病小便不
利者，四逆散加茯苓也[〔正七十六〕傷寒有所不利者，行之取其滲泄也，有渴有飲停者，有
躁而煩渴者，有病氣去而水氣不得行者，其表裏得見煩躁，口燥欲飲水，水入即吐，病名水
逆，及霍亂頭痛發熱，身疼痛，欲飲水者，有發熱汗出，復惡寒不嘔，但心下痞者，並宜五
苓散，其脈浮發熱渴欲飲水，小便不利少陰病下利，六七日欬而嘔渴，心煩不得眠者，宜與
豬苓湯，其大病差後從腰已下有水氣者，牡蠣澤瀉散〔正九十四〕，此利水道滲泄之義也[大
抵中濕與發黃以利小便為先，陽明汗多以利小便為戒。又問小便難何也，陰虛故也，陰虛者
陽必湊之，為陽所湊也，故小便黃者中有熱也，宜瞿麥滑石之類，瀉之，太陽病發汗遂漏不
止，其人惡風小便難，四支微急難以屈伸者，桂枝加附子湯主之〔正方六〕，陽明中風脈弦
浮大短氣，腹滿脅下及心痛鼻乾不得汗，嗜臥身黃，小便難潮熱而噦者，小柴胡加茯苓主之
〔正二十九〕。</p>
<p>〔九十七〕問小便自利小便數
太陽證下焦有熱，小腹必滿，應小便不利而小便反利者，下血證也，抵當湯主之〔正九十一〕，
陽明證自汗出，應小便少而小便自利者，津液內竭也，屎雖硬不可攻也，當用蜜煎導之〔正
百十二〕，少陰證四逆而小便自利者，虛寒證也，四逆湯〔正七十五〕，真武湯去茯苓主之
〔正一百五〕。又問，小便數者何也，腎與膀胱俱虛而有客熱乘之也，二經既虛致受於客熱，
虛則不能制水，故令數小便熱則水行澀澀，則小便不快，故令數起也，診其趺陽脈數胃中熱，
即消穀引飲大便必硬，小便即數也，太陽病自汗四支拘急，難以屈伸，心煩微惡寒，腳攣急，
若小便數者，慎不可行桂枝也，宜與甘草乾薑湯〔正五十五〕，芍藥甘草湯也〔正五十七〕，
大抵溲數則大便難，仲景云，趺陽脈浮而濇，浮則胃氣強濇，即小便數浮濇相薄，大便則鞭，
其脾為約麻子仁圓主之〔正九十二〕，太陽病，若汗若吐若下後，微煩，小便數大便因鞭者，
與小承氣湯〔正四十二〕和之愈。又云，傷寒脈浮自汗，小便數，若胃中不和讝語者，少
與調胃承氣湯〔正四十三〕。</p>
<p>〔九十八〕問有數日不大便，有大便難，有大便鞭，有燥屎，有大便溏。
傷寒數日不大便，大便鞭及有燥屎，皆知用大柴胡〔正方三十〕，大承氣〔正四十一〕，小
承氣〔正四十三〕攻之，然仲景論，大便不通亦有數種不可攻者[在第二卷第三問中詳言之矣]。
仲景又有陽結陰結之論，不可不別也，其脈浮而數，能食不大便，此為實，名曰陽結，宜用
小柴胡湯〔正二十九〕，所謂和其榮衛以通津液，縱不了了得屎而解也，其脈沈而遲不能食，
身體重，大便反硬，名曰陰結，宜用金液丹，所謂陽盛則促，陰盛則結，促結同也。又問大
便溏者何也，古人云，歲火不及寒，乃大行民病鶩溏，大率病人腸中有寒，即大便鴨溏，蓋
溏者，胃中冷，水穀不別故也，華佗云，寒即溏熱即垢，仲景說，初鞭後溏有二證，小便不
利，小便少皆水穀不分耳。</p>
<p>〔九十九〕      問病人默默欲眠，目不能閉，起居不安，其聲嗄或咽乾[嗄所訝切聲破也]。
此名狐感傷寒也，狐惑與濕83c4皆蟲證，初得狀如傷寒，或因傷寒變成其疾，其候默默欲眠，
目不能閉，起居不安，蟲蝕其喉為惑，其聲嗄蟲食下部為狐，其咽乾狐惑之病並惡飲食，面
目乍赤乍白乍黑，是其證也，大抵傷寒病腹內熱入食小腸胃空虛，三蟲行作求食，蝕人五臟
及下部為83c4病，其候逃無色，舌上盡白甚者，唇黑有瘡，四支沈重，忽忽喜眠蟲蝕，其肛
爛見五臟則死，當數看其上下唇，上唇有瘡，蟲食其臟也，下唇有瘡，蟲食其肛也，殺人甚
急，多因下利而得治83c4，桃仁湯〔雜一百五〕，黃連犀角湯〔雜一百六〕，雄黃銳散主之
〔雜一百七〕。</p>
<p>〔一百〕問病人欲食復不能食，常默默欲臥復不能臥，欲出行復不能行，飲食或有美時或有
不忺飯時，如強健人而臥不能行，如有寒如無寒如有熱復無熱，口苦小便赤，藥入即吐利。
此名百合傷寒也，百脈一宗悉致其病，無復經絡也，其狀欲食復不能食，常默默欲得臥復不
能臥，欲出行復不能行，飲食或有美時或有不忺飯時，如強健人而臥不能行，如有寒如無寒
如有熱復無熱，口若小便赤，百合之病諸藥不治，藥入即吐利，如有神靈，此多因傷寒虛勞，
大病之後不平復變成斯疾也，百合知母湯〔雜一百八〕，滑石代赭湯〔雜一百九〕，雞子湯
〔雜一百十〕，百合地黃湯〔雜一百十二〕，百合洗方〔雜一百十一〕，栝樓牡礪散〔雜一
百十三〕，滑石散〔雜一百十四〕主之。
增注證活人書卷十一終。</p>

<h1>增注類證活人書卷十二</h1>
<p>此一卷說藥證并藥方加減法，所謂藥證者，藥方前有證也，如某方治某病是也，傷寒有證異
而病同一經藥同而或治兩證類而分之參而伍之審，知某證者，某經之病，某湯者，某證之藥，
然後用之，萬全矣，又況百問中一證下有數種藥方，主之者須是將病對藥，將藥合病乃可服
之，假如下利而心下痞，稱十棗湯，大柴胡生薑瀉心湯，甘草瀉心湯，赤石脂禹餘糧湯，桂
枝人參湯之類，雖均是治下利而心下痞，其方有冷有熱，子細詳藥證以對，治之則無不中矣，
所謂藥方并加減法者，中景傷寒方一百十三道，病與方相應，乃用正方科有差別，即隨證加
減，昔人云，學方三年無病可醫，療病三年無方可治，往往世傳為名論竟不知執方療病，或
中或否，不知加減移咎於方，古人用藥如斗運轉，故攻病的而取效速，一服知二服愈，假如
理中圓證腎氣動者，去白朮小柴胡湯證，小便不利者，加茯苓，蓋脾惡濕腎惡燥，白朮治濕，
茯苓利水，故腎氣動者，去白朮，小便不利者，加茯苓，以此推之，然後知不可執方，療病
須是隨證加減，今於逐方下說病證，用藥加減，庶幾修合之際便見治法，兼古方几稱㕮
咀者，直云剉如麻豆大，云一升者，只用一大白盞，以古准今易曉而通用也，尋常疾勢輕者，
只抄麤未五錢匕，水一盞半，入薑棗煮七八分，去滓服之，未知再作，病勢重者，當依古劑
法[古之三兩即今之一兩也，二兩即今之六錢半也，古之三勝即今之一勝也，料例大者只合三
分之一是也]。
桂枝湯[一]太陽中風，陽浮陰弱，發熱汗出惡寒，鼻鳴乾嘔者宜服之。太陽病頭痛發熱汗出
惡風者宜服之。太陽病下之後其氣上衝者宜服之。桂枝本為解肌，若脈浮緊發熱，汗不出者，
不可與之。太陽病服桂枝湯，煩不解先刺風池風府，卻與桂枝湯。服桂枝湯大汗出，脈洪大
者與桂枝湯，若形似瘧一日再發者，宜桂枝二麻黃一湯。服桂枝湯大汗出大煩渴不解，脈洪
大者白虎加人參湯主之。服桂枝湯或下之仍頭項強痛，翕翕發熱，無汗心下滿微痛，小便不
利者，桂枝去桂加茯苓白朮湯主之。傷寒脈浮自汗出，小便數，心煩微惡寒，腳攣急與桂枝
湯得之便厥，咽乾煩躁，吐逆作甘草乾薑湯與之厥愈，更作芍藥甘草湯與之，其腳伸，若胃
氣不和，與調胃承氣，若重發汗如燒鍼者，四逆湯主之。太陽病外證未解，脈浮弱者，當以
汗解宜服。太陽病外證未解，不可下也，下之為逆解外宜服。太陽病先發汗，不解復下之，
脈浮者，不愈浮為在外，而反下之，故令不愈，今脈浮，故知在外當須解外則愈宜服。病常
自汗出者，此為榮氣和，榮氣和者外不諧也，以衛氣不共，榮氣諧和故爾以榮行脈中，衛行
脈外，復發其汗，榮衛和則愈宜服。病人藏無他病時，發熱自汗出而不愈者，衛氣不和也，
先其時發汗則愈宜服。傷寒不大便六七日，頭痛有熱與承氣湯，小便清者知不在裏，當發汗
宜服。傷寒發汗解半日許，復熱煩浮數者，可更發汗宜服。傷寒醫下之清穀不止，身疼痛急，
當救裏後身疼痛清便自調，急當救表，救裏宜四逆湯，救表宜桂枝湯。太陽病發熱汗出，榮
弱衛強，故使汗出欲救邪風宜服。傷寒大下後，復發汗，心下痞惡寒者，不可攻痞，先解表，
表解乃可攻痞，解表宜桂枝湯，攻痞宜大黃黃連瀉心湯。太陽病不解熱結膀胱，其人如狂血
自下，下者愈，其外不解者，尚未可攻，當先解其外，外解已但小腹急結者，乃可攻之，宜
桃核承氣湯，其解外宜服[已上屬太陽]。陽明病脈遲汗出，多微惡寒，表未解宜服。病人煩
熱汗出，解如瘧狀，日晡發熱，脈實者宜大承氣湯，脈浮虛者宜服[已上屬陽明]。太陰病，
脈浮可發汗宜服[屬太陰]。下利腹脹滿身疼痛者，先溫裏，乃攻表溫裏，宜四逆湯，攻表宜
服[屬厥陰]。吐利止身痛不休，宜桂枝湯小和之[屬霍亂]。
桂枝、芍藥〔各參兩〕、甘草〔貳兩炙〕，
右剉如麻豆大，每服抄五錢匕，水壹盞半，入生薑五片，棗子貳枚，煎至壹盞，去滓溫服，
須臾歠熱稀粥壹盞以助藥力，溫覆令一時許，遍身漐漐微似有汗者佳。[加減法]桂枝湯自
西北二方居人四時行之無不應驗，江淮間唯冬及春可行之，自春末及及夏至已前，桂枝證可
加黃芩一分，謂之陽旦湯，夏至後有桂枝證可加知母半兩，石膏一兩或加升麻一分，若病人
素寒者，正用古方不在加減也。戒曰，桂枝最難用，雖云表不解，脈浮可發汗，宜桂枝湯，
須是病人常自汗出，小便不數，手足溫和或手足指稍作微冷，少頃卻溫身，雖微似煩而又增
寒，始可行之，若病人身無汗，小便數或手足冷，不惡寒或飲酒家不喜甘者，慎不可行桂枝
也，仍有桂枝證，服湯，已無桂枝證者，尤不可再與。</p>
<p>桂枝麻黃各半湯[二]，太陽病得之八九日，如瘧狀，發熱惡寒，熱多寒少，其人不嘔，清便
欲自可，一日三二度發脈微緩者為欲愈也，脈微而惡寒者，此陰陽俱虛，不可更發汗，更下
更吐也，面色反有熱色者，未欲解也，以其不能得小汗出身必痒宜服[屬太陽]。
杜枝、芍藥、甘草〔炙各八錢〕、麻黃〔半兩湯泡焙秤〕、杏仁〔一十二箇湯浸皮尖兩仁者〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服[又見
辯誤]。</p>
<p>桂枝二麻黃一湯[三]，服桂枝湯大汗出，脈洪大者與桂枝湯如前法，若形似瘧一日再發者，
汗出必解宜服[屬太陽]，
桂枝〔八錢半〕、芍藥〔五錢半〕、杏仁〔八箇沸湯浸去皮尖〕、甘草〔二分半灸〕、麻黃
〔三錢一字湯泡，去黃汁，焙乾秤〕，
右剉如麻豆大，每服抄五錢匕，生薑四片，棗子一枚，水一盞半，煮至八分，溫服以微汗為
度[又見辯誤]。</p>
<p>桂枝二越婢一湯[四]，太陽病，發熱惡寒，熱多寒少，微弱者此無陽也，不可發汗宜服之[屬
太陽]，
桂枝、芍藥、甘草〔各半兩〕、石膏〔六錢搥碎〕、麻黃〔半兩湯泡去黃汁焙乾秤〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服[又見
辯誤]。</p>
<p>桂枝加桂湯[五]，燒鍼令其汗，鍼處被寒核起而赤者，必發奔豚，氣從小腹上衝心者，炙其
核上各一壯與此藥[屬太陽]，
桂枝〔五兩〕、芍藥〔三兩〕、甘草〔炙二兩〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服[桂枝
湯加桂，以桂能泄奔豚之氣也]。</p>
<p>桂枝加附子湯[六]，太陽病發汗，遂漏不止，其人惡風小便難，四支微急，難以屈伸者，宜
服之[屬太陽]，
桂枝〔去皮〕、芍藥〔各一兩半〕、甘草〔一兩炙〕、附子〔炮去皮用半箇〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服。</p>
<p>桂枝去芍藥湯[七]，太病下之後，脈促胸滿者宜服之[屬太陽]。
桂枝〔一兩半去皮〕、甘草〔一兩炙〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服[勺藥
味酸，脈促胸滿恐成結胸，故去芍藥佐則單用辛甘發散毒氣也]。</p>
<p>桂枝加附子湯[八]，太陽病下之後，脈促胸滿者，桂枝去芍藥湯主之，若微寒者宜服之[屬太
陽]。
桂枝〔一兩半去皮〕、甘草〔一兩炙〕、附子〔去皮尖半箇炮〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服，小
便利即愈。</p>
<p>桂枝去桂加茯苓白朮湯[九]，服桂枝湯或下之仍頭項強痛，翕翕發熱無汗，心下滿微疼，小
便不利者，此主之[屬太陽]。
芍藥、茯苓、白朮〔各一兩半〕、甘草〔一兩炙〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服，小
便利即愈。</p>
<p>桂枝去芍藥加蜀漆牡礪龍骨救逆湯[十]，傷寒脈浮，醫火劫之，亡陽必驚，狂臥起不安者，
此主之。
桂枝、蜀漆〔各一兩半〕、甘草〔一兩炙〕、牡礪〔二兩半〕、龍骨〔二兩〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服。</p>
<p>桂枝加芍藥生薑人參新加湯〔十一〕，發汗後身疼痛，脈沈屬者此主之〔屬太陽〕
桂枝、人參〔各一兩半〕、芍藥〔二兩〕、甘草〔一兩炙〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服。</p>
<p>桂枝加芍藥湯〔十二〕，太陽病反下之，因腹滿痛屬太陰此主之。
桂枝〔三兩〕、甘草〔二兩炙〕、芍藥〔六兩下利者，先煎芍藥三四沸〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服。</p>
<p>桂枝加大黃湯〔十三〕，太陽病反下之，因腹滿痛屬太陰，桂枝加芍藥湯主之，大實痛者此
主之。
桂枝〔六分去皮〕、芍藥〔三兩〕、甘草〔一兩炙〕、大黃〔二兩〕，痛甚者加大黃〔大實
痛者加一兩半，羸者減之〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服[又見
辯誤]。</p>
<p>桂枝甘草龍骨牡礪湯〔十四〕，火逆下之因燒鍼煩躁者此主之〔屬太陽〕。
桂枝〔半兩去皮〕、甘草〔炙〕、牡礪〔熬〕、龍骨〔各一兩〕，
右剉如麻豆大，每服抄五錢匕，水一盞半，煮至八分，去滓溫服。</p>
<p>桂枝甘草湯〔十五〕，發汗過多，其人又手自冐心下悸，欲得按者此主之〔屬太陽〕。
桂枝〔二兩去皮〕、甘草〔一兩炙〕，
右剉如麻豆大，每服抄五錢匕，水一盞半，煮至八分，去滓溫服。</p>
<p>桂枝人參湯〔十六〕太陽病外證未除而數下之，遂協而利，利下不止，心下痞鞭，表裏不解
者，此主之。
桂枝〔一兩三錢〕、甘草〔一兩三錢炙〕、乾薑〔炮〕、人參、白朮〔各一兩〕，
右剉如麻豆大，每服抄五錢匕，水一盞半，煮至八分，去滓溫服，日再夜一服。</p>
<p>桂附湯〔十七〕，傷寒八九日，風濕相薄，身體疼煩，不能自轉，側不嘔不渴，脈浮虛而濇
者，此主之，若其人大便鞕，小便自利者，去桂加白朮湯主之〔屬太陽〕，
桂枝〔一兩三錢，若大便鞕小便自利者，去桂加白朮一兩三錢〕，附子〔一箇炮去皮〕、
甘草〔三分炙〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服日三
服。</p>
<p>桂枝加葛根湯〔十八〕，太陽病，項強几几，反汗出惡風者，此主之〔伊尹湯液論桂枝湯中
加葛根今監本用麻黃誤矣〕，
桂枝、甘草〔炙〕、芍藥〔各六錢三字〕、葛根〔一兩三錢〕、麻黃〔一兩一錢本無〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓服，覆取
微汗。</p>
<p>桂枝加厚樸杏子湯〔十九〕，太陽病下之微喘者，表未解故也此主之〔屬太陽〕，
桂枝〔去皮〕、芍藥〔各一兩〕、甘草〔六錢三字炙〕、杏仁〔去皮尖十七箇〕、厚樸〔去
皮薑汁炙六錢三字〕，
右剉如麻豆大，每服抄五錢匕，生薑四片，棗子一枚，煎至八分，去滓溫服，覆取微汗。</p>
<p>麻黃湯〔二十〕，太陽病，頭痛發熱，身疼惡風，無汗而喘者宜服。太陽陽明合病而胸滿，
不可下宜服。太陽病十日以去脈浮細而嗜臥者外已解也，設胸滿者與小柴胡湯，脈但浮無餘
證者與服之。太陽病，脈浮緊無汗，發熱身疼痛，八九日不解表證仍在，此當發其汗，服藥
已微除其人發煩目瞑劇者必衄，衄乃解所以然者，陽氣重故也此主之。傷寒脈浮緊不發汗，
因衄此主之[已上屬太陽]。陽明病，脈浮無汗而喘，發汗則愈宜服。脈但浮無餘證者與服，
若不溺，腹滿加噦者不治[已上屬陽明]。
甘草〔半兩炙〕、桂枝〔一兩〕、杏仁〔三十五箇去皮尖〕、麻黃〔一兩半去節，百沸湯泡
去黃汁焙乾秤〕，
右剉如麻豆大，每服抄五錢匕，水一盞半，煮至八分，去滓溫服，覆取微汗，不須歠粥〔加
減法〕，傷寒熱病，藥性須涼，不可太溫，夏至後，麻黃湯須加知母半兩，石膏一兩，黃芩
一分，蓋麻黃湯性熱，夏月服之，有發黃班出之失，唯冬及春與病人素虛寒者乃用正方，不
在加減。</p>
<p>麻黃杏子甘草石膏湯〔二十一〕，發汗後不可更行桂枝湯，汗出而喘無大熱者，可與此服之
〔屬太陽〕。
甘草〔一兩炙〕、石膏〔四兩碎綿裏〕、杏仁〔二十五箇去皮尖〕、麻黃〔二兩去節湯泡去
黃汁焙乾秤〕，
右剉如麻豆大，每服抄五錢匕，水一盞半，煮至八分，去滓溫服。</p>
<p>麻黃附子甘草湯〔二十二〕，少陰病，得之二三日可與此藥微發汗[以二三日無證，故微發汗
也，屬少陰]。
麻黃〔二兩去節湯泡去黃汁焙乾秤〕、甘草〔二兩炙〕、附子〔一枚炮去皮破八片〕，
右剉如麻豆大，每服抄五錢匕，水一盞半煮至八分，去滓溫服，相次二兩服，以身微汗為度。</p>
<p>麻黃細辛附子湯〔二十三〕，少陰病，始得之反發熱，脈沉者此主之〔屬少陰〕。
麻黃〔二兩去節，湯泡去黃汁，焙乾秤〕、細辛〔二兩〕、附子〔一枚炮去皮破八片〕，
右剉如麻豆大，每服抄五錢匕，水一盞半，煮至八分，去滓溫服。</p>
<p>麻黃連翹赤小豆湯〔二十四〕，傷寒瘀熱在裏，身必黃此主之〔屬陽明〕。
麻黃〔一兩去節，湯泡去黃汁，焙乾秤〕、甘草〔一兩炙〕、赤小豆〔半升〕、杏仁〔二十
枚去皮尖〕、生梓白皮〔切一兩〕、連翹〔一兩或作半兩連翹根是〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服，</p>
<p>麻黃升麻湯〔二十五〕，傷寒六七日大下後，寸脈沈而遲，手足厥逆，下部脈不至，咽喉不
利，唾膿血，泄利不止者，為難治此主之〔屬厥陰〕。
麻黃〔二兩半去節，湯泡去黃汁，焙乾秤〕、升麻、當歸〔各一兩一分〕、知母、黃芩、萎
蕤〔各三分〕、芍藥、麥門冬〔去心〕、桂枝〔去皮〕、茯苓、甘草〔炙〕、乾薑〔炮〕、
石膏〔碎綿裹〕、白朮〔各一分〕，
右剉如麻豆大，每服抄五錢匕，水一盞半，煮至八分，去滓溫服，相次一炊，久進一服，汗
出愈。</p>
<p>葛根湯〔二十六〕，太陽病項背強几几，無汗惡風，又太陽與陽明合病者，必自利此並主之
〔屬太陽〕，
葛根〔二兩〕、桂枝〔去皮〕、甘草〔炙〕、芍藥〔各一兩〕、麻黃〔一兩半去節，湯泡去
黃汁，焙乾秤〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服，覆
取汗為度。</p>
<p>葛根加半夏湯〔二十七〕，太陽與陽明合病，不下利但嘔者此主之〔屬太陽〕，
葛根〔四兩或作一兩〕、半夏〔六錢一字〕、麻黃〔三分去節，湯泡去黃汁，焙乾秤〕、甘
草〔炙〕、桂枝〔去皮〕、芍藥〔各半兩〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服，覆
取微汗。</p>
<p>葛根黃芩黃連湯〔二十八〕，太陽病桂枝證醫反下之利遂不止，脈促者表未解也，喘而汗出
者此主之，
葛根〔四兩〕、黃芩〔一兩半〕、黃連〔六兩或又作一兩半〕、甘草〔二兩炙〕，
右剉如麻豆大，每服五錢，水一盞半，煎至八分，去滓溫服，日進二三服。</p>
<p>小柴胡湯〔二十九〕，太陽病十日以去脈浮細而嗜臥者，外已解，設胸滿痛與服，脈但浮者
與麻黃湯。傷寒五六日中風，往來寒熱，胸脅苦痛，默默不欲食，心煩喜嘔，或胸煩而不嘔，
或渴，或腹中痛，或脅下痞鞕，或心下悸小便不利，或不渴身有微熱，或欬者此主之。血
弱氣盡腠理開，邪氣因入與正氣相薄，結於脅下，邪正分爭，往來寒熱，休作有時默默不欲
飲食，藏府相連，其痛必下邪高痛下，故使嘔也此主之。服柴胡湯已湯者，屬陽明以法治之。
傷寒四五日，身熱惡風，頸項強脅下滿，手足溫而渴者此主之。傷寒陽脈濇，陰脈弦，法當
腹中急痛，先與小建中湯，不差者此主之。太陽病過經十餘日，發汗吐下之後四五日，柴胡
湯證仍在者，先與小柴胡，嘔不止心下急鬱鬱微煩者，為未解也，與大柴胡湯下之即愈。婦
人中風七八日，續得寒熱，發作有時經水適斷者，此為熱入血室，其血必結，故使如瘧狀此
主之。傷寒五六日，頭汗出微惡寒，手足冷心下滿，不欲食大便鞕，脈細者為陽微結必有
表復有裏也，脈沈亦在裏也，汗出為陽微，假令純陰結不得復有外證，悉入在裏，此為半在
裏半在表也，脈雖沈緊不得為少陰病，所以然者，陰不得有汗，今頭汗出，故知非少陰也，
可與服此設不了了者，得屎而解。傷寒五六日，嘔而發熱者，柴胡湯證具而以他藥下之，柴
胡證仍在者，復與柴胡湯，此雖已下之不為逆，必蒸蒸而振，卻發熱汗出而解，若心下滿而
腹痛者，此為結胸也，大陷胸湯主之，但滿而不痛者，此為痞柴胡不中與之，宜半夏瀉心湯[已
上屬太陽]。陽明病發潮熱，大便溏小便自，可胸脅滿不去者與服之。陽明病脅下鞕滿，
不大便而嘔，舌上白胎者，可與服之，上焦得通津液，得下胃氣因和身濈然汗出而解。陽明
中風，脈弦浮大而短氣，腹都滿脅下及心痛，久按之氣不通，鼻乾不得汗，嗜臥一身及目悉
黃，小便難，有潮熱，時時噦身前後腫刺之小差外不解，病過十日，脈續浮者與此藥主之[已
上屬陽明]。太陽病不解，轉入少陽，脅下鞕滿，乾嘔不得食，往來寒熱，尚未吐下，脈
沈緊者此主之，若已吐下發汗，溫鍼讝語，小柴胡湯證罷此為壞證，知犯何逆以法治之[已
上屬少陽]。嘔而發熱者宜服。傷寒差已後更發熱此主之，脈浮者以汗解之，脈沈實者以下解
[屬辨陰陽易差後勞復病脈證]。
黃芩〔一兩半，若腹中痛者，去黃芩加芍藥一兩半，芍藥或作三分，若心下悸，小便不利者，
去黃芩加茯苓二兩〕、人參〔一兩半，若不渴，外有微熱者，去人參加桂枝一兩半，溫覆微
汗愈，若欬嗽者，去人參并棗子，加五味子一兩一分，乾薑一兩〕、棗子〔六枚，若脅下痞
鞭，去棗子，加牡礪二兩，熬牡礪或作一兩〕、半夏〔一兩一分湯洗，若胸中煩不嘔者，去
半夏人參加栝樓實一枚，用四分之一，若渴者，去半夏更加人參三分，栝樓根二兩〕、柴胡
〔四兩去盧〕、甘草〔一兩半炙〕，
右剉如麻豆大，每服少五錢匕，生薑四片，棗子三枚，水一盞半煮至八分，去滓溫服，日三
服。
增注類證活人書卷十二終。</p>

<h1>增注類證活人書卷十三</h1>
<p>大柴胡湯〔三十〕，太陽病過十餘日，發汗吐下之後，四五日柴胡證仍在者，先與小柴胡，
嘔不止〔一云嘔止小安〕，心下急鬱鬱微煩者，為未解也，與大柴胡湯下之則愈。傷寒十餘
日，熱結在裏，往來寒熱者與服。傷寒發熱，汗出不解，心中痞鞕，嘔吐而下利者，此主
之[已上屬太陽]。陽明病汗多者，急下之宜服。少陰病，下利清水心下痛口乾者，可下之宜
大柴胡大承氣湯。病腹中滿痛，此為實當下之宜大承氣大柴胡湯。腹滿不減，減不足言，當
下之宜大柴胡大承氣湯。傷寒後脈沈者內實也，下之解宜服。傷寒六七日，目中不了了睛不
和，無表裏證，大便難，身微熱者實也，急下之宜大承氣大柴胡湯。太陽病未解，脈陰陽俱
停，必先振慄汗出而解，但陰脈微者，下之而解宜服。病人無表裏證，發熱七八日，雖脈浮
數者可下之，大柴胡湯主之。病人煩熱汗出則解，又如瘧狀，日晡所發熱者，屬陽明脈實者
可下之，大柴胡大承氣湯主之〔屬可下病脈證〕。
柴胡〔四兩〕、黃芩、芍藥〔各一兩半〕、半夏〔一兩一分洗〕、枳實〔二枚去穰，炒千金
云，枳實去穰，一分準二枚〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服以利
為度，未利再服〔本方無大黃欲下者，加大黃一兩〕。</p>
<p>柴胡桂枝湯〔三十一〕，傷寒六七日，發熱微惡寒，支節煩，頭疼微嘔，心下支結，外證未
去者此主之〔屬太陽〕。發汗多亡陽讝語者，不可下與此藥和其榮衛以通津液後自愈〔屬
發汗後病脈證〕，
柴胡〔一兩三錢〕、桂枝〔去皮〕、黃芩、人參、芍藥〔各半兩〕、半夏〔四錢一字洗〕、
甘草〔三錢一字炙〕，
右剉如麻豆大，每服抄五錢匕，生薑四片，棗子一枚，水一盞半，煮至八分，去滓溫服。</p>
<p>柴胡桂枝乾薑湯〔三十二〕，傷寒五六日，已發汗而復下之，胸脅滿微結，小便不利，渴而
不但頭汗出，往來寒熱心煩者，此為未解也宜服之〔屬太陽〕，
柴胡〔四兩〕、桂枝〔去皮〕、黃芩〔各一兩半〕、牡礪〔熬〕、甘草〔炙〕、乾薑〔各一
兩〕、栝樓根〔二兩〕，
右剉如麻豆大，每服抄五錢匕，水一盞半，煮至八分，去滓溫服，食頃再服。</p>
<p>柴胡加龍骨牡礪湯〔三十三〕，傷寒八九日下之胸滿煩驚，小便不利，讝語，一身盡重，
不可轉側者此主之〔屬太陽〕，
柴胡、黃芩、龍骨〔各一兩〕、鈆丹、人參、桂枝〔各三分〕、牡礪〔一分半熬〕、茯苓、
半夏〔半合洗〕、大黃〔半兩〕，
右剉如麻豆大，每服抄五錢匕，生薑四片，棗子三枚，水一盞半，煮至八分，下大黃煎一二
沸，去滓溫服〔又見辯誤〕。</p>
<p>柴胡加芒硝湯〔三十四〕，傷寒十三日不解，胸脅滿而嘔，日晡所發潮熱，已而微利，此本
柴胡證下之而不得利，今反利者，知醫以丸藥下之，非其治也，潮熱者實也，先宜小柴胡湯
以解外後，以此主之。
柴胡〔一兩三錢〕、黃芩、甘草〔炙〕、人參〔各半兩〕、半夏〔四錢一字洗〕、芒硝〔一
兩〕，
右剉如麻豆大，每服抄五錢匕，生薑二片，棗子二枚，水一盞半，煮至八分，去滓，下硝更
上火二三沸，溫服。</p>
<p>大青龍湯〔三十五〕，太陽中風，脈浮緊發熱惡寒，身疼痛不汗出而煩躁者，大青龍湯主之，
若脈微弱汗出惡風者，不可服，服之則厥逆，筋惕肉瞤，此為逆也。傷寒脈浮，緩身不疼
但重，乍有輕時，無少陰證者大青龍湯發之。
麻黃〔三兩去節湯泡，去黃汁，焙乾秤〕、桂枝〔一兩去皮〕、甘草〔一兩炙〕、杏仁〔二
十枚去皮尖〕、石膏〔如雞子大，一塊碎綿裹〕，
右剉如麻豆大，每服抄五錢匕，生薑四片，棗子三枚，水一盞半，煮至八分，去滓溫服，取
微似汗，不須汗多恐亡陽故也，若汗多不止用溫粉撲之。
溫粉方，
白朮、藁本、川芎、白芷〔各等分〕，
右搗羅為細末，每末一兩八，米粉三兩，和之粉撲周身止汗，無藁本亦得，若汗已出後盡
劑，服汗多亡陽遂逆惡風，煩躁不得眠也。</p>
<p>小青龍湯〔三十六〕，傷寒心下有水氣，欬而微喘，發熱不渴，服湯已渴者此寒去欲解也此
主之。傷寒表不解，心下有水氣，乾嘔發熱而欬，或渴，或利，或噎，或小便不利小腹滿，
或喘者此主之，
芍藥、桂枝〔去皮〕、乾薑〔炮〕、甘草〔炙〕、細辛〔各一兩半〕、五味子〔一兩別本或
加一分〕、半夏〔一兩半湯洗，若渴者，去半夏加栝樓根一兩半〕、麻黃〔一兩半微利者，
去麻黃加蕘花，如一彈子熬令赤色，若噎者，去麻黃加附子半箇泡，若小便不利，小腹滿者，
去麻黃加茯苓二兩，若喘者，去麻黃加杏仁一兩半，去皮尖麻黃湯泡〕，
右剉如麻豆大，每服抄五錢匕，水一盞半，煮至八分，去滓溫服。
杏仁半夏二味或各作一兩一分。</p>
<p>小建中湯〔三十七〕，傷寒陽脈濇，陰脈弦，法當腹中急痛，先與小建中湯，不差者，小柴
胡湯主之。傷寒二三日，心中悸而煩者宜服。
芍藥〔三兩〕、甘草〔一兩炙〕、桂枝〔一兩半去皮〕、膠飴〔半升舊有微溏，或嘔者去膠
飴，局方加黃蓍一兩半為黃蓍建中湯〕，
右剉如麻豆大，每服抄五錢匕，水一盞半，生薑四片，大棗子一枚，煮至八分，去滓下膠飴
兩匙許，再煎化溫服，日三服夜二服，尺脈尚遲，再作一劑加黃蓍末一錢，
煎造膠飴法，
糯米〔一升揀淘淨〕、大麥蘗末〔六兩〕，
右米一如炊飯甑上至氣溜取下傾入一盆子入藥末一合，并湯一盞來許，拌和再上甑至飯熟，
卻入盆子內都以蘗末和入一瓷罐子，可容五升許，冬月罐子熱春秋夏溫冬月，用湯二升許，
入罐子內約內面飯上湯三指許，即得布并紙三五重，蓋定更以綿或絮抱定近火春秋夏即溫和
至一宿，見米浮在水面上，即以布絞裂取清汁銀石器內煎至面上有膜，即以木篦不住手攪至
稀糊，以瓷器收夏月置井中庶不酸。</p>
<p>大陷胸湯〔三十八〕，太陽病，脈浮而動數，浮則為風，數則為熱，動則為痛，數則為虛，
頭痛發熱，微盜汗出而反惡寒，表未解也，醫反下之，動數變遲膈內拒痛，胃中空虛，客氣
動膈短氣躁煩，心中懊憹，陽氣內陷，心下因鞭則為結胸，大陷胸湯主之，若不結胸但頭
汗出，餘處無汗，劑頸而還，小便不利，身必發黃。傷寒六七日，結胸熱實，脈沈而緊，心
下痛按之石鞭者宜服。傷寒十餘日，熱結在裏，復往來寒熱者與大柴胡湯，但結胸無大熱者，
此為小結在胸脅也，但頭微汗出者，此主之。太陽病，重發汗而下之，不大便五六日，舌上
燥而渴，日晡所小有潮熱從心下至小腹，鞭滿而痛不可近者此主之。傷寒五六日，嘔而發熱
者，柴胡湯證具而以他藥下之，柴胡證仍在者，復與柴胡湯，此雖已下之不為逆，必蒸蒸而
振，卻發熱汗出而解，若心下滿而鞭痛者，此為結胸也此主之[已上屬太陽]。
大黃〔一兩半去皮錦文者為末〕、甘遂〔一字赤連珠者細羅為末〕、芒硝〔五分〕，
右以水二盞先煮大黃至一盞，去滓下消一沸下甘遂，末溫服得快利止後服。
又大陷胸湯方，
桂枝〔一兩〕、甘遂〔一兩或作半兩〕、大棗〔一兩或作三枚〕、人參〔一兩〕、栝樓實〔一
枚去皮只用四分之一〕，
右剉如麻豆大，每服五錢匕，水一盞或作二盞煮至八分，去滓溫服，胸中無堅物勿服之。</p>
<p>大陷胸圓[三十九又見辯誤]，病發於陽而反下之熱入因作結胸，病發於陰而反下之[一作汗
出]，因作痞也，所以成結胸者，以下之太早故也，結胸者，項亦強如柔痓狀，下之則和
宜此藥主之〔屬太陽〕，
大黃〔二兩或作四兩〕、芒硝〔三分〕、杏仁〔三分去皮尖熬黑〕、苦葶藶子〔三錢熬〕，
右搗羅二味，內杏仁芒硝合研如脂丸如彈子大，每服一丸，抄甘遂末半錢匕，白蜜一合，水
二盞，煮取一盞，頓服一宿乃下如不下再服〔甘遂性猛宜斟量虛實服之〕。</p>
<p>小陷胸湯〔四十又見辯誤〕，小結胸病正在心按之則痛，脈浮滑者此主之〔屬太陽〕。
半夏〔湯洗秤一兩半〕、黃連〔一兩〕、栝樓〔一枚去皮或作半枚〕，右剉如麻豆大，水二
盞，先煮栝樓至一盞半，下諸藥煎至八分，去滓溫服，未知再服，微利黃涎便安。</p>
<p>大承氣湯〔四十一〕，陽明病，脈遲雖汗出不惡寒者，其身必重，短氣腹滿而喘，有潮熱者，
此外欲解可攻裏也，手足濈然汗出者，此大便已鞭也，此藥主之，右汗多微發熱惡寒者，外
未解也〔一法與桂枝湯〕，其熱不潮未可與承氣湯，若腹大滿不通者可與小承氣湯，微和胃
氣勿令大泄下。陽明病，潮熱大便微鞭者，可與此藥，不鞭者不可與之。傷寒若吐若下後不
解，不大便五六日，上至十餘日，日晡所發潮熱，不惡寒，獨語如見鬼狀，若劇者，發則不
識人，循衣摸床，惕而不安，微喘直視，脈弦者生濇者𣦸微者，但發熱讝語者，此主之，
若一服，利則止後服。陽明病讝語，有潮熱反不能食者，胃中必有燥屎，五六枚也，若能
食者，但鞭耳宜服。陽明病，下血讝語者，此為熱入血室，但頭汗出者，刺期門，隨其實
而瀉之，濈然汗出則愈，汗出讝語者，以為有燥屎，在胃中，此為風也，須下者過經乃可
下之，下之若早語言必亂，以表虛裏實故也下之愈宜服。二陽併病太陽證罷，但發潮熱手足
漐漐汗出，大便難而讝語者下之則愈宜服。陽明病，下之心下懊憹而煩，胃中有燥
屎者，可攻腹微滿初頭鞭後必溏，不可攻之，若有燥屎者宜服。病人煩熱汗出則解，又如瘧
狀，日晡所發熱者，屬陽明也，脈實者，宜下之，脈浮虛者，宜發汗下之，與大承氣發汗宜
桂枝湯。大下後六七日，不大便煩不解，腹滿痛者，此有燥屎也，所以然者，本有宿食故也
宜服。傷寒六七日，目中不了了，睛不和無表裏證，大便難，身微熱者，此為實也，急下之
宜服。陽明病，發熱汗多者，急下之宜服。得病二三日，脈弱無太陽柴胡證，煩燥心下鞭，
至四五日能食，以小承氣湯少少與微和之，令小安至六日，與承氣一升，若不大便，更六七
日小便少者，雖不大便但初頭鞭，後必溏，未定成鞭攻之必溏，須小便利屎定鞭，此主之。
發汗不解，腹滿痛者，急下之宜服。腹滿不減，減不足言當下之宜服。病人小便不利，大便
乍難乍易時，有微熱喘冐不能臥者，有燥屎也宜服。陽明少陽合病，必下利，其脈不負者
為順也，負者失也，互相剋賊名為負也，脈滑數者，有宿食也，當下之宜服[已上屬陽明]。
少陰病二三日，口燥咽乾者，急下之宜服。少陰病，自利清水色純青，心下必痛，口乾燥者
可下之，宜服。少陰病，六七日腹脹不大便者，急下之宜服[已上屬少陰]。下利三部脈皆平
按之心下鞭者，急下之宜服。下利脈遲而滑者，內實也，利未欲止當下之，宜服。寸口脈浮
而大按之，反濇尺中微而濇，故知有宿食當下之宜服。下利不欲食者，以有宿食故也，當下
之宜服。下利差至其年月日時復發者，以病不盡故也，當下之此主之。下利脈反滑，當有所
去下乃愈此主之。脈雙弦而遲者，必心下鞭，脈大而緊者，陽中有陰也，可下之宜服。病腹
中滿痛者，此為實也，當下之宜服此主之[已上屬可下病脈證]，
大黃〔二兩錦文者去皮生用酒洗過〕、枳實〔四枚或作三枚，去穰炒淨秤用半兩〕、厚樸〔四
兩，去皮薑汁炙〕、芒硝〔二兩或作一合半朴消有蘆頭者亦得〕，
右剉如麻豆大，每服抄五錢匕，水二盞，先煮厚樸枳實至一盞，餘下大黃，煎取六分，去滓
入芒硝，煎一二沸，放溫服以利為度，未利再與一服。</p>
<p>小承氣湯〔四十二〕，陽明病，潮熱大便微鞭者，可與大承氣湯，不鞭者，不可與之，若不
大便六七日，恐有燥屎，欲知之法，少與小承氣湯，湯入腹中轉失氣者，上有燥屎也，乃可
攻之，若不轉失氣者，但初頭鞭，後必溏，不可攻之，攻之必脹滿，不能食也，欲飲水者，
與水則噦，其後發熱者，必大便復鞭而少也，以小承氣湯和之，不轉失氣者不可攻也。陽明
病，脈遲雖汗出，不惡寒其身必重，短氣腹滿而喘有潮熱者，此為外欲解，可攻裏也，手足
濈然汗出者，此大便鞭，大承氣湯主之，若腹大滿不通者，與小承氣湯，微和胃氣勿令大泄
下。陽明病其人多汗，以津液外出，胃中燥，大便必鞭則讝語，此藥主之，若一服讝
語止者，更莫後服。陽明病讝語潮熱，脈滑而疾者，此藥主之，因與承氣湯一升，腹中轉
氣者，更服一升，若不轉氣者，勿更與之，明日又不大便，脈反微濇者，裏虛也，為難治不
可更與承氣湯。太陽病，若吐，若下，若發汗後微煩，小便數，大便鞭者，與小承氣湯和之
愈。得病二三日，脈弱無太陽柴胡證，煩躁心下鞭，至四五日，雖能食以小承氣湯，少少與
微和之令小安，下利讝語者有燥屎也此主之，
大黃〔四兩去皮〕、厚樸〔二兩去皮薑汁炙〕、枳實〔四枚或作三枚，去穰炒淨秤半兩也〕，
右剉如麻豆大，每服抄五錢匕，以水一大盞半，煎至八分，去滓溫服以利為度，初服湯更衣
者止後服，不爾者再服之。</p>
<p>調胃承氣湯〔四十三〕，發汗後惡寒虛故也，不惡寒但熱者也，當和胃氣此主之。太陽病未
解，脈陰陽俱停必先振慓，汗出而解，但陽脈微者，先汗之而解，但陰脈微者，下之而解，
若欲下之宜服。傷寒脈浮自汗出，小便數，心煩微惡寒，腳攣急，與桂枝湯欲攻其表，此誤
也，得之便厥，咽中乾，煩燥吐逆，作甘草乾薑湯與之，以復其陽，若厥愈，足溫者更作芍
藥甘草湯與之，其腳即伸，若胃氣不和譫語者，少與調胃承氣湯。傷寒十三日，過經讝
語者以有熱也，當以湯下之，若小便利者，大便當鞭而反下利，脈調和者，知醫以圓藥下之，
非其治也，若自下利者，脈當微厥，今反和者，此為內實也，此主之。太陽病過經十餘日，
心下溫溫欲吐，而胸中痛大便反溏，腹微滿，鬱鬱微煩，先此時自極吐下者與服之，若不爾
者，不可與，但欲嘔胸中痛微溏者，此非柴胡證，以嘔故知極吐下也。陽明病不吐不下，心
煩者可與服。太陽病三日發汗不解，蒸蒸熱者屬胃也，此主之。傷寒吐後腹脹滿者與服[已上
屬陽明]。
甘草〔一兩〕、大黃〔二兩去皮〕、芒硝〔一兩三分或作一兩一分〕，
右剉如麻豆大，每服五錢，以水一大盞煎至七分，去滓下硝，更上火二三沸，溫頓服之。</p>
<p>桃核承氣湯〔四十四〕，太陽病不解，熱結膀胱，其人如狂血自下，下者愈，其外不解者，
尚未可攻，當先解其外，外解已但少腹結者，乃可攻之，宜用此藥，
大黃〔四兩〕、桂枝〔去皮二兩〕、甘草〔二兩炙〕、芒硝〔二兩〕、桃仁〔去皮尖雙仁者
五十箇搥碎〕，
右剉如麻豆大，每服五錢匕，以水二大盞煎至八分，去滓下硝，煎化溫服以微利為度，未利
移時珃再服。</p>
<p>梔子豉湯〔四十五〕，發汗吐下後虛煩不得眠，若劇者，必反覆顛倒，心中懊憹此主之。
發汗若下之而煩熱，胸中窒者此主之。仲景云，凡用梔子湯，病人舊微溏者，不可與服之。
傷寒五六日，大下之後，身熱不去，心中結痛者，未欲解也此主之[已上屬太陽]。陽明病，
脈浮而緊，咽燥口苦，腹滿而喘，發熱汗出，不惡寒反惡熱，身重，若發汗則躁，心憒憒反
讝語，若加溫鍼必怵愓煩躁，不得眠，若下之則胃中空虛客氣動膈，心中懊憹，舌上胎
者此主之。陽明病，下之外有熱，手足溫不結胸，心中懊憹，饑不能食，但頭汗出者此主
之。下利後更煩，按之心下濡者，為虛煩也，此主之[屬厥陰]，
香豉〔二兩〕、肥梔子〔十六箇，擘碎或作十四箇〕，
右剉如麻豆大，每服五錢水二盞，先煮梔子至一盞，入豉煎至七分，去滓溫服，得快吐止後
服。</p>
<p>梔子甘草豉湯〔四十六〕，發汗吐下後虛煩不得眠，若劇者必反覆倒，心中懊憹，梔子豉
湯主之，若少氣者此主之[屬太陽]。
梔子〔七枚〕、甘草、豉〔各一兩〕，
右分二服，以水二盞先煎梔子甘草，至一盞內豉同煎取七分，去滓溫服，得快吐止後服。</p>
<p>梔子生薑豉湯〔四十七〕，發汗吐下後，虛煩不得眠，若劇者必反覆顛倒，心中懊憹，梔
子豉湯主之，若嘔者當主之〔屬太陽〕，
梔子〔七枚〕、生薑〔二兩半〕、豉〔一兩〕，
右分二服，以水二盞先煮梔子生薑至一盞，內豉同煎至七分，去滓溫服，得快吐止後服。
增注類證活人書卷十三終。</p>

<h1>增注類證活人書卷十四</h1>
<p>梔子厚樸湯〔四十八〕，治傷寒下後心煩腹滿，臥起不安者〔屬太陽〕，
梔子〔大者七枚擘碎〕、厚樸〔去皮薑汁炙二兩〕、枳實〔二枚取去穰麩炒秤一分〕，
右剉如麻豆大，分作二服，以水二盞半煎至八分，去滓溫服，得吐止後服。</p>
<p>梔子乾薑湯〔四十九〕，治傷寒醫以丸藥下之，身熱不去微煩者〔屬太陽〕，
梔子〔七枚〕、乾薑〔一兩〕，
右剉如麻豆大，分二服，以水二大盞煎至七分，去滓溫服得吐止後服〔凡用梔子湯，病人舊
微溏者不可與之〕。</p>
<p>梔子蘗皮湯〔五十〕，治傷寒身黃發熱〔屬太陽〕，
梔子〔八枚〕、黃蘗〔一兩〕、甘草〔半兩炙〕，
右剉如麻豆大，每服五錢匕，水一盞半煎至七分，去滓溫服。</p>
<p>茯苓桂枝甘草大棗湯〔五十一〕，治發汙後其人臍下悸者，欲作奔豚[屬太陽]，
桂枝〔二兩去皮〕、甘草〔一兩炙〕、茯苓〔去皮六兩或作四兩〕，
右剉如麻豆大，每服五錢，棗二箇，用甘瀾水一盞半，煎至八分，去滓溫服〔作甘瀾水法，
用水二斗置大盆中，以枸揚之上有珠子五六千顆，有珠相逐取用〕。</p>
<p>茯苓桂枝白朮甘草湯〔五十二〕，治傷寒，若吐若下後，心下逆滿氣上衝胸，起則頭眩，脈
沈緊，發汗則動經身為振振搖者〔屬太陽〕，
茯苓〔二兩〕、桂枝〔一兩半〕、甘草〔炙〕、白朮〔一兩〕，
右剉如麻豆大，每服五錢匕，水一盞半煎至八分，去滓溫服。</p>
<p>茯苓甘草湯〔五十三〕，傷寒汗出而渴者，五苓散主之，不渴者此主之〔屬太陽〕，
桂枝〔去皮〕、茯苓〔各二兩〕、甘草〔一兩炙〕，
右剉如麻豆大，每服五錢匕，水一盞半，生薑五片煎至八分，去滓溫服。</p>
<p>甘草湯〔五十四〕，少陰病二三日，咽痛者可與服，不差者與桔梗湯，
甘草〔二兩〕，
右剉如麻豆大，每服四錢匕，水一盞煎至六分，去滓溫服日二服。</p>
<p>甘草乾薑湯〔五十五〕，傷寒脈浮自汗出，小便數，心煩，微惡寒，腳攣急反與桂枝，欲攻
其表此誤也，得之便厥咽中乾，煩躁吐逆者宜此藥〔屬太陽〕，
甘草〔四兩炙〕、乾薑〔二兩炮〕，
右剉如麻豆大，每服五錢匕，水一盞半煎至八分，去滓溫服。</p>
<p>炙甘草湯〔五十六〕，治傷寒脈結代心動悸〔屬太陽〕，
甘草〔二兩炙〕、人參〔一兩〕、生地黃〔八兩〕、桂枝〔一兩半去皮〕、麻仁〔一兩一分〕、
麥門冬〔一兩一分去心〕，
右剉如麻豆大，每服五錢匕入薑五片，棗一枚，水一盞半，入酒半盞煎至八分，去滓內阿膠
一片，膠烊盡溫服日三服。</p>
<p>芍藥甘草湯〔五十七〕，傷寒脈浮自汗出，小便數心煩，微惡寒，腳攣急反與桂枝，欲攻其
表，此誤也，得之便厥，咽乾煩躁逆者，作甘草乾薑湯與之，以復其陽，若厥愈足溫者更與
此藥〔屬太陽〕，
甘草、白芍藥〔各二兩〕，
右剉如麻豆大，每服五錢匕，水一盞半，煮至八分，去滓溫服。</p>
<p>厚樸生薑半夏人參湯〔五十八〕，治發汗後腹脹滿者〔屬太陽〕，
厚樸〔四兩去皮〕、半夏〔一兩一分〕、甘草〔一兩〕、人參〔半兩〕，
右剉如麻豆大，每服五錢匕，水一盞半，生薑五片煮至八分，去滓溫服。</p>
<p>大黃黃連瀉心湯〔五十九〕，治心下痞，按之濡，其脈關上浮者，若傷寒大下後復發汗，心
下痞，惡寒者表未解也，不可攻痞當先解表，表解乃可攻痞，解表宜桂枝湯，攻痞宜服此藥
〔屬太陽〕，
大黃〔二兩〕、黃連〔一兩〕、黃芩〔各一兩〕，
右剉如麻豆大，每服五錢匕，以百沸湯二大盞熱漬之一時，久絞去滓，煖動分二服。</p>
<p>附子瀉心湯〔六十〕，治心下痞而復惡寒汗出者〔屬太陽〕，
大黃〔二兩〕、黃連、黃芩〔各一兩〕、附子〔一枚炮去皮破別煮取汁〕，
右三味，剉如麻豆大，每服五錢以百沸湯二大盞熱漬之一時，久絞去滓，內附子汁分溫再服。</p>
<p>半夏瀉心湯〔六十一〕，傷寒五六日，嘔而發熱者，柴胡湯證具已下之，柴胡證仍在者復與
柴胡湯，此雖已下之不為逆，必蒸蒸而振卻發熱汗出而解，若心下滿而鞕痛者，此為結胸
也，大陷胸湯主之，但滿而不痛者，此為痞，柴胡中與之，宜服此[屬太陽]，
黃連〔半兩〕、黃芩、乾薑〔炮〕、人參、甘草〔炙各一兩半〕、半夏〔一兩一分，湯洗七
遍〕，
右剉如麻豆大，每服五錢匕，大棗二枚，水一盞半煎至八分，去滓溫服。</p>
<p>甘草瀉心湯〔六十一〕傷寒中風醫反下之，其人下利日數十行，穀不化腹中雷鳴，心下痞鞭
而滿，乾煩不得安，醫見心下痞謂病不盡，復下之，其痞益甚，此非結熱，但以胃中虛客氣
上逆，故使鞭也，宜服此，
甘草〔二兩炙〕、乾薑〔炮〕、黃芩〔各一兩半〕、人參、黃連〔各半兩〕、大棗〔六枚〕、
半夏〔一兩一分洗〕，
右剉如麻豆大，每服五錢匕，水一盞半煎至八分，去滓溫服。</p>
<p>生薑瀉心湯〔六十三〕，治傷寒汗出解之後，胃中不和，心下痞鞭，乾噫食臭，脅下有水氣，
腹中雷鳴下利者〔屬太陽〕，
黃芩、甘草〔炙〕、人參〔各一兩半〕、乾薑〔炮〕、黃連〔各半兩〕、半夏〔一兩一分泡〕，
右剉如麻豆大，每服五錢匕，水一盞半，生薑七片，棗子二枚，煎至一盞，去滓溫服。</p>
<p>白虎湯〔六十四〕治傷寒，脈浮滑者，表裏有熱。又三陽合病腹滿身重，難以轉側，口中不
仁，面垢讝語，遺尿發汗則讝語，下之則額上生汗，手足逆冷，若自汗出者。傷寒脈
滑而厥者，裏有熱並主之，
知母〔三兩〕、甘革〔一兩炙〕、石膏〔八兩碎綿裹〕、粳米〔三合〕，
右剉如麻豆大，每服五錢匕，水一盞半煎至八分，取米熟為度，去滓溫服。</p>
<p>白虎加人參湯〔六十五〕，服桂枝湯，大汗出大煩渴，不解脈洪大者。傷寒若吐若下後，七
八日不解，熱結在裏，表裏俱熱，時時惡寒，大渴舌上乾燥而煩，欲飲水數升者。傷寒無大
熱，口燥渴，心煩背微惡寒者並主之，
人參〔二分〕、知母〔一兩半〕、甘草〔炙二兩或作半兩〕、粳半〔一合半〕、石膏〔四兩
碎綿裹〕，
右剉如麻豆大，每服五錢匕，水一盞半煎至八分，取米熟為度，去滓溫服。</p>
<p>五苓散〔六十六〕，太陽病發汗後，大汗出胃中乾，煩躁不得眠，欲得飲水者，少少與飲之，
令胃氣和則愈，若脈浮小便不利，微熱消渴者。發汗已脈浮數煩渴者。傷寒汗出而渴者〔不
渴者與茯苓甘草湯〕。中風發熱六七日，不解而煩，有表裏證，渴欲飲水，水入則吐，名曰
水逆者。本以下之故心下痞與瀉心湯，痞不解，其人渴而口燥煩，小便不利者。太陽病寸緩
關浮尺弱，其人發熱汗出，復惡寒不嘔，但心下痞者，此以醫下之也，如其不下者，病人不
惡寒而渴者，此轉屬陽明也，小便數者，大便必鞭，不更衣十日無所苦也，欲飲水，少少與
之，但以法救之，或渴者。霍亂頭痛發熱，身疼熱多飲水者並主之，
澤瀉〔一兩一分〕、豬苓〔去黑皮秤〕、茯苓〔去皮秤〕、白朮〔各三分〕、桂枝〔去皮半
兩不見火〕，
右搗篩為散拌和，每服抄三錢白湯調下，此藥須各自事持秤見分兩然後合。</p>
<p>豬苓湯〔六十七〕，陽明病，脈浮發熱，渴欲飲水，小便不利者。少病下利六七日，欬而嘔，
渴心煩不得眠者並主之，
豬苓〔去皮〕、茯苓、阿膠〔炙過〕、澤瀉、滑石〔各一兩〕，
右剉如麻豆大，每服五錢，水一盞半煎至七分，去滓溫服。</p>
<p>附子湯〔六十八〕，少陰病得之一二日，口中和背惡寒者當炙之。少陰病身體痛，手足寒，
骨節痛，脈沈者並宜服之，
茯苓、芍藥〔各一兩半〕、人參〔一兩〕、白朮〔二兩〕、附子〔一枚炮去皮〕，
右剉如麻豆大，每服五錢匕，水一盞半煎至七分，去滓溫服，日三服。</p>
<p>桂枝附子湯〔六十九〕，治傷寒八九日，風濕相薄，身體疼煩，不能自轉側，不嘔不渴，脈
浮虛而濇者〔屬太陽〕，
桂枝〔二兩〕、甘草〔一兩〕、附子〔一枚半炮去皮〕，
右剉如麻豆大，每服抄五錢匕，水一盞半，生薑四片，棗子一枚，煎至八分，去滓溫服。</p>
<p>朮附湯〔七十〕，傷寒八九日，風濕相薄身體疼煩，不能自轉側，不嘔不渴，脈浮虛而濇者，
桂枝附子湯主之，若其人大便堅，小便自利者此主之〔屬太陽〕，
白朮〔二兩〕、甘草〔一兩炙〕、附子〔一箇半炮去皮〕，
右剉如麻豆大，每服五錢匕，生薑五片，大棗一枚，水一盞半煎至七分，去滓溫服，日三服，
一服覺身痺半日許，再服三服都盡，其人如冒狀勿惟也，即是附子與朮並走皮中逐水氣，未
得除故使之耳，法當加桂一兩，其大便堅小便自利，故不加桂也。</p>
<p>甘草附子湯〔七十一〕，治風濕相薄，骨節疼煩掣骨痛不得屈伸，近則痛劇，汗出短氣，小
便不利，惡風不欲去衣或身微腫者〔屬太陽〕，
甘草〔炙〕、白朮〔各一兩〕、附子〔一枚炮去皮〕、桂枝〔三兩或作二兩，身腫者加防風
二兩，悸氣小便不利者，加茯苓一兩半〕，
右剉如麻豆大，每服五錢匕，水一盞半，煎至七分，去滓溫服，汗出即解。</p>
<p>芍藥甘草附子湯〔七十二〕，發汗，病不解反惡寒者，虛故也此主之，
芍藥〔三兩〕、甘草〔三兩炙〕、附子〔一枚炮去皮〕，
右剉如麻豆大，每服五錢匕，水一盞半煎至七分，去滓溫服。</p>
<p>乾薑附子湯〔七十三〕，下之後復發汗，晝日煩躁不得眠，夜而安靜，不嘔不渴無表證，脈
沈微身無大熱者，此主之〔屬太陽〕，
乾薑〔一兩炮〕、附子〔一枚生用去皮〕，
右剉如麻豆大，每服五錢匕，水一盞半煎至七分，去滓溫服，未知再服。</p>
<p>理中圓〔七十四〕，霍亂頭痛，發熱身疼，痛熱多欲飲水者，五苓散主之，寒多不用水者此
主之。大病差後，喜唾久不了了，胸中有寒，當以丸藥溫之宜服此〔屬陰陽差後勞復病脈證〕，
乾薑〔炮〕、甘草〔炙〕、人參〔腹痛者倍之〕、白朮〔各一兩〕，
右搗篩煉蜜和丸如雞子黃許大以湯數合和一圓，研碎溫服之日三夜二服，腹中未熱益至三四
圓熱粥飲之，微自溫覆勿揭衣然不及湯又方，
人參、乾薑〔炮〕、甘草〔炙〕、白朮〔各三兩〕，
腹痛者加人參一兩半，寒者加乾薑一兩半，渴欲得水者加白朮一兩半，臍上築者腎氣動也，
去朮加桂四兩，吐多者去朮加生薑三兩，下多者還用朮，悸者加茯苓二兩，或四肢拘急，腹
滿下利，或轉筋者去白朮加附子一枚生用，
右剉如麻豆大，每服五錢匕，水一盞半煎至八分，去滓溫服，日三服。</p>
<p>四逆湯〔七十五〕，傷寒醫下之，續後下利清穀不止，身疼痛急當救裏，後身疼痛清便自調
者，急當救表，救裏宜四逆湯，救表宜桂枝湯〔屬太陽〕。自利不渴者以其藏有寒故也，當
溫之宜服〔屬太陰〕。傷寒脈浮自汗出，小便數心煩微惡寒，腳攣急，與桂枝湯，得之便厥，
咽乾煩躁吐逆作甘草乾薑湯與之厥愈，更作芍藥甘草湯與之其腳伸，若胃氣不和與調胃承氣
湯，若重發汗加燒鍼者，或脈浮而遲，表熱裏寒，下利清穀者，此並主之。少陰病飲食入口
則吐，心中溫溫欲吐，復不能吐，始得之手足寒，脈弦遲者，此胸中實不可下也，當吐之，
若膈上有寒飲乾嘔者，不可吐也，當溫之，或脈沈者急溫之，並宜服〔屬少陰〕。大汗若大
下利而厥冷者，或大汗出熱不去，內拘急四肢疼，又下利厥逆而惡寒者，或下利腹滿身疼痛
者，先溫裏乃攻表[溫裏宜四逆湯攻表宜桂汁湯]，或嘔而脈弱小便復利，身有微熱見厥難治
此並主之[並屬厥陰]。吐利汗出，發熱惡寒，四肢拘急，手足厥冷者，吐利小便復利而大汗
出，下利清穀內寒外熱，脈微欲者此主之，
甘草〔二兩炙〕、附子〔一箇生用〕、乾薑〔一兩半炮〕，
右剉如麻豆大，每服四錢，水一盞半煎至七分，去滓溫服。強人加附子半箇，乾薑加一兩半。</p>
<p>四逆散〔七十六〕，少陰病四逆，其人或欬或悸或小便不利或腹中痛或泄利下重者此主之〔屬
少陰〕，
甘草〔炙〕、柴胡、枳實〔去白穰炒黃〕、芍藥〔已上各一兩〕，
右搗篩為細散，米飲調下二錢，日三服，欬者加五味子，乾薑各半兩，下利悸者，加桂半兩，
小便不利者加茯苓半兩，腹中痛者加附子半枚炮裂，泄利下重先濃煎薤白湯，內藥末二錢匕，
再煮一二沸溫服。</p>
<p>四逆加人參湯〔七十七〕，惡寒脈微而利，利止者亡血也，此主之〔屬霍亂〕，
甘草〔二兩炙〕、人參〔一兩〕、附子〔一枚生去皮〕、乾薑〔一兩半炮〕，
右剉如麻豆大，每服五錢匕，水一盞半煎至八分，去滓溫服，日三服。</p>
<p>茯苓四逆湯〔七十八〕，治發汗，若下之病仍不解，煩躁者，
茯苓〔二兩〕、人參〔半兩〕、甘草〔一兩炙〕、乾薑〔七錢半〕、附子〔半箇生去皮〕，
右剉如麻豆大，每服五錢，水一盞半煎至八分，去滓溫服。</p>
<p>當歸四逆湯〔七十九〕，治手足厥寒，脈細欲絕者〔屬厥陰〕，
當歸〔洗〕、桂枝、芍藥、細辛〔各一兩半〕、通草、甘草〔各一兩炙〕，
右剉如麻豆大，每服五錢匕，水一盞半，棗子一枚煎至八分，去滓溫服。</p>
<p>當歸四逆加茱萸生薑湯〔八十〕，有當歸四逆湯諸若其人內有久寒者宜服〔屬厥陰〕，
當歸〔洗〕、桂枝〔去皮〕、芍藥、細辛〔各一兩半〕、甘草〔灸〕、木通〔各一兩〕、茱
萸〔五兩〕，
右剉如麻豆大，每服五錢匕，生薑四片，大棗一枚，水一盞半煎至八分，去滓溫服，日進三
服。
增注類證活人書卷十四終。</p>
<p>已超出預算,卷15-22未校正</p>

<h1>增注類證活人書卷十五</h1>
<p>通脈四逆湯〔八十一〕少陰病下利清穀裏外手足厥逆脈微欲絕身反不惡寒其人面
色赤或腹痛或乾嘔或咽痛或利止脈不出者通脈四逆湯主之〔屬少陰〕下利清穀裏
寒外熱汗出而厥者通脈四逆湯〔屬厥陰〕
甘草〔二兩炙〕、乾薑〔三兩炮〕、附子〔大者一枚去皮破八片生用〕面赤者加
連鬚九莖腹中痛者去蔥加芍藥二兩嘔者加生薑二兩咽痛去芍藥加桔梗一兩利止
脈不出者去桔梗加人參二兩右剉如麻豆大每服抄五錢匕水一盞半煎至八分去滓
溫服未差急更作一劑其脈續續出者愈</p>
<p>通脈四逆加豬膽湯〔八十二〕吐已下斷汗出而厥四肢拘急不解脈微欲絕者通脈四
逆加豬膽湯主之〔屬霍亂〕
甘草〔二兩炙〕、乾薑〔三兩〕、附子〔大者一枚生去皮〕、豬膽汁〔半合〕
右三味剉如麻豆大每服抄五錢匕以水一盞半煎至八分去滓內豬膽汁溫服其脈即
來</p>
<p>黃連湯〔八十三〕傷寒胸中有熱胃中有邪氣腹中痛欲嘔者黃連湯主之〔屬太陽〕
甘草〔三兩炙〕、黃連〔三兩〕、乾薑〔三兩炮〕、人參〔二兩〕、半夏〔二兩
半〕、桂枝〔三兩〕
右剉如麻豆大每服抄五錢匕棗二枚以水三盞煎取一盞半去滓分二服</p>
<p>黃連阿膠湯〔八十四〕少陰病得之二三日已上心中煩不得臥黃連阿膠湯主之
黃連〔一兩〕、阿膠〔三分〕、黃芩〔一分〕、芍藥〔半兩〕、雞子黃〔半箇〕
右剉如麻豆大每半劑以水二盞煎取一盞去滓內膠消盡內雞子黃攪令勻溫服日二
服</p>
<p>黃芩湯〔八十五〕太陽與少陽合病自下利者與黃芩湯若嘔者黃芩加半夏生薑湯主
之傷寒脈遲六七日而反與黃芩湯徹其熱脈遲為寒今與黃苓湯復除其熱腹中應冷
當不能食今反能食此名除中必死〔屬厥陰〕
黃芩〔一兩〕、芍藥〔一兩〕、甘草〔一兩炙〕
右剉如麻豆大每服五錢棗子一枚以水一盞半煎至八分去滓溫服</p>
<p>黃芩加半夏生薑湯〔八十六〕太陽與少陽合病自下利者黃芩湯若嘔者黃芩加半夏
生薑湯主之〔屬太陽〕
黃芩〔三分〕、半夏〔二分半〕、芍藥〔二分〕、甘草〔二分〕
右剉如麻豆大每服五錢生薑四片大棗子一枚以水二盞煎至八分去滓溫服</p>
<p>文蛤散〔八十七〕病在陽應以汗解反以冷水噀之若灌之其熱被劫不得去彌更益煩
肉上粟起意欲飲水反不渴者文蛤散若不差者與五苓散寒實結胸無熱證者與三物
白散龐安常云小陷胸湯非也
文蛤〔一兩〕
右一味為散沸湯和服方寸匕</p>
<p>三物白散〔八十八〕寒實結胸無證者與三物白散〔屬太陽〕
貝母〔三分〕、桔梗〔三分去蘆〕、巴豆〔去心皮熬黑研如脂一分〕
右為散內巴豆研勻以白飲和服彊人半錢匕羸人可減之病在膈上必吐 在膈下必利
不利進熱粥一盃利過不止進冷粥一桮身熱皮粟不解欲引衣自覆若以水噀之洗之
益令熱劫不得出當汗而不汗則煩假令汗出已腹中痛與芍藥三兩如上法</p>
<p>十棗湯〔八十九〕太陽中風下利嘔逆表解者乃可攻之其人(僅)(僅)汗出發作有
時頭痛心下痞鞭滿引脅下痛乾嘔短氣汗出不惡寒者此表解裏未和也以十棗湯主
之
芫花〔炒赤熬〕、甘遂、大戟〔各等分〕
右各等分異篩秤末合和之入白中再杵治三百下先以水一升半煎肥棗子一十枚煎
取八合去滓內藥末強人一錢匕羸人可半錢再單飲棗湯送下平旦服若下少病不除
者明日更服加半錢利後糜粥自養合下不下令人脹滿通身浮腫而死</p>
<p>抵當丸〔九十〕傷寒有熱小腹滿應小便不利今反利者為有血也當下之不可餘藥宜
抵當丸〔屬太陽〕
水蛭〔五箇熬去子杵碎水蛭再生化為害尤甚須剉斷用石＠少過再熬〕、桃仁〔四
箇尖〕、大黃〔三分去皮淨〕、虻蟲〔五箇去翅足熬〕
右搗篩只為一丸以水一大白盞煎至七分頓服啐時當下血不下更作之</p>
<p>抵當湯〔九十一〕太陽病六七日表證仍在脈微而沈反不結胸其人發狂者以熱在下
焦少腹鞭滿小便自利者下血乃愈所以然者以太隨經瘀熱在裏故也抵當湯主之太
陽病身黃脈沈結小腹鞭小便不利者為無血也小便血利其人如狂者血證諦也抵當
湯主之傷寒有熱小腹滿應小便不利今反利者為有血也當下之不可餘藥宜抵當湯
〔已上屬太陽〕陽明證其人喜忘者必有畜血所以然者本有久瘀血故令喜忘屎雖鞭
大便反易其色必黑者宜抵當湯下之病人無表裏證發熱七八日雖脈浮數者可下之
假令已下脈數不解合熱則消穀善饑至六七日不大便者有瘀血宜抵當湯主之〔已上
屬陽明〕
水蛭〔十枚熬去子杵碎水蛭入腹再生化為害尤甚須剉斷用石灰炒過再熬〕、大黃
〔一兩去皮酒洗〕、虻蟲〔十枚去翅足熬〕、桃仁〔七枚去皮尖搥碎用〕
右剉如麻豆出作二服以水二盞煎至七分去滓溫服之</p>
<p>麻仁丸〔九十二〕趺陽脈浮而濇浮則胃氣強濇則小便數浮濇相摶大便則鞭其脾為
約麻子仁丸主之〔屬陽明〕
麻仁〔五兩〕、芍藥〔四兩〕、厚樸〔五寸半去皮薑汁炙〕、枳實〔四兩炙〕、
杏仁〔二兩半去皮尖〕、大黃〔八兩去皮淨〕右為散蜜和為丸如桐子大飲下十丸
未知益之日進三服</p>
<p>茵蔯蒿湯〔九十三〕陽明病發熱汗出者此為熱越不能發黃也但頭汗出身無汗劑頸
而還小便不利渴引水漿者此為瘀熱在裏身必發黃茵蔯蒿湯主之傷寒七八日身黃
如橘子色小便不利腹微滿者以茵蔯湯主之〔屬陽明〕
茵蔯蒿〔嫩者一兩〕、大黃〔三錢半去皮〕、梔子〔大者三枚〕
右剉如麻豆大以水二大白盞先煎茵蔯減半盞次內二味煎八分去滓溫服日三服小
便當利尿如皂莢汁狀色正赤一宿腹減黃從小便中去也</p>
<p>牡蠣澤瀉散〔九十四〕大病差後從腰以下有水氣者牡蠣澤瀉散主之〔陰陽易差後
勞復病脈證〕
牡蠣〔煆〕、澤瀉、蜀漆〔洗去腥〕、商陸〔熬〕、葶藶〔熬〕、海藻〔洗去鹹〕、
栝樓根〔各等分〕
右為散飲服方寸匕小便利止後服</p>
<p>竹葉石膏湯〔九十五〕傷寒解後虛羸少氣氣逆欲吐竹葉石膏湯主之陰陽易差後勞
復病脈證
淡竹葉〔半把〕、半夏〔六錢一字湯泡洗〕、石膏〔四兩杵碎〕、人參〔半兩〕、
甘草〔半兩炙〕、麥門冬〔一兩一分去心〕
嘔者加生薑一兩半
右剉如麻豆大每服抄五錢匕水一盞半入生薑四片粳米百餘粒煎取八分米熟湯成
去滓溫服</p>
<p>枳實梔子湯〔九十六〕大病差後勞復者枳實梔子湯主之
枳實〔一枚去欀麩炒〕、梔子〔三枚半肥者〕、豉〔一兩五錢綿裹〕
右以清漿水二盞半空煮退八分內枳實梔子煎取九分下豉再煎五六沸去滓溫服覆
令汗出若有宿食內大黃如博棋子五六枚同煎</p>
<p>白通湯〔九十七〕少陰病下利脈微白通湯主之〔屬少陰〕
附子〔一枚生用〕、乾薑〔一兩炮〕
右剉如麻豆大每服抄五錢匕水一盞半入蔥白四寸煮至七分去滓溫服</p>
<p>白通加豬膽汁湯〔九十八〕少陰病下利脈微者與白通湯利不止厥逆無脈乾嘔煩者
白通加豬膽汁湯主之服湯脈暴出者死微續者生
豬膽〔半合〕、乾薑〔半兩炮〕、蔥白〔四莖〕、溺〔二合半〕、附子〔半箇生
去皮〕
右以水一盞煎至五分去滓內尿膽汁和相得分溫再服</p>
<p>桃花湯〔九十九〕少陰病下利便膿血者桃花湯主之少陰病二三日至四五日腹痛小
便不利下利不止便膿血者桃花湯主之〔屬少陰〕
赤石脂〔四兩一半碎一半篩末用〕、乾薑〔一分炮〕
右剉如麻豆大每服四錢入糯米一撮水一盞半煎至一盞去滓再入赤石脂末一方寸
匕服日進三服若一服愈勿再服</p>
<p>吳茱萸湯〔一百〕食穀欲嘔屬陽明也吳茱萸湯主之得湯反劇者屬上焦也〔屬陽明〕
少陰病吐利手足逆冷煩躁欲死者吳茱萸湯主之乾嘔吐涎沫頭痛者吳茱萸湯主之
〔屬少陰〕
人參〔一兩去蘆〕、吳茱萸〔一兩六錢五分湯洗三遍〕
右剉如麻豆大每服四錢生薑四片棗子一枚以水二盞半煎至八分去滓分二服</p>
<p>豬膚湯〔一百一〕少陰下利咽痛胸滿心煩豬膚湯〔屬少陰〕
豬膚〔二兩陸錢半〕
右一味以水二大白盞半煮取一盞許去滓加白蜜一合半白粉一合相和溫服</p>
<p>桔梗湯〔一百二〕少陰病二三日咽痛與甘草湯不差與桔梗湯〔屬少陰〕
桔梗〔一兩〕、甘草〔二兩炙〕
右剉如麻豆大每服抄五錢匕水一盞半煎至八分去滓溫分再服</p>
<p>半夏散及湯〔一百三〕少陰病咽中痛半夏散及湯〔屬少陰〕
半夏〔湯洗〕、桂枝〔去皮〕、甘草〔炙〕
右等分各別搗篩已令和治之每服三錢水一大盞煎至八分令冷少少嚥之</p>
<p>苦酒湯〔一百四〕少陰病咽中傷生瘡不能語言聲不出者苦酒湯主之
半夏〔洗碎如棗核十四枚〕、雞子〔一枚去黃內苦酒著雞子殼中〕
右二味內半夏著苦酒中以子殼置刀環中安火上令二三沸去滓少少含嚥之不差再
服</p>
<p>真武湯〔一百五〕太陽病發汗汗出不解其人仍發熱心下悸頭眩身瞤動振振欲
擗地者真武湯主之〔屬太陽〕少陰病二二日不已至四五日腹痛小便不利四肢沈重
疼痛自下利者此為有水氣其人或咳或小便利或下利或嘔者真武湯主之〔屬少陰〕
茯苓〔三分小便利者去茯苓〕、芍藥〔三分下利者去芍藥加乾薑二分〕、白朮〔二
分〕、附子〔一枚炮去皮破八片用二片嘔者去附子加入生薑三兩〕
若咳者加五味子三分細辛一分乾薑一分
右剉如麻豆大每服抄五錢匕生薑四片水一盞半煎至八分去滓溫服日進三服</p>
<p>烏梅丸〔一百六〕傷寒脈微而厥至七八日膚冷其人躁無暫安時者此為臟厥片蚘厥
也蚘厥者其人當吐蚘令病者靜而復時煩者此為臟寒蚘上入其膈故煩須臾復止得
食而嘔又煩者蚘聞食臭出其人常自吐蚘蚘厥者以烏梅丸主之〔屬厥陰〕
烏梅〔七十五枚〕、細辛〔一兩半〕、乾薑〔二兩半〕、黃連〔四兩〕、當歸〔一
兩〕、附子〔一兩半炮去皮〕、蜀椒〔出汗一兩〕、人參〔一兩半〕、桂枝〔一
兩半去皮〕、黃蘗〔一兩半〕
右十味異搗篩合治之以苦酒漬烏梅一宿去核蒸之五升米下飯熟杵成泥和藥令相
得內臼中與蜜杵二千下桐子大先食飲服十丸日進三服稍加至二十丸禁生冷滑物
等</p>
<p>乾薑黃芩黃連人參湯〔一百七〕傷寒本自寒下醫復吐下之寒格更逆吐下若食入口
即吐乾薑黃芩黃連人湯主之〔屬厥陰〕
乾薑〔三分炮〕、黃芩〔三分〕、黃連〔三分〕、人參〔三分〕
右剉如麻豆大每服抄五錢水一盞半煎至八分去滓溫服</p>
<p>白頭翁湯〔一百八〕熱利下重者白頭翁湯主之下利欲飲水者以有熱也白頭翁湯〔以
上屬厥陰〕
白頭翁〔一兩〕、黃蘗〔一兩半〕、秦皮〔一兩半〕、黃連〔一兩半〕
右剉如麻豆大分五服以水二大盞煎至八分去滓溫服不差再服</p>
<p>赤石脂禹餘糧湯〔一百九〕傷寒服湯藥下利不止心下痞鞭服瀉心湯已復以他藥下
之利不止醫以理中與之利益甚理中治中焦此利在下焦赤石脂禹餘糧湯主之復不
止者當利其小便〔屬太陽〕
赤石脂〔四兩〕、禹餘糧〔四兩〕
右剉碎每服抄五錢匕水一盞半煎至八分去滓溫服</p>
<p>旋復代赭湯〔一百十〕傷寒發熱若吐若下解後心下痞鞭噫氣不除者旋復代赭湯主
之〔屬太陽〕
旋覆花〔三分〕、人參〔半兩〕、代赭石〔一分〕、甘草〔三分炙〕、半夏〔三
分湯洗〕
右剉如麻豆大每服抄五錢匕生薑四片棗子一枚煎至八分去滓溫服</p>
<p>瓜蔕散〔一百十一〕病如桂枝證頭不痛項不強寸脈微浮胸中痞鞭氣上衝喉咽不得
息者此為胸有寒也當吐之宜瓜蔕散主之〔屬太陽〕
瓜蔕〔熬黃〕、赤小豆〔各半兩〕
右各搗篩已合治之取一錢匕豉一合湯七合先漬之須臾煮作稀糜去滓取汁和散溫
頓服不吐少少加得吐乃止諸亡血虛家不可與之</p>
<p>蜜煎導湯〔一百十二〕陽明病自汗出若發汗小便自利者此為津液內竭雖鞭不可攻
之當須自欲大便宜蜜煎導而通之若土瓜根及大豬膽汁皆可為導
蜜〔四兩〕
右一味內銅器中微火煎之稍凝如飴狀攪之勿令焦著欲可丸捻作挺如指許長二寸
當熱時急作令頭銳內穀道中以手急抱欲大便時乃去之
豬膽汁方
用大豬膽一枚瀉汁和法醋少許以灌穀道中如有一食頃當大便</p>
<p>燒褌散〔一百十三〕傷寒陰易之為病其人身體重少氣少腹裏急或引陰中拘攣熱上
衝胸頭重不欲舉眼中生花膝脛拘急者燒褌散主之婦人褌襠燒灰
右一味以水和服方寸匕小便利陰頭腫即愈
活人書卷十五終</p>

<h1>增注類證活人書卷十六</h1>
<p>此一卷載雜方大率仲景證多而藥少使皆如仲景調理既正變異不生則麻黃桂枝青
龍用之而有餘以後世望聖人難矣仲景藥方缺者甚多至如陰毒傷寒時行溫疫溫毒
發班之類全無方書今採外臺千金聖惠金匱玉函補而完之凡百有餘道以證合方以
方合病雖非仲景筆削然皆古名方也譬猶周易恭同華嚴合論步馳騁不外乎聖人之
意又況俗學久矣一旦革之悉用古法即陽春白雪復生謗毀適足以杜絕治法今撥歸
經絡裁減湯劑參以雜方庶幾庸人易曉日就月將辛甘發散酸苦湧泄之術行即俗方
不革而自寢矣此余所以載雜方之意也又況五積散敗毒散升麻湯萎蕤湯之類縱治
不對病用之或差亦無所害載之卷末以俟采擇
升麻湯一治傷寒中風頭痛憎寒壯熱支體痛發熱畏寒鼻乾不得睡兼治小兒大人瘡
𤺋已發未發皆可服兼治寒暄不時人多疾疫乍暖脫著及暴熱之次忽變陰寒身體疼
痛頭重如石者
升麻、白芍藥、甘草〔炙〕、乾葛〔各等分〕
右剉如麻豆大每服五錢以水一盞半煎至八分去滓溫服若大段寒即熱服若熱即溫
服瘡疹亦准此服藥已身涼止藥小兒量度多少服如老兒喫去芍藥加柴胡一兩人參
半兩雪白芍藥一分</p>
<p>防風白朮牡蠣湯〔二〕治發汗多頭眩汗出筋惕肉瞤
防風〔獨莖者去蘆頭〕、牡蠣粉〔炒黃〕、白朮〔等分〕
右搗羅為細末每服二錢以酒調下米飲亦得日進二三服汗止便服小建中湯</p>
<p>李根湯〔三〕治氣上衝正在心端
半夏〔湯洗半兩〕、當歸〔一分〕、芍藥〔一分〕、茯苓〔一分〕、桂枝〔一兩〕、
黃芩〔一分〕、甘草〔炙一分〕、甘李根白皮〔二合〕
右剉如麻豆大服抄五錢匕生薑四片水一盞半煎至八分去滓溫服</p>
<p>大橘皮湯〔四〕動氣在下不可發汗發汗則無汗心中大煩骨節疼痛目運惡寒食則反
吐榖不得入先服大橘皮湯吐止後服小建中湯
橘皮〔一兩半去白〕、甘草〔半兩炙〕、人參〔一分〕、竹茹〔半升〕
右剉如麻豆大每服五錢生薑四片棗子一枚以水二鍾煎取一盞去滓分二服</p>
<p>橘皮竹茹湯〔五〕治噦逆
橘皮〔二兩〕、竹茹〔一升〕、甘草〔二兩炙〕、人參〔半兩〕、半夏〔一兩湯
洗〕
右剉如麻豆大每服五錢生薑六片棗子一枚以水二大盞煎至一盞去滓溫服日進三
服</p>
<p>生薑橘皮湯治乾嘔噦若手足厥冷者
橘皮〔四兩〕、生薑〔半斤〕
右剉如麻豆大水七盞煎至三盞去滓溫服一盞</p>
<p>陰旦湯〔六〕治傷寒肢節疼痛內寒外熱虛煩
芍藥〔二兩〕、甘草〔二兩炙〕、乾薑〔三兩炮〕、黃芩〔三兩〕、桂〔四兩〕
右剉如麻豆大每服抄五錢棗二枚水一盞半煎至八分去滓溫服日三夜二</p>
<p>陰毒甘草湯〔七〕治傷寒初得病一二日便結成陰毒或服藥六七日已上至十日變成
陰毒身重背強腹中絞痛咽喉不利毒氣攻心心下堅強短氣不得息嘔逆唇青面黑四
肢厥冷其脈沈細而疾仲景云此陰毒之候身如被杖喉咽痛五六日可治至七日不治
甘草〔炙〕、升麻、當歸〔各二分〕、雄黃〔一分〕、桂枝〔去皮二分〕、鱉甲
〔一兩半醋炙秤〕、蜀椒〔一分出汗閉口者及子去之〕
右剉如麻豆大每服抄五錢匕水一盞半煎至八分去滓服如人行五里頃更進一服溫
覆取汗毒當從汗出汗出即愈若未汗再作</p>
<p>白朮散〔八〕治陰毒傷寒心間煩躁四肢逆冷
白朮〔一兩〕、細辛〔一兩〕、附子〔一兩炮去皮臍用〕、桔梗〔一兩去蘆頭〕、
乾薑〔半兩炮製剉〕、川烏頭〔一兩炮裂去皮臍〕
右件藥搗為細末每服二錢以水一中盞煎至六分不計時候稍熱和滓頓服</p>
<p>附子散〔九〕治陰毒傷寒唇青面黑身背強四肢冷
附子〔三分炮裂去皮〕、桂心〔半兩〕、當歸〔半兩剉微炒〕、乾薑〔一分炮裂
剉〕、半夏〔一分湯洗七次去淜〕、白朮〔半兩〕
右件搗篩為細散每服三錢以水一中盞入生薑半分煎至六分去滓不計時候熱服衣
覆取汗如人行十里未汗再服</p>
<p>正陽散〔十〕治陰毒傷寒面青張口出氣心下硬身不熱只額上有汗煩渴不止舌黑多
睡四肢俱冷
甘草〔一分炙微赤剉〕、附子〔一兩炮裂去皮臍〕、麝香〔一錢細研入〕、乾薑
〔一分炮裂剉〕、皂莢〔一梴去皮塗酥炙令黃色去子〕
右件搗羅為細末每服二錢以水一中盞煎至五分不計時候和滓熱服</p>
<p>肉桂散〔十一〕治傷寒服冷藥過度心腹脹滿四肢逆冷昏沈不識人變為陰毒
肉桂〔三分去皴皮〕、赤芍藥〔一兩〕、陳橘皮〔一兩〕、前胡〔一兩去蘆頭〕、
附子〔一兩炮裂去皮臍〕、當歸〔一兩〕、白朮〔三分〕、高良薑〔三分剉〕、
人參〔一兩去蘆頭〕、吳茱萸〔半兩湯浸〕、厚樸〔三分去皮薑汁炙令香熟〕、
木香〔三分〕
右件搗為粗末每服四錢以水一中盞入棗子三枚煎至六分去滓不計時候稍熱頻服</p>
<p>回陽丹〔十二〕治陰毒傷寒面青手足逆冷心腹氣脹脈候沈細宜此治之硫黃〔半兩
細研入〕、木香〔半兩〕、蓽澄茄〔半兩〕、附子〔半兩炮裂去皮臍〕、乾薑〔一
分炮裂剉〕、乾蠍〔半兩〕、吳茱萸〔半兩湯浸七遍焙乾微炒〕
右件藥搗羅為細末酒煮麵糊為丸如梧桐子大每服不計時候以生薑湯下三十丸頻
服三服復以熱酒一盞投之以厚衣蓋取汗</p>
<p>返陰丹〔十三〕治陰毒傷寒心神煩躁頭痛四肢逆冷
硫黃〔五兩〕、太陰玄精石〔二兩另研〕、硝石〔二兩另研用〕、附子〔炮裂去
皮臍〕、乾薑〔炮裂剉〕、桂心〔已上各半兩〕
右件藥用生鐵銚先鋪玄精末一半次鋪硝石末一半中間下硫黃末又著消石蓋硫硫
黃都以玄精蓋上訖用小盞合著以三斤炭火燒令得所勿令煙出多急取瓦盆合著地
面四向著灰蓋勿令煙出直候冷取出細研如麵後三味搗羅為末與前藥同研令勻用
軟飯和丸如梧桐子大每服十五丸至二十丸煎艾湯下頻服汗出為度病重則三十丸
此方甚驗喘促與吐逆者入口便住又服此方藥三五服服之不退便於臍下一寸炙之
須是大段日夜不住手炙不限多少壯數炙之仍艾炷勿令小小則不得力若其人手足
冷小腹硬即須更於臍下兩邊各一寸各安一道三處臍下炙仍與當歸四逆湯并返陰
丹亦須頻服內外通透方得解退若遲慢即便死矣又若是陰證加以小便不通及陰囊
縮入小腹絞痛欲死者更於臍下二寸石門穴大段急炙之仍須與返陰丹當歸四逆加
吳茱萸生薑湯慎勿與尋常利小便藥也尋常利小便多是冷滑藥此是陰毒氣在小腹
所致也世有醫者見小便不通便用炒鹽及裹熱藥於臍下便熨欲望小便通緣陰氣在
小腹之間致被熱物熨著旡處出得即便奔上衝心往往有死者</p>
<p>天雄散〔十四〕治陰毒傷寒身重背強腹中㽲痛咽喉不利毒氣攻心心下堅強短氣
嘔逆唇毒面黑四肢厥冷其脈沈細而疾
天雄〔一兩炮裂去皮臍〕、麻黃〔半兩去根節〕、當歸〔半兩切微炒〕、白朮〔半
兩〕、肉桂〔一兩去粗皮〕、半夏〔半兩湯泡洗七次去滑〕、陳橘皮〔三分湯浸
去白瓤炒〕、乾薑〔三分炮〕、川椒〔一分去目及閉口者微炒去汗〕、厚樸〔一
兩去粗皮塗生薑汁炙令香熟〕
右件藥搗為粗末每服五錢以水一大盞入生薑半分棗子三枚煎至五分去滓不計時
候稍熱服如人行十里未汗再服
續添、正元散、退陰散〔出百問方〕</p>
<p>正元散治傷寒如覺傷寒吹著四肢頭目百骨節疼痛急煎此藥服如人行五里再服或
連進三服出汗立差若患陰毒傷寒入退陰散半錢同煎或傷冷傷食頭昏氣滿及心腹
諸疾服之無有不取效者
麻黃〔去節秤〕、陳皮、大黃〔生用〕、甘草〔炙〕、乾薑〔炮用〕、肉桂〔去
皮〕、芍藥、附子〔炮去皮用〕、茱萸〔湯洗焙炒〕、半夏〔洗各等分〕
右麻黃加一半茱萸減一半同為末每服一大錢水一盞生薑三片棗一枚煎至七分熱
服如出汗以衣被蓋覆切須候汗乾去衣被如是陰毒不可用麻黃免更出汗</p>
<p>退陰散治陰毒傷寒手足逆冷脈沈細頭痛腰重連進三服小小傷冷每服一字入正元
散內同煎入鹽一捻陰毒傷寒欬逆煎一服細細熱呷便止
川烏、乾薑〔各等分〕
右為粗末炒令轉色放冷再搗為細末每服一錢水一盞鹽一捻煎半盞去滓溫服</p>
<p>蔥熨法〔十五〕治氣虛陽脫體冷無脈氣息欲絕不省人及傷寒陰厥百藥不效蔥以索
纏如繩許大切去根及葉唯存白長二寸許如大餅餤先以火⿰日羽6一面令通熱又勿令灼
人乃以熱處搭病人臍連臍下其上以熨斗滿貯火熨之令蔥餅中熱氣⿰日羽7⿰日羽7入肌肉
中須預作三四餅一餅壞不可熨又易一餅良久病人當漸醒手足溫有汗即差更服四
逆湯輩溫其內昔曾有患傷寒冥冥不知人四體堅冷如石藥不可入用此遂差</p>
<p>葶藶苦酒湯〔十六〕治傷寒七八日內熱不解
苦酒〔半醋是也一升半〕、生艾汁〔半升無生艾煮熟艾汁或用艾根搗取汁用〕、
葶藶〔熬杵膏一合〕
右煎取七合作三服</p>
<p>陽毒升麻湯〔十七〕治傷寒一二日便成陽毒或服藥吐下之後變成陽毒腰背痛煩悶
不安面赤狂言或走或見鬼或下利脈浮大數面赤斑斑如錦紋喉咽痛下膿血五日可
治七日不可治也
升麻〔二分〕、犀角屑〔一分〕、射干〔一分〕、黃芩〔一分〕、人參〔一分〕、
廿草〔一分〕
右剉如麻豆大以水三升煎取一升半去滓飲一湯盞食頃再服溫覆手足出汗汗出則
解不解重作</p>
<p>大黃散〔十八〕治陽毒傷寒未解熱結在內恍忽如狂者
川大黃〔一兩半切〕、桂心〔三分〕、甘草〔一兩炙微赤〕、川芒硝〔二兩〕、
木通〔一兩切〕、大腹皮〔一兩切〕、桃仁〔二十一枚湯浸去皮尖雙仁麩炒令微
黃〕
右件搗為粗末每服四錢以水一中盞煎至六分去滓不計時候溫服以通利為度</p>
<p>梔子仁湯〔十九〕治陽毒傷寒壯熱百節疼痛
梔子仁〔一兩〕、柴胡〔一兩半去苖〕、川升麻〔二兩〕、黃芩〔二兩〕、赤芍
藥〔一兩〕、大青〔一兩〕、石膏〔二兩〕、知母〔一兩〕、甘草〔半兩炙赤剉〕、
杏仁〔二兩湯浸去皮尖雙仁者麩炒微黃〕
右件搗為麤末每服抄四錢以水一中盞入生薑半分豉一百粒煎至六分去滓不計時
候溫服</p>
<p>黑奴丸〔二十〕時行熱病六七日未得汗脈洪大或數面赤目瞪身體大熱煩躁狂言欲
走大渴甚又五六日已上不解熱在胸中口噤不能言為壞傷寒醫所不治為死或人精
魂已竭心下纔暖發開其口灌藥下咽即活兼治陽毒及發斑
大黃〔二兩〕、釜底煤〔研入〕、黃芩、芒硝、灶突墨〔研入〕、梁上塵、小麥
奴〔各一兩〕、麻黃〔去節泡一二沸焙乾秤三兩〕
右件搗羅為細末煉蜜為丸如彈子大以新汲水研下一丸渴者但與冷水盡足飲之須
臾當寒寒竟汗山便差若日移五尺不汗依前法服一丸差即止須微利小麥奴乃小麥
未熟時叢中不成麥捻之成黑勃是也無此亦得此藥須是病人大渴倍常燥盛渴者乃
可與之不渴若與之翻為禍耳</p>
<p>五積散〔二十一〕治陰經傷冷脾胃不和及感寒邪
枳殼〔五兩麩炒令色黃熟〕、官桂〔去皮二兩〕、厚樸〔三兩去皮淨〕人參〔二
兩〕、吳白芷〔四兩洗淨焙乾〕、白茯苓〔三兩〕、芍藥〔三兩洗淨〕、當歸〔三
兩洗〕、麻黃〔去節三兩〕、半夏〔三兩湯洗七遍〕、川芎〔二兩〕、陳橘皮〔八
兩洗不去穰〕、甘草〔二兩半〕、乾薑〔三兩〕、蒼朮〔二十四兩新者淨洗焙乾〕、
桔梗〔十二兩緊實白者洗淨焙乾〕
右件除枳殼肉桂外其餘並一處生搗為粗末分作六分於大鑊內用文武火炒令黃熟
不得焦用紙攤於板床候冷八前件枳殼官桂未一處和勻入瓷合盛每服二錢水一盞
生薑二片同煎至七分去滓服傷寒入蔥白一莖豆豉七粒同煎連服出汗或脾胃不和
內傷冷食渾身疼痛頭昏無力胸膈不利喫食不下氣脈不和四肢覺冷至晚心躁困倦
即入鹽少許同煎或是陰經傷寒手足逆冷或睡裡虛驚及虛汗不止脈細疾面青嘔逆
更宜入附子同煎加減多少並在臨時</p>
<p>霹靂散〔二十二〕治陰盛隔陽煩躁不飲水
附子一枚及半兩者炮熟取出用冷灰培之去皮臍為粗末真臘茶一大錢細研同和分
二服每服用水一盞煎六分臨熟入蜜半匙放溫冷服之須臾躁止得睡汗出即差</p>
<p>火焰散〔二十三〕治傷寒惡候
舶上硫黃、黑附子〔去皮生用〕、新臘茶〔已上各一兩為細末〕
右先用好酒一升調藥分大新碗五口中於火上攤蕩令乾合於瓦上每一碗下燒熟艾
一拳大以瓦搘起無令火著直至煙盡冷即刮取卻細研入磁合盛每服二錢酒一盞共
煎七分有火焰起勿訝傷寒陰毒者四肢冷脈沈細或吐或瀉五心躁煩胸中結硬或轉
早伏陽在內湯水不得下或無脈先喫一服如吐卻更進一服後心中熱其病已差下至
臟腑中表未解者渾身壯熱脈氣洪大便宜用發表藥或表解者更不發熱便得眠睡渾
身有汗方可用調氣湯散如服此藥二服不應勿治之也</p>
<p>丹砂丸〔二十四〕治傷寒陰陽二毒相伏危惡形證
舶上硫黃、水銀、太陰石、太陽石、玄精石〔已上各一兩研〕、硝石〔半兩〕
右件藥為末先用無油銚子以文武火炒下諸藥末令勻如灰色研如粉麵生薑自然汁
浸蒸餅為丸如菉豆大每服五丸龍腦牛黃生薑蜜水下壓躁也若陽毒棗湯下陰毒荏
湯下不得於屋底炒
增注類證活人書卷十六終</p>

<h1>增注類證活人書卷十七</h1>
<p>五味子湯〔二十五〕治傷寒喘促?伏而厥人參〔一分〕、五味子〔半兩〕、麥
門冬〔去心一分〕、杏仁〔去皮尖一分〕、橘皮〔去白一分〕右剉如麻豆大八生
薑十片棗子三枚以水三大白朗煎至一盞半去滓分二服豭鼠糞湯〔二十六〕療傷寒
病後男子陰易方＠〔一大把〕、豭鼠糞〔十四枚〕右二味以水二升煎取半升去滓
再煎二沸溫溫盡服必有＠汗出為效未汗再作服亦理諸般勞復鼠屎兩頭尖者是也
竹皮湯〔二十七〕療交接勞復卵腹中絞痛欲絕刮竹青皮〔一升〕右一味以水三升
煮一升半絞去滓分服立愈續添乾薑湯〔出百問方〕療婦人得溫病雖差平復未滿一
百日不可與交合交合為陰易之病病必拘急手足拳皆死丈夫病以傷婦人名為陽易
速當療之可差滿一百日不可療也宜令服此藥乾薑〔一分炮〕，右剉如麻豆大水二
盞煎至六分溫服汗出得解止手足伸遂愈續添青竹茹湯出百問方婦人病未平復因
有所動致熱氣上衝?手足拘急搐搦如中風狀方栝樓根〔無黃根者三兩〕、青竹茹
〔刮半升淡竹者〕右以水二升半煮取一升二合去滓溫溫作二三服喫立有效續添當
歸白朮湯〔出百問方〕婦人未平復因有所動小腹急痛腰胯疼四肢不任舉身無熱發
者白朮〔一分〕、當歸〔一分〕、桂枝〔一分去皮〕、附子〔一枚破分八川去皮〕、
生薑〔半兩〕、甘草〔一分炙〕、芍藥〔一分〕、人參〔一分〕、黃蓍〔一分蜜
炙〕右剉如麻豆大以水三升煮取一升半去滓通口服一湯盞食頃再服一湯盞服微汗
便差知母麻黃湯〔二十八〕傷寒差後或十數日或半月二十日終不惺惺常昏沈似失
精神言語錯謬又無寒熱醫或作鬼崇或作風疾多般治不差或朝夕潮熱頰赤或有寒
熱似瘧者是發汗不盡餘毒在心胞終之間所致知母〔一兩半〕、麻黃〔去節〕、甘
草〔炙〕、芍藥、黃芩〔各半兩〕、桂枝〔去皮半兩盛暑可減作一分〕右剉如麻
豆大每服抄五錢以水一盞半煎八分去滓溫服半日可相次二三服溫服令汙若心煩
不眠欲飲水當稍稍與之令胃中和即愈?汙須再服之鱉甲散〔二十九〕傷寒八九日
不差夕曰壞傷寒不能治者宜此療之升麻、前胡〔去蘆〕、烏梅〔去核〕、枳實〔麩
炒去白〕、犀角〔鎊〕、黃芩〔各半兩〕、生地黃〔切兩合〕、甘草〔一分炙〕、
鱉甲〔去裙半醋炙赤黃杵碎用半兩〕右剉如麻豆大每服抄五錢匕水一盞半煎至八
分去滓溫服人參順氣散〔三十〕治傷寒頭疼增寒壯熱四肢疼痛麻?〔去節秤一兩
半〕、乾葛〔一兩〕、白朮〔一兩〕、甘草〔一兩炙〕、桔梗〔去蘆一兩〕、人
參〔一兩〕、白薑〔半兩炮〕、香白芷〔一兩〕右搗羅為細末每服三錢水一大盞
生薑三片?白二寸煎至八分通口服如要出汙連進二服蒼茯散〔三十一〕治傷一二
日頭疼發熱增寒身體疼痛麻黃〔一兩湯洗過焙乾秤〕、蒼朮〔半兩米泔浸去皮切〕、
石膏〔一兩?〕、桔梗〔半兩〕、山茵蔯〔半兩去梗〕、甘草〔半兩炙〕右為細
末每服二錢水一盞至八分連服出汙麻葛根湯〔三十二〕治傷寒一日至二日頭項及
腰脊拘急疼痛渾身煩熱惡寒麻黃〔用沸湯泡一二次焙乾秤〕、芍藥〔各三兩〕、
乾葛〔四分〕、?白〔七莖〕、豉〔一合〕右剉如麻豆大每服四錢水一盞半煎一
中盞去滓溫服服了以厚衣蓋覆如人行四五里間再服良久如未得汙出更煮?粥少許
熱投之取汙敗毒散〔三十三〕治傷風溫疫風濕頭目昏眩四肢痛憎寒壯熱項強目睛
疼尋常風眩拘倦風痰皆服神效羌活〔洗去土〕、獨活〔去蘆〕、前胡〔去蘆〕、
柴胡〔去苖〕、芎窮、枳瞉〔麩炒去穰〕、白茯苓〔去皮〕、桔梗〔去蘆頭〕、
人參〔巳上各一兩〕、甘草〔半兩炙〕、右件搋羅為末每服三錢八生薑二片水一
盞煎七分或沸湯點亦可老人小兒亦宜日三二服以知為度瘴煙之地或溫疫?行或人
多風痰或處卑濕腳弱此藥不可闕也獨活散〔三十四〕治傷風溫瘴等疾羌活〔去蘆
頭〕、獨活〔去蘆頭〕、人參、細辛〔去＠土華陰者佳〕、白茯苓〔去皮〕、枳?
〔去心麩炒通黃用〕、防風〔去蘆〕、黃芩〔細堅者〕、麻黃〕、沸湯泡三次焙
乾秤〕、甘草〔細剉炒赤〕、蔓荊子、甘菊花〔巳上各一兩〕、石膏〔水飛過二
兩〕，右十三味搗羅為末每服三錢水一盞生薑三片薄荷四五葉同煎至七分去滓微
熱呷如年高者以川芎代黃芩桂枝石膏湯〔三十五〕治傷寒三日外與諸湯不差?劫
仍數邪氣猶在經終未八臟腑者桂枝石膏湯上方可夏至後代桂枝證月若加麻黃去
節半兩可代麻黃青龍湯用之也有汗?緩為桂枝證無汗?緊為麻黃青龍證桂枝〔半兩
去皮〕、石膏〔二兩碎〕、黃芩〔半兩〕、甘草〔半兩〕、梔子〔四枚小者可用
八枚〕、白藥子、升麻〔三分〕、乾葛〔三分〕、右剉如麻豆大每服抄五錢匕生
薑四片水一盞半煎取八分去滓食頃再服若得汗即停後服梔子升麻湯〔三十六〕治
冕發傷寒三月至夏為晚發傷寒三月至夏為晚發梔子〔十枚切碎〕、升麻〔一兩半〕、
生地黃〔半斤切碎用〕、柴胡〔去蘆〕、石膏〔各二兩半〕、右剉如麻豆大每服
抄五錢匕水一盞半煎至八分去滓頻服病不解更作若頭面赤去石膏用乾葛二兩無
地黃用豉代之橘皮湯〔三十七〕治傷者痰逆惡寒甘草〔半兩〕、人參〔一分〕、
陳橘皮〔去白二兩〕右為粗末每服五錢用青新季竹輕輕刮上面青茹一團薑四片棗
一枚水一盞半煎至八分去滓熱服如不惡寒即宜竹葉湯解肌湯〔三十八〕治傷寒溫
病天行頭痛壯熱葛根〔一兩〕、黃芩〔半兩〕、芍藥〔半兩〕、甘草〔一分炙〕、
桂心〔一分〕、麻黃〔三分去節湯泡一二沸焙乾用〕右六味剉如麻豆大每服抄五
錢匕水一盞半棘者子一枚煮取八分去滓日三服三四日不解?浮者宜重服發汗?沈
實者宜下之白虎加桂湯〔四十〕治瘧疾但熱不寒者，知母〔六兩〕、甘草〔炙二
兩〕、石膏〔一斤〕、石膏〔一斤〕、粳米〔二合〕、桂〔去皮秤三兩〕右剉如
麻豆大每服五錢水一盞半煎八分去滓服迆胡桂薑湯〔四十一〕治寒多微有熱或但
寒不熱亦治勞瘧之證，柴胡〔四兩〕、黃芩〔一兩半〕、桂枝〔一兩半去皮〕、
栝樓根〔二兩〕、牡蠣〔杵碎炒〕、甘草〔炙〕、乾薑〔各二兩〕、右七味剉如
麻豆大每服抄五錢水一盞半煎至一盞去滓溫服初服微煩汗出愈瘧母煎〔四十
二〕、治久瘧不愈結為癥敧寒熱鱉甲〔十二分炙〕、黃芩〔三分〕、烏扇〔三分
燒存性用〕、柴胡〔去苖六兩〕、鼠婦〔三分炒〕、乾薑〔泡三分〕、大黃〔三
分〕、芍藥〔五分〕、分肉桂〔三分去皮〕、葶藶〔二分炒〕、石葦〔二分去毛〕、
紫葳〔三分〕、人參〔一分〕、厚樸〔三分炙〕、牡丹皮〔五分〕、瞿麥〔一分〕、?
蟲〔五分炒〕、阿膠〔炒〕、蜂窠〔各四分炒〕、朴硝〔十二分〕、蜣螂〔六分
炙〕、半夏〔湯洗一分〕、桃仁〔二分去反尖〕，右搗羅為末鍜?下＠一斗清酒
酒一斗五升浸＠候酒盡一半著鱉用於中煮令泛爛如膠漆絞取汁內諸藥煎為丸如
梧桐子大空心七丸日三服有一方無鼠婦朴硝加海灌三分大一戟一分袪邪丸〔四十
三〕治瘧疾?浮大寒熱住來用此吐之衛州書云瘧寒多熱少者痰多也然寒多熱少而?
浮則痰無疑矣可吐之也若?犀微者惡寒瘧耳宜用柴胡桂薑湯恆山、甘草〔炙〕、
大黃、知母〔各二兩〕、麻黃〔四兩去節湯泡二沸焙乾秤用〕右搗羅為末煉蜜為
丸如梧桐子大每服十五丸面向東清淨水吞下豬膽雞子湯〔四十四〕治傷寒五六日
斑出者豬膽〔二合〕、雞子〔一枚〕、苦酒〔三合〕右三味和合煎三沸強人盡服
＠人煎六七沸服汗出即差萎蕤湯〔四十五〕、治風濕兼療冬溫及春月中風傷寒發
熱頭眩痛喉咽乾舌強?內疼痞滿腰背強萎蕤〔三分〕、石膏〔一兩杵碎〕、白薇
〔半兩〕、麻黃〔半兩湯泡焙乾秤〕、川芎〔半兩〕、葛根〔半兩生者可用二兩
尤佳〕、大羌活〔去蘆半兩〕、甘草〔炙半兩〕、杏仁〔去皮尖雙仁者搥碎半兩〕、
青木香〔一分冬一兩始春用半兩炒〕右剉如麻豆大每服五錢水一盞半煎一盞日三
四服知母乾葛湯〔四十六〕治風濕身體灼熱甚者知母〔三錢〕、乾葛〔八錢〕、
石膏〔六錢〕、甘草〔二錢炙〕、黃芩〔二錢〕、木香〔二錢〕、升麻〔二錢委
蕤〔五錢〕、天南星〔二錢生〕、人參〔二錢〕、防風〔二錢〕、麻黃〔去節四
錢湯泡焙秤〕、杏仁〔二錢炒〕、川芎〔二錢〕、活〔二錢〕右剉如麻豆大每服
五錢水一盞半煎至一盞去滓服未知再服之栝樓根湯〔四十七〕治風溫加渴甚者栝
樓根〔三分〕、石膏〔二兩〕、人參〔半兩〕、防風〔半兩〕、甘草〔半兩炙〕、
葛根〔一兩半生用乾者只三錢〕、右剉如麻豆大每服抄五錢匕用水一盞半煎至一
中盞去滓溫服，漢防已湯〔四十八〕治風溫?浮身重汗出者漢防已〔四兩〕、甘
草〔二兩炙〕、黃蓍〔二兩蜜炙用〕、白朮〔三兩〕右剉如麻豆大每服五錢匕生
薑四片大棘一枚水一盞半煎取一中盞去滓飲訖仍坐被中汗出如蟲行或被?取其汗
老君神明散〔四十九〕白朮〔二兩〕、桔梗〔一兩〕、附子〔二兩炮去黑皮用〕、
烏頭〔四兩炮去皮臍〕、真華陰細辛〔一兩〕右五味搗粗篩縫絹＠盛帶之居間里
皆無病若有疫癘者溫酒服方匕覆取汗得吐即差右經三四日抄三寸匕以水二碗煮
令大沸分三服務成子螢火丸〔五十〕主辟疾疫惡氣百鬼虎狼蛇虺蜂蠆諸毒五兵白
刃盜賊凶害皆辟之螢火、鬼箭〔削取皮羽〕、蒺＠〔各一兩〕、雄黃、雌黃、礬
石〔各二兩燒汁蓋〕、羖羊角、鍜?＠、鐵錘柄〔八鐵處燒焦各一兩半〕、右九
味搗篩為散以雞子黃并丹雄雞冠一具和之如杏仁大作三角絹盛五丸帶左臂仍更
戶上續添、聖散子方〔此藥性溫若陽證有熱不可輕服之〕聖散子蘇內翰云昔嘗覽
千金三建散方於病無所不治而孫思邈特為著論以謂此方用藥節度不近人情至於
救急其驗特異乃知神物效靈不拘常制至理開感智不能知今予所謂聖子者殆此類
也自古論病惟傷寒為至危急表裡虛實日數證候應汗下之類差之亮釐輒至不救若
時毒流行用聖散子者一切不問陰陽之怠連服取差不可與傷寒比也若疾疫之行平
旦輒煮一＠不問老幼良賤各一大盞即時不入其間平居無病能空腹一服則飲食快
美百病不牛濟世衛家之寶也其方不知其所?出而故人巢君世寶之以治溫疫百不失
一予既得之謞居黃州連年大疫所全活者不可勝數巢君初甚惜此方指江水為?約不
傳人余切隘之以傳靳水道人龐安常龐以醫聞世又善著書故以之且使巢君之名與
此方聞不朽東坡居士序草豆＠〔十枚去皮麵裏炮〕、木豬苓〔去皮〕、石菖蒲、
茯茷、高良薑、獨活〔去蘆頭〕、附子〔炮去皮臍〕、麻黃〔去根節〕厚樸〔去
皮薑汁炙〕、?本〔去沙土〕、芍藥、枳?〔去穰麩炒〕、柴胡〔去蘆頭〕、白朮、
藿香、半夏〔薑製各半兩〕、甘草〔一兩炙〕右剉如麻豆大每服五錢水一盞半煮
取八分去滓熱服餘滓兩服合為一服重空心服之調中湯〔五十一〕治夏月初秋忽有
暴寒折於盛熱熱結於四肢則壯熱頭痛寒傷於胃則下利或血或水或赤壯熱迷悶?數
宜下之大黃〔去皮三分〕、葛根、黃芩、芍藥、桔梗〔去蘆〕、蒿本〔真者無則
以芎代之〕、茯苓〔去皮〕、白朮、甘草〔炙已上各半兩〕右剉如麻幵大每服于
公小一盞半煮取一中盞移時珃服之得筷利壯墏便歇小兒輩減與服之風秋夏旱熱
積日或有暴寒折之熱無可散喜摶著肌中作壯熱氣也胃為六腑之表最易為暴寒傷
之而下也虛冷人亦不壯熱但下利或霍亂也不宜服此少實人可服五石人喜壯熱商
與藥斷下則加熱喜悶而死矣亦不止便作痺熱毒壯熱甚不歇則刻是以宜調中湯下
和其胃氣也調中湯去大黃即治風溫證兼治陽病因下遂?熱利不止及傷寒不因下自
利表不解而?浮數者皆可去大黃煎之殊驗也射千湯〔五十二〕治初秋夏月暴雨冷
及天行暴其熱喜伏於內欬嗽曲折不可得氣息喉啞失聲乾嗽無唾喉中如哽射千〔二
兩〕、半夏〔五兩洗〕、杏仁〔三兩去皮尖雙仁炒〕、生薑〔四兩炮〕、甘草〔二
兩炙〕、紫苑〔二兩〕、肉桂〔二兩〕、枳實〔二兩炙〕、當歸〔二兩〕、橘皮
〔二兩〕、獨活〔二兩〕、麻黃〔二兩去節湯泡焙秤〕右剉如麻豆大每服五公匕
水一盞半前煎至八分去滓溫服半夏杜枝甘草湯〔五十三〕治伏氣之病謂非時有暴
寒中人伏氣於少陰經始不覺病旨月乃發?便微弱法先咽痛似傷寒非咽痺之病次必
下利始用半夏桂枝甘草湯主之次四逆散主之此病只二日便差古方謂之腎傷寒也
甘草〔炙〕、半夏〔湯洗〕、桂心，右等分剉如麻豆大每四錢匕水一盞半煎至七
分敦放冷少少含細嚥之八生薑四片煎服麻黃杏子薏苡甘草湯〔五十四〕病人一身
盡大疼發熱曰晡所刻者名風濕此病因傷於汗出當風或久傷取冷所致之也麻黃〔去
節秤湯泡二分〕、甘草〔一分炙〕、薏苡仁〔半兩〕、杏仁〔十枚去皮尖炒〕右
剉如麻豆大每服四錢匕水一盞半煎至八分去滓有微汗溫服避風防巳黃蓍湯〔五十
五〕治風濕?浮身重汗出惡風巳〔一兩〕、甘草〔半兩炙〕、白朮〔三分〕、?
著〔一兩一分去蘆〕右剉如麻豆大每服抄五金匕生大棘一枚水一盞半煎至人分去
滓溫服良久再服喘者加麻黃米兩胃中不和者加芍藥三分氣上衝者加桂枝三分不
有陳寒者加細辛三分服後當如蟲行皮中從腰下如冰後坐被上又以一被繞腰以下
溫令汗微汗差杏仁湯〔五十六〕療風濕身體疼痛惡風微腫桂心〔二兩〕、麻黃〔一
兩去節湯泡焙秤用〕、芍藥〔一兩〕、天門冬〔一兩去心〕、杏仁〔二十五枚去
皮尖雙仁炒〕右剉如麻豆大每服五錢匕生薑四片水一盞半煎至八分去滓溫服小續
命湯〔五十七〕治中風及腳氣痺弱不能轉側者又附子〔笁削去皮臍五錢〕、防風
〔一兩半〕、芍藥、白朮、人參、川芎、麻黃〔去節湯泡三次焙乾〕、防已、黃
芩、桂枝、甘草〔各一兩〕右剉如麻豆大每服五錢匕水一盞火煎至一盞去滓取八
分清汁入生薑汁再煎一二沸溫服日三夜二若柔?自汗者去麻黃夏間及病有熱者減
桂枝一半冬及始春去黃芩附朮散〔五十八〕傷寒手足逆冷筋?拘急不止項附朮散
〔五十八〕傷寒手足逆冷筋?拘急汗出不止項強直搖頭口噤附子〔一兩炮〕、白
朮〔一兩〕、川芎〔三錢〕、獨活〔半兩〕、桂心〔二錢〕右搗羅為末每服三錢
水一中盞棗子二枚同煎至五分溫服桂　白朮湯〔五十〕九治傷寒陰痙手足厥冷勇?
拘急汗出不止者，白朮、杜心、附子〔炮去皮臍〕、防風〔去蘆頭〕、芎藭、甘
草〔炙微赤各一兩五錢〕右剉如麻豆大以水二盞藥五錢生薑四片棘三枚同煎至八
分去滓溫服附子防風散〔六十〕治傷寒痙閉目合面手足厥逆筋?拘急汗出不止者，
白朮〔一兩〕、白茯苓〔三分〕、柴胡〔一兩半去苖〕、五味子〔一兩〕、乾薑
〔三分炮裂切〕、甘草〔三分炙微赤切〕、附子〔三分炮裂去皮臍〕、桂心〔半
兩〕、防風〔三分去盧頭〕右件藥搗篩粗散每服三錢以水一盞入生薑四片煎至六
分去滓不計時候溫服八物白朮散〔六十一〕治傷寒陰痙三日不差手足厥冷筋?拘
急汗不出恐陰氣內傷，白朮〔半兩〕、臼茯苓〔半兩〕、麻黃〔半兩去節泡三沸
焙〕、五味子〔半兩〕、桂心〔三分〕、高良薑〔一分〕、活〔牛兩〕、附子〔三
分炮裂去皮臍〕右件藥搗篩粗散每服四錢以水一大盞入生薑四片煎至五分去滓不
計時候溫服柴胡半夏湯〔六十二〕治痰熱頭疼利膈除煩悶手足煩熱榮衛不調肢節
拘倦身體疼痛嗜?少力飲食無味兼治五飲消痰癖柴胡〔八兩〕、人參〔三兩〕、
半夏〔二兩半洗〕、甘草〔三兩炙〕、黃芩〔三兩〕、白朮〔二兩〕、麥門冬〔三
兩去心〕右剉如麻豆大每服抄五錢匕水一盞半生薑五片棗子二枚煎至八分去滓溫
服金沸草散〔六十三〕治傷寒中脘有痰令人壯熱頭痛項筋緊時發寒熱怕類傷風但
不頭痛為異耳前胡〔三兩〕、荊芥〔四兩〕、半夏〔一兩淨洗薑汁浸〕、赤勺藥
〔二兩〕、細辛〔一兩〕、甘草〔一兩炙〕、旋復花〔三兩〕右件搗羅為末每服
二錢水一盞生薑五片棗子一枚同煎至六分去滓熱服未知再服。
增注類證活人書卷十七終。</p>

<h1>增注類證活人書卷十八</h1>
<p>大半夏湯〔六十四〕治痰飲及脾胃不和半夏不拘多少如法湯洗了薄切乾焙每遇膈
間有寒痰用半夏白茯苓生薑各一分切水二盞半煎至一盞濾去滓臨睡溫呷如有熱
痰加炙甘草一分如脾胃不和去甘草入陳橘皮一分同煎越婢湯〔六十五〕治風痺腳
弱石膏〔四兩〕、附子〔一兩炮去皮臍〕、白朮〔二兩〕、甘草〔一兩炙微赤〕、
麻黃〔三兩去節湯泡焙乾〕右入剉如麻豆大每服四錢以水一盞半生薑三片棘子一
枚煎至八分去滓服脾灼太〔六十六〕治老人津液少大便?及腳氣有風便結燥者大
黃〔二兩酒浸焙乾〕、厚樸〔刮去皮用薑汁炙〕、枳?〔麮炒去穰〕、白芍藥〔巳
上各半兩〕、麻子仁〔一兩半微炒〕、杏仨〔去皮尖麮炒三分〕右為細末煉蜜和
杵千下丸如梧桐子大每服二十丸溫水下不拘?候未知加五丸十丸止下利服糜粥將
理治溫疫時氣有積食者〔六十七〕巴豆〔新好者一兩輕搥去皮以急流水約二?一
宿然後更煮三五十沸後冷＠出去心膜以帛子拭去水然後研如膏用厚紙十數重裏
以重物捍去油〕、五靈脂〔二分黑色者為上〕、杏仁〔半兩燒過後研入藥再研〕、
大戟〔半兩生用去皮裏面如粉白者為妙〕、荊三稜〔半兩生用〕、豆豉〔二兩須
要新軟者為妙不得令曬乾與巴豆膏同研勻細〕右三味為極?末方始入巴豆豆豉研
勻後入杏仁更研令勻細別入飛羅麵半匙以并花水調如糊漸次拌藥搜和得所入臼
中搗三二千下丸如菉豆大曬乾入?合內頻曬或微火焙亦得如遇傷寒有食積者?沈
結身體不熱即下之量患人臟腑虛實加減丸數服用煎薑棘湯吞下取微利為度不可
太過溏泄身下庂則為痞氣結?若病在上可吐者同生薑乾嚼三五丸神功丸〔六十八〕
治三焦氣壅心腹痞悶六腑風熱大便不通津液內枯大腸乾?裡急後重或下鮮血痰唾
稠＠氣下流腰疼腳重臍下脹痛溺赤如金大黃〔三兩〔、人參〔半兩〕、麻子仁〔五
兩另研〕、訶子皮〔炮取二兩〕右杵研為細末煉蜜為丸如梧桐子大每服二十丸溫
水下日三服以通為度產後大便秘者每服十丸米飲下五柔丸〔六十九〕治老人虛人
腳氣亡津液虛秘大便結調補三焦大黃〔四兩〕、前胡〔一兩〕、半夏〔洗七次〕、
蓯蓉〔酒浸〕、芍藥、茯苓〔去皮〕、細辛、當歸、葶＠〔炒各半兩〕右搗羅為
細末煉蜜為太如梧桐子大溫水下二十九丸以通利為度大三脘散〔七十〕治三伙氣
逆?膈虛痞兩?痛面手浮腫大便秘?兼治腳氣獨活〔一兩〕、白朮〔三分〕、甘草
〔三分微炙〕、乾木瓜〔切焙乾秤一兩〕、紫蘇〔一兩〕、大腹皮〔一兩炙黃用〕、
陳橘皮〔三分〕、沈禾〔一兩〕、木香〔三分〕、川芎〔三分〕、?榔〔三分〕
右十一味同一處杵為粗散每劑秤一兩水二盞同煎至一盞去滓分二服帶溫服取便
利為效如能臨晚常進半劑依法煎服即腹臟調和風氣人多秘滯數宜服之未利者依
去煎服此藥極不虛人氣經驗多矣腳氣心腹氣悶大便秘滯者良?榔散〔七十一〕治
腳腫橘葉〔一大握〕、沙木〔一握〕、小便〔小盞〕、酒〔半盞同已上藥煎〕右
煎數沸調?榔末二錢食後服薏苡仁酒法〔七十二〕治腳痺薏苡仁、牛膝〔各二兩〕、
海桐皮、五加皮、獨活、防風、杜仲〔薑汁炙已上各一兩〕、白朮〔半兩〕、枳?
〔一兩炒〕、生乾地黃〔二兩半〕右剉為?末以生絹袋內無＠酒五升浸春夏秋冬
二七日夏月盛熱分作數劑逐旋浸酒每日空　溫服一盞或半盞日三四服常令酒氣
醺醺不絕久服覺板膚下如數百條蟲行即風濕氣也木瓜散〔七十三〕治腳氣大腹皮
〔一枚〕、紫蘇〔一分〕、乾木瓜〔一分〕、甘草〔一分炙〕、木香〔一分〕、
羌活〔一分〕右細剉為散分作三服每服用白水一盞煎至半盞去滓涌口服?豉湯〔七
十四〕治傷寒一一日頭項腰背痛惡寒?緊無汗者此湯主之豆豉〔二大合〕、?白〔十
五莖〕、麻黃〔四分去節〕、乾葛〔八分〕右件以水二升先煎麻黃六七沸掠去白
沫乾葛煎二十餘沸下豉煎取八大合去滓分二次溫服如人行五六里服訖良久煮?豉
湯熱喫即取汗連鬚?白湯〔七十五〕治傷寒己發汗或未汗頭疼如破生薑〔二兩〕、
連鬚?白〔寸切半升〕右以水二升煮一升去滓分作二三服服此湯不差者服葛根?
白湯葛根?白湯〔七十六〕治頭疼不止葛根、芍藥、知母〔各半兩〕、?白〔一把〕、
川芎〔一兩〕、生薑〔一兩〕右剉如麻豆大水三升煎一升火去滓每服一湯盞雄鼠
屎湯〔七十七〕治勞復梔子〔十四枚劈〕、枳?〔三枚炒〕、雄鼠屎〔二七枚即
兩頭尖〕右為粗末每服四錢水一盞半入?竹二寸香豉三十粒同煎一盞分作二服勿
令病人知鼠屎黃芩芍藥湯〔七十八〕治鼻?黃芩〔三分〕、芍藥、甘草〔炙各半
兩〕右為粗末每服三錢水一盞煎至六分去滓溫服酒蒸黃連丸〔七十九〕治者毒伏
深累取不差無藥可治伏暑發渴者此方尤妙黃連〔四兩以無＠好酒浸面上約一寸以
重湯熬乾〕右搗羅為細末糊為丸如梧桐子大?水下三五十丸?膈涼不渴為驗茅花湯
〔八十〕治鼻?不止茅花一大把水三盞煎濃汁一盞分作二服即差如無花以根代之
枳實理中丸〔八十一〕治傷寒結?欲絕心膈高起手不得近者此治之茯苓〔二兩〕、
人參〔二兩〕、枳實〔十六片麩炒〕、白朮〔二兩〕、乾薑〔二兩炮〕、甘草〔二
兩炒〕右搗羅為細末煉蜜為丸如雞子黃大每服一丸熱湯連進二三服?中豁然渴者
加栝樓根二兩下利者加牡蠣二兩煆之小半夏加茯苓湯〔八十二〕治諸嘔噦心下堅
痞膈間有水痰眩悸者半夏〔五兩湯浸洗七遍〕、白茯苓〔三兩去皮〕右剉如麻豆
大每服半兩水三盞煎至一盞秤生薑四錢取自然汁投藥中更煎兩沸熱服不拘?桔梗
枳?湯〔八十三〕治傷寒痞氣?滿欲絕桔梗、枳?〔麩炒去穰各一兩〕右剉如麻豆
大以水二盞煎至一盞去滓分二服赤茯苓湯〔八十四〕治傷寒嘔噦心下滿?膈間宿
有停水頭眩心悸赤茯苓〔一兩〕、芎藭〔半兩〕、半夏〔半兩湯洗七遍去滑〕、
人參〔一兩去盧頭〕、白朮〔半兩〕、陳橘皮〔丌兩湯浸去白穰焙〕右件藥搗羅
為粗末每服四錢水一盞半生薑五川煎至七分去渣溫不拘時候，香薷散〔八十五〕
治陰陽不順清濁相干氣射中焦名為霍亂此皆由飽食腥膾復啖乳酪海陸百品無所
不飺多飲寒漿眠?冷席風冷之氣傷於脾胃諸食結而不消陰陽二氣壅而不反陽氣欲
降陰氣欲升陰陽交錯變成吐利不巳百?昏亂榮衛俱虛令搏於肋令轉筋宜服此方厚
樸〔去皮二兩〕、香薷〔穗一兩半〕、黃連〔二兩二味八生薑四兩同杵炒令色用〕、
一方有白扁豆尤良右搗為粗末每服三錢水一盞酒米盞同煎至七分去滓用新汲水
頻頻浸換令極冷頓服之藥冷則效速也仍煎服時不得犯鐵器慢火煎之兼治非時吐
利霍亂腹中撮痛大渴煩躁四肢逆冷冷汗自出兩腳轉筋痛不可忍者須并中沈令極
冷頓服之乃有神效犀角地黃湯〔八十六〕治傷寒及溫病應發汗而不發汗內有瘀血
鼻?吐血面黃大便黑此方主消化瘀血兼治瘡疹出得太盛以此解之芍藥〔三分〕、
生地黃〔半斤〕、牡丹皮〔去心一兩〕、犀角〔一兩屑如無以升麻代之〕右剉如
麻豆大每服五錢匕水一盞半煎取一盞有熱如狂者加黃芩二兩其人?大來遲腹不滿
自言滿者為無熱更不用黃芩也黃連解毒湯〔八十七〕治時疾三日已汗解或因飲酒
復刻苦煩悶乾嘔口燥呻吟錯語不得?黃連〔三分〕、黃?〔半兩〕、黃芩〔一兩〕、
梔子〔四枚劈〕右剉如麻豆大每服五錢水一盞半煎取一湯盞去滓服未知再服進粥
以此漸差外臺云凡大熱盛煩嘔呻吟錯語不得眠皆傳此方諸人用之亦效此直解熱
毒除酷熱不必飲酒刻者酸棗湯〔八十八〕治傷寒吐下後必煩乏氣晝夜不眠酸棗仁
〔四升〕、甘草〔一兩炙〕、知母〔二兩〕、茯苓〔三兩去皮〕、川芎〔三兩〕、
乾薑〔三兩〕、麥門冬〔一升去心〕右為粗末每服四錢水一盞煎至七分去滓溫服
梔子烏梅湯〔八十九〕治傷寒復虛煩不得眠心中懊?梔子〔半兩〕、黃芩〔半兩〕、
甘草〔半兩炙微赤〕、柴胡〔一兩〕、烏梅肉〔十四枚微炒用〕右為粗末每服四
錢水一盞半生薑三片竹葉十四片豉五十粒煎至七分去滓溫服橘皮乾薑湯〔九十〕
治噦橘皮、通草、乾薑〔炮〕、桂心〔各二兩〕、人參〔一兩〕、甘草〔炙二兩〕
剉如麻豆大每服四錢水一盞煎至六分去滓溫服日進三服羌活附子散〔九十一〕治
欬逆羌活、附子〔炮〕、茴香〔微炒各半兩〕、木香、乾薑〔炮各大棗許大〕右
為細末每服二錢水一盞鹽一捻同煎一二十沸帶熱服一服即止半夏生薑湯〔九十
二〕治噦欲死生薑〔二兩切〕、半夏〔洗一兩一分〕右以水二盞煎至八分去柤分
二服黑膏〔九十三〕療毒發斑好豉〔一升〕、牛地黃〔半斤切〕右二味以豬膏二
勇合靈之煎令三分減一絞去滓用雄黃射香如大豆者內中攪和盡服之毒便從皮中
出則愈忌蕪荑葛根橘皮湯〔九十四〕療冬溫未即病至春被積寒所折不得發至夏得
熱其寒解冬溫始發冗中斑爛癮疹如錦紋而欬心悶但嘔吐青汁服此湯即靜葛根、橘
皮、杏仁〔去皮尖研炒〕、知母、黃芩、麻黃〔去節湯泡〕、甘草〔炙各半兩〕
右剉如麻豆大每服五錢以水一大盞半煎至一中盞去滓溫服玄參升麻湯〔九十五〕
治傷寒發汗吐下後毒氣不散表虛裏實熱發於外故身班如錦紋甚則煩躁譫語兼治
喉閉腫痛玄參、升麻、甘草〔炙各半兩〕右剉如麻豆大每服抄五錢匕以水一盞半
煎至七分去滓服大青四物湯〔九十六〕治傷寒熱病十日已上發汗及吐利後熱不除
身上斑出者大青〔四兩〕、豆豉〔八合〕、阿膠〔一兩炙〕、甘草〔一兩炙〕右
剉如麻豆大每服抄五錢匕以水一盞半煎至一盞旋八膠再煎令烊知母桂心湯〔九十
七〕治傷寒後不差朝夕有熱如瘧狀知母〔一兩〕、麻黃〔一兩戈節〕、甘草〔一
兩炙〕、芍藥〔一兩〕、黃芩〔一兩〕、桂心〔一兩〕右剉如麻豆大每服四錢水
一盞半生薑四片煎一盞去滓取八分清汁溫熱服日三溫覆令微汗若心煩不眠其人
欲飲水當稍與之令胃中和則愈三黃丸〔九十八〕治吐血黃疸黃連〔三兩〕、大黃
〔一兩〕、黃芩〔二兩〕、右搗羅為細末煉蜜為丸如梧桐子大每服十五丸滾白湯
送下桔梗半夏湯〔九十九〕治傷寒冷熱不和　腹痞滿時發疼痛順陰陽消痞滿桔梗
〔一兩微炒細切〕、半夏〔一兩薑汁製〕、枳實〔半兩麩炒赤用〕、陳橘皮〔湯
浸土穰焙乾已上各一兩〕為末每服四錢水一鍾薑三片煎七分去滓熱服三黃熟艾湯
〔一百〕治傷寒四五日而大下熱利時作白通湯諸藥多不得止宜服此湯除熱止利黃
芩、黃連、黃?〔三分〕、熟艾〔半雞子大〕右剉如麻豆大以水二大盞煎至七分
去滓溫服薤白湯〔一百一〕傷寒下利如爛肉汁赤滯下伏氣腹痛諸熱毒悉皆治之豉
〔半勇綿裏〕、薤白〔一把〕、梔子〔七枚大者破之〕右剉如麻豆大以水二升半
先煎梔子十沸下薤白煎至二升許下豉煎取一升二合去滓每服一湯盞赤石脂太〔一
百二〕傷寒熱利黃連、當歸〔各二兩〕、赤石脂、乾薑〔炮各一兩〕右搗羅為末
煉蜜為丸如梧桐子大每服二十丸飲米飲?下日三服進之地榆散〔一百三〕治傷寒
熱拇不解日晚即壯熱腹痛便痢膿血並宜治之地榆〔一兩切〕、犀角屑〔一兩〕、
黃連〔一兩去須微炒〕、茜根〔一兩〕、黃芩〔一兩〕、梔子仁〔半兩〕右件藥
搗為粗末每服四錢以水一盞八薤白五寸煎至六分去滓不計時候溫服黃連阿膠湯
〔一百四〕治傷寒熱毒入胃下利膿血梔子仁〔半兩〕、黃?〔一兩微炙切〕、黃
連〔二兩去鬚微炒〕、阿膠〔一兩切碎炒令黃〕右件藥搗為粗未每服四錢用水一
盞煎至七分去不拘時候溫服桃仁湯〔一百五〕治＠女力切蟲食病槐子〔碎一兩〕、
艾葉〔一兩〕、大棗〔十五枚去核〕、桃仁〔一兩去皮尖雙仁炒〕右以水二大盞
半煎至一盞半分三服黃連犀角湯〔一百六〕治傷寒及諸病之後內有瘡出下部者黃
連〔半兩〕、烏梅〔七箇〕、木香〔一分〕、犀角〔一兩如無以升麻代用之〕右
以水二大朗半煎至一盞半分三服雄黃銳散〔一百七〕治下部＠瘡雄黃〔研〕、青
相子、苦參、黃連、桃仁〔去皮尖研一分〕右為以生艾搗汁和如棗子核大綿裏內
下部扁竹汁更佳冬間無艾只用散綿裏內下部亦得百合知母湯〔十百八〕治百合病
發汗後者百合〔七枚〕、知母〔三兩切〕右先以水洗百合漬一宿當白沬出去其水
更以泉水一升煎取一升去滓別以泉水二升煎知母每取一升去滓後合和煎取一升
五合分再服滑石代赭湯〔一百九〕治百合病下之後者百合〔七枚劈〕、滑石〔三
分碎綿裏〕、代赭〔如彈丸大一枚綿裏〕右先以水洗百合漬一宿當白沬出去其水
以泉水二升煎取一升去滓別以泉水二升煎淜石代赭取一升去滓後合和重煎取一
升五合分溫服雞子湯〔一百十〕治百合病吐之後百合〔七枚劈〕、雞子黃〔十枚〕
右先以水洗百合漬一宿當白沬出去其水更以泉水二升煎一升去滓內雞子黃攪勻
煎五分溫服百合洗方〔一百十一〕治百合病一月不解變成渴者右以百合一升以水
一斗漬之一宿以洗身洗已食煮餅勿以鹽豉也百合地黃湯〔一百十二〕治百合病不
經吐下發汗病形如初百合〔七枚劈〕、生地黃〔汁一升〕右以水洗百合漬一宿當
白沬出去其水更以泉水二升煎取一升去滓內地黃汁煎取一升五合分溫再中病勿
更服大便當如漆栝樓牡礪散〔一百十三〕治百合病渴不差栝樓根、牡礪〔熬等分〕
右搗羅為散飲服方寸匕日進三服滑石散〔一百十四〕治百合病變發寒熱百合〔一
兩炙〕、滑石〔三兩〕右杵羅為散飲服方寸匕日進三服當微利者止勿服之寒熱則
除治中湯〔一百十五〕治脾胃傷冷物?膈不快腹疼氣不和人參、乾薑〔炮〕、白
朮、甘草〔炙〕、陳橘皮〔湯洗〕、青橘皮右各等分為細末每服三錢水一中盞煎
數沸熱服尋常入鹽點之陽旦湯〔一百十六〕治中風傷寒?浮發熱往來汗出惡風項
強鼻鳴乾嘔桂心、芍藥〔巳上各三兩〕、甘草、黃芩〔各二兩〕右剉如麻豆大每
服五錢水一盞半棗子一枚生薑三片煎至一盞取八分清汁溫服自汗者去桂心加附
子一枚炮渴者去桂心加栝樓三兩利者去芍藥杜加乾薑三兩心下悸者去芍藥加茯
苓四兩虛勞裡急者正陽旦湯主之煎時入膠飴為佳若?浮緊無汗發熱者不可與也白
虎加蒼朮湯〔一百十七〕治濕溫多汗知母〔六兩〕、甘草〔炙二兩〕、石膏〔一
觔〕、蒼朮〔三兩〕、粳米〔三兩〕右剉如麻豆大每服五錢水一盞半煎至八九分
去滓取六分清汁溫服七?白湯〔一百十八〕許仁則治傷寒或因起動勞復或因喫食
稍多皆成此候若復甚者一如傷寒初有此證宜服此湯乾葛〔切三合〕、新豉〔半合
綿裏〕、?白〔連鬚者切半升〕、生薑〔切一合〕、麥門冬〔去心〕、乾地黃〔三
兩〕、勞　〔四升以杓洋之一千過名日勞水〕右七味用勞水煎庂三分減去滓分二
服漸漸服取汗增損四順湯〔一百十九〕治少陰下利手足冷無熱候者甘草〔二兩
炙〕、人參〔二兩〕、龍骨〔二兩〕、黃連、乾薑〔炙一兩〕、附子〔一枚炮去
皮臍〕為細末每服三錢水一盞煎至七分日三服不差復作甚良若下利腹痛加當歸一
兩嘔者加橘皮一兩化班湯〔一百二十〕人參〔半兩〕、石膏〔半兩〕、萎蕤、知
母、甘草〔各一分〕右剉如麻豆大每服抄五錢匕水一盞半入糯米一合煎至八分取
米熟為度去滓溫服官局桔梗湯〔一百二十一〕治乾嘔桔梗、半夏、陳橘皮〔各一
兩〕、枳實〔半兩〕為粗末每服三錢水一盞生薑五片煎七分服之麻黃加朮湯〔一
百二十二〕治中濕麻黃〔一兩半去節湯泡〕、甘草〔半兩炙〕、桂枝〔一兩去皮〕、
蒼朮〔半兩〕、杏仁〔三十五枚去皮尖〕右剉麻豆大每服五錢水一盞半煎八分溫
服竹皮大丸〔一百二十三〕治虛煩生竹如〔二分〕、石膏〔三分〕、桂心〔一分〕、
甘草〔三分炙〕、白薇〔一分〕右為細末棗肉丸彈子大米飲服一丸日三夜一有熱
者倍白薇煩喘者加枳實一分古今錄驗橘皮湯〔一百二十四〕療春冬傷寒秋夏冷濕
欬＠喉中鳴聲上氣不得下頭痛方陳橘皮、紫苑、麻黃〔去節湯泡〕、杏仁〔去皮
尖〕、當歸、桂心、甘草〔炙〕、黃芩〔各半兩〕右剉如麻豆大每服抄五錢匕用
水一盞半煎至一盞去滓服黃連橘皮湯〔一百二十五〕治溫毒發班黃連〔四兩去
毛〕、陳橘皮〔去白〕、杏仁〔去皮尖〕、枳實〔炙〕、麻黃〔去節湯泡〕、葛
根〔各二兩〕、厚樸〔薑汁製〕、甘草〔各一兩炙〕右剉如麻豆大每服抄五錢匕
用水一小盞半煎至一盞去滓服下利當先止麥問冬湯〔一百二十六〕治勞氣欲絕麥
問冬〔一兩去心〕、甘草〔炙二兩〕右剉如麻豆大先用水二小盞八粳米半合煎令
米熟去米約得水一小盞八藥五錢棗二枚竹葉十五片同煎至一盞去滓溫服不能服
者綿滴口中。
增注類證活人卷十八終。</p>

<h1>增注類證活人書卷十九</h1>
<p>此一卷論婦人傷寒古人治病先論其所主男子調其氣婦人高其血血室不畜則二
氣和諧血室凝結水火相刑傷寒氣口緊盛即宜下人迎緊盛即宜汗婦人左關浮緊盛
即宜下人迎緊盛即宜汗婦人左關浮緊不可下當發其汗以救其血室榮衛得和津液
自通浹然汗出而解仲景云婦人傷寒經水適斷晝日明了暮則?語如見鬼狀此為熱入
血室伙犯胃氣及上二焦無犯胃氣者言不可下也小柴胡湯主之若行湯遲則熱入胃
冷津燥中焦上焦不榮成血結?狀須當針期門也五行相剋以生相扶以居之日水常養
於木水木相生則榮養血室血室不畜脾無蘊積脾無蘊積則刪燥不生剛燥既生若犯
胃氣則晝夜?語喜忘小腹滿小便利屬抵當湯證也傷寒胃實譫語宜下之婦人熱入血
室譫語者不可下耳雖然婦人傷寒與男子治法不同男子先調氣婦人先調血此大略
庂詞耳要之?緊無汗名傷寒?緩有汗傷風熱病?洪大中暑?細弱其證一也假如中暍
用白虎胃實用承氣豈必調血而後行湯郰仲景傷寒論所以不分婦人良亦以此學者
皆可隨病於男子藥證中以意選用也若＠婦傷寒藥性須涼慎不可行桂枝半夏桃仁
等藥小柴胡去半夏名黃龍湯蓋為＠婦而去也大抵產前先安胎產後先補益次服傷
寒藥若病稍退則止藥不可盡劑此為大法黃帝問婦人重身毒之何如岐伯日有故無
殞亦無殞也大積大聚其可犯也衰其大半而止過者死。
婦人傷寒藥方男子婦人傷寒仲景治法別無異議比見民間有婦人傷寒方書仲景所
而王叔和為之奓以法考之門可取疑非古方也特假聖人之名以信其說於天下今取
金匱玉函治婦人傷寒與俗方中可採者死為一卷雖不足以盡婦人傷寒之詳並可於
百問中參用也婦人傷寒發熱經水適來晝日明了暮則?語如見么狀者此為熱入血室
無犯胃氣及上二焦宜小柴胡湯方見第十卷中婦人傷風七八日續得寒熱發作有時
經水適斷此為熱入血室其血必結故使如瘧狀宜以小柴胡湯服之方見第十卷中婦
人傷寒發熱惡寒經水適來得七八日熱除?遲身涼和??遲身涼和??下滿如結?狀?語
者此為熱入血室也當刺期門隨其實而取之期門穴見第二卷中婦人傷寒六七日胃
中有燥屎大便難煩躁?語目赤毒氣閉塞不得流通宜瀉心三黃湯蜀大黃、鼠尾黃
芩、雞爪黃連〔各等分〕右搗為粗末每服四錢水一盞煎八分去滓服取微利如目赤
睛疼加白茯苓嫩竹葉瀉肝餘之氣婦人傷寒發熱惡寒四肢拘急口燥舌乾經?凝滯不
得來往來宜桂枝紅花湯桂心、芍藥、甘草〔炙各三兩〕、紅花〔一兩〕右剉如麻
豆大每服抄五錢匕以水一盞半生薑四川棘二枚煎至七分去渣服良久再服汗出而
解黃芩芍藥湯治婦人傷寒口燥咽乾腹滿不思飲食黃芩、白芍藥、白朮、乾地黃〔各
一兩〕右剉如麻豆大每服抄五錢匕以水一盞煎至七分去滓溫服寒則加生薑同煎服
柴胡當歸湯婦人傷寒喘急煩躁或戰而作寒陰陽俱虛不可下柴胡〔三兩〕、白朮〔二
兩〕、人參、甘草〔炙〕、當歸、赤芍藥〔各一兩〕、五味子、木通〔各半兩〕
右剉如麻豆大每服抄五錢匕以水一盞半生薑四片棗子二枚煎至七分去滓溫服乾
地黃湯婦人傷寒差後猶有餘熱不去謂之遺熱乾地黃、大黃、黃連、黃芩〔各一兩〕、
柴胡〔去蘆〕、白芍藥、甘草〔各一兩半炙〕右搗為粗末每服抄四錢匕以水一盞
半煎至七分去滓溫服取溏利汗出解燒?散婦人傷寒末平復因交合裏急腰胯連腹內
痛名曰陰陽易男子?襠燒＠右一味以水和服方寸匕男子用婦人?燒＠小便利陰頭
腫即愈青竹茹湯婦人病未平復因有所動致熱氣上衝?手足拘急搐搦如中風狀栝樓
根〔無黃根者二兩〕、青竹茹〔刮半升淡竹者〕右以水二升半煎取一升一合去滓
作二三次服當歸白朮湯婦人未平復因有所小腹急痛腰胯疼四肢不任舉動無力熱
發者白朮〔一分〕、當歸〔一分〕、桂枝〔一分去皮〕、附子〔一分生去皮破八
片〕、生薑〔半兩〕、甘草〔一分炙〕、芍藥〔一分〕、人參〔一分〕、黃蓍〔一
分〕右剉如麻豆大以水三升煎取一升半去滓通口服一湯盞食頃再服溫覆微汗差＠
婦傷寒藥方＠婦傷寒仲景無治法用藥宜有避忌不可與尋常婦人一?治之也加減四
物湯＠婦產前腹痛及治月事或多或少或前或後胎氣不安產後血塊不散或亡血過
多或惡靈不下宜此服之當歸〔切焙〕、川芎、熟乾地黃、白芍藥〔各一兩〕右搗
為粗末每服四錢水一盞半煎至八分取六分清汁帶熱服日二三以知為度若＠孕下
血即入艾五七葉阿膠末一錢匕同煎服如前法疾劫甚大散藥不支以四味各半兩細
剉以水四盞煎至二盞半?滓分四服熱喫食前服一日之口令盡以知為度平常產乳服
至三臘止如虛弱血臟不調至一月止因虛玫熱熱與血搏口舌乾渴欲飲水加栝樓一
兩麥門冬三分腹中刺痛惡物不下加當歸芍藥各一分血崩加地黃薄黃各一兩因生
風加川芎一分血崩加地黃蒲黃各一兩因熱生風加川芎一分柴胡半兩身熱?躁頭昏
項強加柴胡黃芩各半兩秘?加大黃半兩桃仁一分炒滑瀉加桂附各一分發寒熱加乾
薑牡丹皮芍藥各一分嘔加白朮人參各半兩腹脹加厚樸枳實各一分虛煩不得眠加
竹葉人參各一分躁大渴加知母石膏各半兩水停心下微吐逆加豬苓茯苓防巳各一
分虛寒狀類傷寒加人參迆胡防風各三分阿膠散＠婦傷寒安胎阿膠〔炒〕、桑寄生、
吳白朮、人參、白茯苓〔各等分〕右為細末煎糯米飲調下二錢匕日進二服愈白朮
散＠婦傷寒安胎白朮、黃芩〔各分新瓦上並同炒香〕右搗羅為末每服三錢匕水一
中盞生薑三片大棗一枚拍破同煎至七分溫服但覺頭疼發熱便可服三二服即差唯
四支厥冷陰證見者未可服?白湯＠婦傷寒憎寒發熱當發其汗?白〔十莖〕、生薑〔二
兩切〕右剉如麻豆大以水二盞煎至一盞連服取汗蘇木湯＠婦傷寒或中時行酒淅作
寒振慓而悸或加噦者赤芍藥、陳橘皮、黃芩、宣黃連、甘草〔炙〕、蘇木〔各一
兩〕右為粗末每服抄五錢匕以水一盞半煎至八分去滓溫服汗出差若胎不安?服阿
膠散黃龍湯＠婦寒熱頭疼不欲飲食?下痛嘔逆痰氣及產後傷風熱入胞宮寒熱如瘧
并經水適來適斷病後勞復餘熱不解柴胡〔一兩〕、黃芩、人參、甘草〔炙各一分
半〕右剉如麻豆大每服五錢水一盞半煎一盞去滓溫服柴胡石膏湯＠婦傷暑頭痛惡
寒身熱躁悶四肢疼痛背項拘急唇口乾燥柴胡〔四兩〕、甘草〔二兩〕、石膏〔八
兩〕右為粗末每服三錢水一盞生薑五片煎至六分去滓溫服不扣時若氣虛體冷者加
人參四兩枳實散＠婦傷寒四日至六日巳來加心腹脹上氣渴不止食飲不多腰疼體
重者枳實〔一兩炒微黃〕、麥門冬〔半兩去心〕陳橘皮〔三分湯浸去白穰焙右粗
末每服三錢以水一中盞八生薑半分?白七寸煎至六分去滓溫服旋覆花湯＠婦傷寒
頭目旋疼壯熱心躁旋覆花〔半兩〕、白朮〔三分〕、前胡〔一兩去蘆〕、黃芩〔三
分〕、人參〔三分去蘆〕、麻黃〔三分去根節用〕、赤芍〔半兩〕、石?〔一兩〕、
甘草〔半兩炙微赤〕右搗為粗末每服四錢用水一盞半八生薑半分煎至六分去柤服
麥門冬湯＠婦傷寒壯熱嘔逆頭疼不思飲食胎氣不安者宜此主之人參〔一兩〕、石
膏〔一兩〕、前胡〔三分〕、黃芩〔三分〕、葛根〔半兩〕、麥門冬〔半兩去心〕
右剉如麻豆大每服五錢水一盞半入生薑四片棗子一枚淡竹茹一分煎至八分去滓
溫服梔子大青湯＠婦發班變為黑色升麻、梔子仁〔各二兩〕、大青、杏仁〔去皮
尖〕、黃芩〔各一兩半〕右剉如麻豆大每服五錢匕以水一盞半細切?白二寸煎至
一盞去滓溫服蘆根湯升金＠娠頭痛壯熱心煩嘔吐不下食知母〔四兩〕、青竹茹〔三
兩〕右剉如麻豆大每服五錢水一小盞半八生蘆根一握粳米一撮煎至一盞去柤服盡
更作差止堡臍法治＠娠遭時疾令子不落取?中黃土水和塗乾復塗之一方酒和塗方
五寸又泔清和塗之並佳憼白豉湯治＠娠熱病?白〔二兩半〕、豉〔半升〕右以水
二升煎取一升二服取汗?白一物湯?白一把水一升煮令熟服之取汗食令盡亦主安
始若胎巳死者須臾即胎出也伏龍肝散用伏龍肝雞子許水調服之伏龍肝即?下黃上
是也葛根一物飲治熱煩悶葛根汁每服一小盞如人行五里進一服無生葛用乾葛＠
咀煎濃汁服梔子五物湯廣濟療＠娠傷寒頭痛壯熱梔子、前胡、知母〔各二兩〕、
黃芩〔一兩〕、白石膏〔四兩〕右剉如麻豆大每服抄五錢匕用水一小盞半煎至一
盞去滓服前胡七物湯治＠娠傷寒頭痛支節痛壯熱前胡、知母、梔子仁〔各二兩〕、
石膏〔四兩〕、大青、黃芩〔各一兩半〕右剉如麻豆大每服五錢匕水一盞半入?
白三莖煎至一盞去滓溫服升麻六物湯急救療＠娠七月傷寒壯熱赤班變黑溺血升
麻、梔子仁〔各二兩〕、大青、杏仁〔去皮尖〕、黃芩〔各一兩半右剉如麻豆大
每服五錢水一盞半入?白三莖煎至一盞去滓溫服產後藥方陽旦湯治婦人產後傷風
十數日不解頭微痛惡寒時時有熱心下堅乾嘔汗出宜用陽旦湯〔方見第十卷中〕療
婦人產後血虛多汗喜中風身體強直口噤背反強作痙治之〔法見第六卷第十三問
中〕又方用荊芥末三錢溫酒調下不過再服治婦人產後亡津液大便多秘或譫言煩躁
不可用湯液宜神功丸用米湯吞下〔方見第十八卷中〕桂心牡蠣湯婦人產後頭疼身
體發熱兼治腹內拘急疼痛桂心〔三兩〕、牡蠣、白芍藥、乾地黃〔各五兩〕、黃
芩〔二兩〕右剉如麻豆大每服抄五錢匕以水一盞半煎至一盞去滓溫服蜀漆湯治婦
人產後寒熱往來心?煩滿骨節疼痛及頭疼壯墏日晡加甚又如瘧狀蜀漆葉〔一兩〕、
黃?〔五兩〕、桂心、甘草〔炙〕、黃芩〔各一兩〕、知母、芍藥〔各二兩〕、
生地黃〔一斤〕右剉如麻豆大每服抄五錢匕用水一盞半煎至一盞去滓溫服增損柴
胡湯婦人產後虛＠發寒熱飲食少腹脹等疾柴胡〔三錢〕、人參、甘草〔炙〕、半
夏〔湯泡〕、白芍藥、陳橘皮、川芎〔各三分〕右剉如麻豆大每服抄五錢匕以水
一大盞生薑三片棗子一枚煎至七分去滓食後溫服日三服竹葉防風湯婦人產後傷
風發熱面赤喘而頭疼者竹葉〔半把〕、葛根〔一兩半〕、防風、桔梗、桂枝〔去
皮〕、人參、甘草〔炙各半兩〕右為粗末每服四錢水一盞半生薑三片棗子一枚煎
至八分去滓溫服使汗出頸項強用附子炮去皮臍剉如豆大抄一大錢同煎嘔加半夏
一錢三物黃芩湯治婦人草蓐中傷風四肢苦煩熱頭疼與小柴胡湯頭不疼但煩宜用
此服之黃芩〔半兩〕、苦參〔一兩〕、乾地黃〔二兩〕右剉如麻豆大每服四錢水
一盞半煎八分服之治婦人產後亡血汗多故令鬱冒其?微弱不能食大便反堅但頭汗
出所以然者血虛而厥厥而必冒冒家欲解必大汗出以血虛下厥孤陽上出故故但頭
汗出所以產婦喜汗出者亡陰血虛陽氣獨盛故當汗出陰陽乃復所以便堅者嘔不能
食也宜小柴胡湯主之乾薑柴胡湯治婦人傷寒經?來初斷寒熱如瘧狂言見鬼者柴胡
〔四兩去蘆〕、栝樓根〔二兩〕、桂枝〔一兩半〕、牡蠣〔一兩熬〕、乾薑〔一
兩炮〕、甘草〔炙一兩〕右剉如麻豆大每服五錢水一盞半煎至七分去滓溫服初服
微煩再服汙出而愈海蛤散治婦人傷寒血結?膈揉而痛不可撫近婦人血結?法當刺
期門仲景無藥方治法此方疑非仲景然其言須有理姑存焉海蛤、滑石、甘草〔各一
兩炙〕、芒硝〔半兩〕右搗羅為散每服二錢雞子清調下小腸通利則?膈血散膻中
血聚則小腸壅小腸既壅膻中血不流行宜此方小便利血數行宜桂枝紅花湯發其汗
則愈。
增注類證活人書卷十九終。</p>

<h1>增注類證活人書卷二十</h1>
<p>此一卷論小兒傷寒小兒大人治法一般但小分劑藥性差涼耳尋常風壅發熱鼻涕
痰＠煩渴惺惺散主之咽喉不利痰實咳＠鼠黏子湯主之頭額身體溫熱大便黃赤腹
中有熱四順散連翹飲三黃丸主之頭額身體溫熱大便白而酸臭者胃中有食積雙丸
主之小兒無異疾唯飲食過度不能自節心腹脹滿身熱頭痛此雙丸悉治之小兒身體
潮熱頭目痛心神煩躁小便赤大便秘此熱刻也洗心散調胃承氣湯主之頭疼發熱而
偎人惡寒者此傷寒證也升麻湯主汗者麻黃黃芩湯有汗者升麻黃芩湯皆要藥也小
兒尋常不可過當服涼藥胃冷蟲動其證與驚相類醫人不能辨往往復進驚藥如腦射
之類遂發吐胃虛而成慢驚者多矣小兒須有熱證方可?轉仍慎用丸子藥利之當以大
黃川芎等咀作湯液以蕩滌蘊熱蓋丸子巴豆乃攻食積耳洗心散治遍身壯熱頭目碎
痛背膊拘急大熱衝上口苦唇焦夜?舌乾咽喉腫痛涕唾稠黏痰壅喫食不進心神躁熱
眼?睛疼傷寒鼻塞四肢沈重語聲不出百骨節痛大小便不利麩幵瘡時行溫疫狂語多
湯及小兒天弔風夜驚並宜服之當歸〔四兩炒〕、芍藥〔四兩生用〕、甘草〔四兩
炙〕、荊芥〔四兩〕、白朮〔一兩炒〕、麻黃〔四兩去節炒〕、大黃〔四兩以米
泔水浸一炊問漉山令乾慢炒取熟〕右搗羅為細末每服抄二錢水一盞八薑一片薄荷
二葉同至八分放溫和滓服了仰?仍去枕少時如五臟壅實煎四五錢匕若要溏轉則熱
服惺惺散治小兒風熱乃傷寒?氣瘡＠發熱桔梗、細辛、白朮、栝樓根、甘草〔炙〕、
白茯苓、川芎〔各等分〕右搗羅為末每服二錢用水一盞生薑二片薄荷二葉同煎七
分服二歲巳下作四三服五歲巳上分二服?小兒發熱不問傷風風熱先與此散數服往
住輒愈四順散解大人小兒膈熱退壅盛涼心經大黃〔蒸〕、甘草〔炙〕、當歸〔洗〕、
芍藥右各等分為細末每服一錢以水一盞薄荷二葉煎至七分溫服小兒量歲數與之
麻黃黃芩湯小兒傷寒無汗頭疼發熱惡寒麻黃〔去節一兩〕、黃芩、赤芍藥〔各半
兩〕、甘草〔炙〕、桂枝〔去皮各一分〕右搗羅為末每服二錢?水調下日三服兼
治天行熱氣生豌豆瘡不快益煩＠昏潰或出尚身疼熱者升麻黃芩湯治小兒傷風有
汗頭疼發熱惡寒升麻、葛根、黃芩、芍藥〔各三錢〕、甘草〔一錢半炙〕右剉如
麻豆大每服二錢以水一中盞煎至六分去滓溫服若?行瘡豆出不快煩躁不眠者加木
香一錢五分甘露飲子治胃中客熱口臭不思飲食或饑煩不欲食齒齦腫疼膿血舌口
咽中有瘡赤眼目臉重不欲開瘡疹巳發末發並直服熟乾地黃、生乾地黃、天門冬、
麥門冬〔並去心焙〕、枇杷葉〔去毛〕、枳?〔麩炒去穰〕、黃芩、石斛〔去苖〕、
山茵蔯、甘草〔炙各等分〕右細末每服二錢水一盞煎至六分去滓溫服食後臨?雙
丸治小兒身熱頭痛飲食不消腹脹或心腹疼痛大小便不利或下重數起未差可再服
小兒蒸候哺食減少氣息不快夜啼不眠是腹內不調並宜用此丸下之甘遂〔半兩〕、
未砂〔一錢另豆〕、麥門冬〔二兩半去心〕、蕤核〔去仁另研四兩半〕、牡蠣〔二
兩?〕、甘草〔一兩一分炙〕、巴豆〔六十枚去皮心膜研新布絞去油日中曬之白
如霜者〕右麥門冬甘草日遂牡蠣四味為細末入巴豆朱砂蕤仁合和搗二千?更入少
蜜搗和極熟旋丸半歲兒服如荏子大一雙一　歲兒服如半麻子大分為一雙服如二
歲麻子大一枚分一雙一四歲者服如麻子大二丸五六歲者服如大麻子大二丸七八
歲者如小豆大二丸十歲微大於小豆二丸當以雞鳴時服如至日出時不下者熱粥飲
服數合投之即下藥丸皆雙出也下利甚者濃煎冷粥飲之便止石膏麻桂湯治小兒傷
寒未發熱咳＠頭面赤麻黃〔一兩去節湯泡〕、甘草〔半兩炙〕、石膏〔半兩〕、
芍藥〔半兩〕、桂心〔一分〕、黃芩〔一兩〕、〔杏仁〕十枚去皮尖右七味為散
每服二錢水一中盞入生薑二片煎半盞去滓服兒若甚小以意增減之連翹飲治小兒
一切熱連翹、防風、甘草、山梔子〔各等分〕右件搗羅為末每錢水一中煎七分溫
服麥門冬湯治少小未滿百日傷寒鼻?身熱嘔逆麥門冬〔三分去心〕、石膏、寒水
石、甘草〔各半兩炙〕、杜心〔三錢半〕右剉如麻豆大每服三錢水一盞煎七分溫
服十物升麻湯治小兒傷寒變熱毒病身熱面赤口燥心腹堅急大小火利或口瘡或因
壯熱便四支姅丮驚仍作?疾?發?醒醒後身熱如火者升麻、白薇、麻黃〔去根節〕、
萎蕤、柴胡、甘草〔各半兩炙〕、黃芩〔一兩〕、朴消、大黃、釣藤〔各一分〕
右剉如麻豆大每服三錢水一盞煎至七分去滓下硝再煎化溫服六物黃芩湯治少小
腹大短氣熱有進退食不安穀為之不化黃芩、大青、甘草〔炙〕、麥門冬、石膏〔各
半兩〕、桂心〔三錢〕右剉如麻豆大每服三錢水一盞煎七分溫服五物人參飲治小
兒天行壯熱欬＠心腹脹滿人參、甘草〔炙各半兩〕麥門冬〔一兩去心〕、生地黃
〔一兩半如無只用生乾地半兩〕右剉如麻豆大每服三錢水一盞入茅根半握煎至七
分去滓溫服治小兒八物麥門冬飲麥門冬〔二兩去心〕、甘草〔炙〕、人參〔各一
分〕、紫苑、升麻〔各二兩〕、貝母〔一分半〕右剉如麻豆大每服一錢水一盞入
茅根半握煎至七分去滓再入竹＠少許重煎服棘葉飲治小兒天行五日以後熱不歇
者棗葉〔半握〕、麻黃〔半兩去根節〕、豉〔一合〕、?白〔切一合〕、右件共
童子小便二盞煎至一盞去滓分二服。
增注類證活人書卷二十終。</p>

<h1>增注類證活人書卷二十一</h1>
<p>此一卷論小兒瘡疹。瘡疹與傷寒相類，頭疼身熱，足冷脉數。疑似之間，只與升麻湯，緣升麻湯解肌兼治瘡，子已發未發皆可服，但不可疏轉，此為大戒，傷寒身熱，固不可下，瘡疹發熱在表，尤不可轉，世人不學，乃云初覺，以藥利之，宣其毒也，誤矣。</p>
<p>又云瘡豆已出，不可疏轉，出得已定，或膿血大盛，卻用疏利，亦非也。大抵瘡疹首尾皆不可下，小兒身熱耳冷尻冷咳
嗽，輒用利藥，即毒氣入裏殺人，但與化毒湯、紫草木通湯、鼠黏子湯，出得大盛，即用犀角地黃湯解之。若瘡豆出不快，煩躁不得眠者，水解散、麻黃黃芩湯、升麻黃芩湯、活血散主之。</p>
<p>黑瘡倒厭豬尾膏無比散龍腦膏子無不驗也若熱毒攻咽喉痛如聖湯瘡寒疹法無出
此矣〔升麻湯〕治傷寒中風頭痛增寒壯熱支體痛發熱畏寒鼻乾不得睡兼治小兒大
人瘡疹巳發未發皆可服兼治寒暄不時人多疾疫乍暖脫著及暴熱之次忽變陰寒身
體疼痛頭重如石本方四味見雜方第十六卷中〔犀角地黃湯〕治傷寒及溫病應發汗
而不發汗內有瘀血者及鼻?吐血不盡內有餘瘀血面黃大便黑者此方主消化瘀血兼
治瘡疹出得太盛以此方解之本方四味方在雜方第十八卷中〔麻黃黃芩湯〕治小兒
天行熱氣生碗豆瘡不快益煩躁昏憒或山尚身疼熱者本方五味在小兒方第二十卷
中〔升麻黃苓湯〕治小身時行瘡豆出不快煩躁不眠加木香一錢五分本方五味在小
兒方第一十卷中〔化毒湯〕治小兒瘡豆已出未出並皆服之紫草〔嫩者〕、升麻、
甘草〔炙各半兩〕右剉如麻豆大以水二盞糯米五十粒煎至一盞去滓溫服〔紫草木
通湯〕治小兒瘡疹紫草〔去蘆〕、木通、人參、茯苓〔去皮〕、糯米〔各等分〕、
甘草〔半之〕右剉如麻豆大每服四錢匕以水一盞半煎至一盞去滓溫服〔鼠黏子湯〕
治疹豆欲出未能得透皮膚熱氣攻咽喉眼赤心煩者鼠黏子〔四兩炒香〕、甘草〔一
兩炙〕、防風〔半兩〕、荊芥穗〔二兩〕右搗羅為末每服二錢沸湯點服食後臨?
逐日三服大利咽膈化痰涎止＠若春冬間常服免生瘡癤老幼皆宜服〔水解散〕治天
行頭痛壯熱一二日兼治?瘡未出煩躁或出尚身體發熱大黃、黃芩、桂心、甘草
〔炙〕、芍藥〔各二兩〕、麻黃〔四兩土節湯泡焙秤〕右搗羅為末患者以生熟湯
浴訖以煖水調下二錢相次二服得汗利便差強實人服二方寸匕此調風實之人三伏
中宜用若去大黃即，春夏通用〔活血散〕治瘡子或出不快用白芍藥末一錢酒調如
欲止痛用溫熱水調下〔豬尾膏〕治瘡子倒厭用小豬兒尾尖刺血一兩點入生腦子少
許同研新水調下立效〔無比散〕治瘡疹惡候不快及黑瘡子應一切惡候牛黃、麝香、
龍腦、膩粉〔各一分研細〕、朱砂〔一兩先研如粉〕右為極細如有患者小兒一字
大人半錢水銀少許同小豬豬尾上血三兩滴新汲水少許同調服先＠穩得睡然後取
轉下如爛魚腸蒲桃穗之類涎臭惡物便安小兒用妳汁滴尤妙〔龍腦膏子〕治時疾發
豌豆瘡及赤瘡子未透心煩狂躁氣喘妄語或見鬼神或巳發而陷伏皆宜速治不爾毒
入臟必死生龍腦〔一錢〕右細研旋滴豬心血和丸雞頭肉大每服一丸心煩狂躁者用
紫草湯化下若瘡子陷伏者用溫酒化下少時心神便定得睡瘡疹發透依常將息也〔如
聖湯〕治小兒瘡疹毒攻咽喉腫痛桔梗〔一兩〕、牛蒡子〔炒一兩〕、甘草〔生一
兩〕、麥門冬〔去心半兩〕右為細末每服二錢沸湯點細細呷服入竹葉煎服尤妙〔決
明散〕治疹痘瘡入眼決明子〔一分〕、瓜蔞根〔半分〕、赤芍藥〔一分〕、甘草
〔一分炙〕右搗羅末每服半錢蜜水調下日進三服〔撥雲散〕治疹痘瘡入眼及生翳
桑螵蛸真者一兩炙令焦細研右搗羅為細末入射香少許令勻每服二錢生米泔調下
臨?服之〔蜜蒙花散〕治疹痘瘡井諸毒氣八眼蜜蒙花〔一錢半淨〕、青箱子、決
明子、車前子〔各半錢〕右為細末用羊肝一片破開作三片摻藥令勻＠合作一片以
濕紙七重裏煻不火中煨熟空心食〔通聖散治疹痘瘡入眼及生翳白菊花〔一兩如無
刖甘菊花代之然不如白菊〕、菉豆皮、穀精草〔去根各一兩〕右搗羅為末每服用
一大錢乾柿一箇生粟泔一盞共一處煎候米泔盡只將乾柿去核喫之不拘時候一日
可喫三枚日淺者五七日可效遠者半月餘矣〔蛤粉散〕治小兒瘡子入眼穀精草、蛤
粉〔各等分〕右為末每服一錢匕豬肝二兩許批開摻藥卷了青竹葉裏麻縷?定水一?
煮令熟八收口?瓶內熏眼候溫取食日作不過十日退秣陵吳鳴鳳重校。
增注類證活人書卷二十一終。</p>

<h1>增注類證活人書卷二十二</h1>
<p>伙閡居士李子建撰新安師古吳勉學校傷寒十勸一傷寒頭疼又身熱便是陽證不
可服熱藥傷寒傳三陰三陽共六經內太陰病頭不瘢身不熱少陰病有反發熱無頭疼
厥陰病有頭疼而無發熱故知頭疼又身熱即是陽證若投熱藥必不救二傷寒當直攻
毒氣不可補益邪氣在經絡中若隨證早攻之只三四日痊安醫者乃妄謂先須正氣＠
行補益使毒氣流熾致殺人三傷寒不思飲食不可服溫脾藥傷寒不思飲食自是常事
終無饑死之理如理中圓之類亦不可輕服若陽病服之致熱氣增重或致不救四傷寒
腹痛亦有熱證不可服溫暖藥難經云痛為實故仲景論腹滿時痛之證有曰痛甚者加
大黃夫痛甚而反加大黃意可見木惟身冷厥逆而腹痛者方是陰證須消息之每見醫
者多緣腹痛便投熱藥而致殺人也五傷寒自利當看陰陽證不可例服補暖及止瀉藥
自利惟身不熱手足溫者屬太陰身冷四逆者屬少陰厥陰外其餘身熱下利皆是陽證
當隨證依仲景法治之每見醫者多緣下利便投暖藥及止瀉藥而殺人六傷寒胸?痛及
腹脹滿不可妄用艾炙常見村落間有此證無藥便用艾炙多致毒氣隨火而熾膨脹發
喘而不知胸?痛自屬少陽腹膨脹自屬太陰也此外惟陰乃可炙耳七傷寒手足厥洽當
看陰陽不可一例作陰證治有陰厥有陽厥醫者少能分辯陽厥而投熱藥殺人速於用
刃蓋陽病不至於極熱不能厥仲景所謂熱深者厥深也熱深而更與熱藥＠復有活之
理但看初得病而身熱至三日以後熱氣已深大便秘小便赤或譫語昏憒及別有熱證
而反發厥者必是陽證也宜急用承氣湯下之若初得病身不熱大便不秘自引衣蓋身
或下利或小便數不見熱證而厥逆者即是陰厥也方可用四逆湯之類二厥所以使人
疑者緣脈皆沈然陽厥脈沈而滑陰厥脈沈而弱又陽厥時復指爪＠溫陰厥常冷此為
可別也八傷寒巳在裏即不可輕用藥發汗傷寒證篢看表裏如發熱惡寒則是在表正
宜發汗如不寒反熱則是裏證若醫者一例發汗則所出之汗不是邪氣皆是真氣邪氣
未除而真氣先涸死者多矣又半在表半在　裏之證及無表裏之證不惟皆不可下仍
亦皆不可汗但當隨證而治之可也九傷寒飲水為欲愈不可令病人恣飲過度病人大
渴當與之水以消熱氣故仲景以飲水為欲愈人見此說遂令病人縱飲由是為嘔為噦
為欬逆為下利為腫為悸為水結為小便不利者多矣且如病人欲飲一?只可半?之水
少少與之善也十傷寒初差不可過飽及勞動或食羊肉及行房事與食諸咼汁并飲酒
十傷寒初差不可過飽及勞動或食羊肉及行房事與食諸骨汁并飲酒病方愈脾胃尚
弱食而過飽不能消化病即再來謂之食病方愈氣血尚虛勞動太早病亦再來謂之勞
復又傷寒食羊肉行房事?死食諸汁飲酒者再病之也予每念父祖俱死於傷寒乃取仲
景所著深繹熟玩八年之後始大通悟陰陽經絡病證藥性俱了然於胸中緣比年江淮
之民冒寒避?得此者頗眾茲依仲景法隨證而施之藥所活不過數百人仍知傷寒本無
惡證皆是妄投藥劑所致因追悼父祖之侕皆為庸醫所殺而又歎人無間於貧富貴賤
於此不能自嘵則輕付一侕於庸工之手也今輒摭其流弊多誤有害於侕者略開其說
目日傷寒十勸其言不欲成交冀人易曉而以為深戒云。</p>
